Răspuns dat de dna Reding în numele Comisiei
(25 octombrie 2011)
Două dintre componentele active ale plantei khat – catinona și catina – fac obiectul controlului de droguri la nivel internațional, însă nu și planta khat ca atare.
Prin urmare, chiar dacă planta khat nu este ilegală în toate statele membre ale UE, Observatorul European pentru Droguri și Toxicomanie (OEDT) și rețeaua acestuia de puncte focale naționale ale REITOX au capacitatea tehnică de a raporta cu privire la orice eventuală schimbare apărută pe piața plantei khat legată de modurile de utilizare și de consecințele asupra societății și a sănătății.
În UE, utilizarea khatului este limitată, în general, la anumite grupuri de imigranți și la bărbații adulți din aceste grupuri.
Studiile au arătat că este puțin probabil ca majoritatea utilizatorilor drogului khat să consume alte droguri.
În raportul OEDT se concluzionează, cu privire la khat, că „este un drog cu o structură voluminoasă, trebuie să fie transportat, comercializat și utilizat rapid, calea de administrare fiind neobișnuită și ineficientă (se mestecă) și este puțin probabil să fie atractiv pentru traficanții de droguri ilicite sau pentru consumatorii care au acces la o gamă largă de alternative, mai convenabile”.
În 2006, Comitetul de experți privind dependența de droguri din cadrul Organizației Mondiale a Sănătății (OMS), organismul care este mandatat să efectueze evaluări ale riscurilor în ceea ce privește convențiile ONU privind controlul drogurilor, a efectuat o evaluare a khatului Organizația Mondială a Sănătății, al 34-lea Comitet de experți privind dependența de droguri; Raportul tehnic al OMS, seria 942, p.
10. .
Comitetul a analizat datele privind khatul și a stabilit că are un potențial scăzut de a determina consumarea lui în exces și de a crea dependență.
Nivelul de abuz și de amenințare pentru sănătatea publică nu a fost considerat suficient de important pentru a justifica un control internațional.
UE poate sprijini proiectele și activitățile în domeniul prevenirii consumului de droguri, inclusiv utilizarea acestora, prin intermediul Programului de prevenire și informare cu privire la droguri Decizia nr.
1150/2007/CE a Parlamentului European și a Consiliului din 25 septembrie 2007, JO L 257, 3.10.2007, p.
23 -29. .
