20.1.2010 B7-0058/2010 PROPUNERE DE REZOLUŢIE depusă în conformitate cu articolul 120 din Regulamentul de procedură
referitoare la căutarea minorilor dispăruți
Cristiana Muscardini
PE432.906v01-00 B7‑0058/2010 Propunere de rezoluție a Parlamentului European referitoare la căutarea minorilor dispăruți
Parlamentul European,
– având în vedere articolul 120 din Regulamentul său de procedură,
A. întrucât în țările Uniunii Europene dispar anual câteva mii de minori,
B. întrucât, la 5 ianuarie 2009, numărul minorilor dispăruți și negăsiți se ridica, doar în Italia, la 1 330 Conform datelor oferite de Direcția centrală a Poliției judiciare - Sistemul interforțe.
,
C. întrucât acest fenomen infracțional implică pedofilie, comerț cu organe și piața prostituției,
D. întrucât, în ciuda creării unor asociații naționale care colaborează cu forțele de poliție și a unei rețele informatice care leagă aceste centre de căutare, amploarea fenomenului nu scade,
E. întrucât Interpol este preocupat din cauza proliferării acestui fenomen,
1. invită Consiliul și Comisia să promoveze inițiative de susținere a numeroaselor centre naționale de căutare, pentru a le putea conecta la o bază de date europeană care să poată fi utilizată și de serviciile Europol;
2. invită Consiliul și Comisia să propună statelor membre să exercite un control special și discret la frontiere de fiecare dată când un minor însoțit de un adult le traversează, pentru a verifica dacă minorul este înscris în pașaportul însoțitorului sau dacă este în posesia unui document de identitate, având în vedere faptul că lipsa unui document de identitate poate fi un semn că minorul nu părăsește țara de bunăvoie.
