Parlamentul European cere oprirea violenţei în Fâşia Gaza
Relaţii externe
2009-01-08 - 09:25
Peste 600 de palestinieni au murit în conflictul recent din Gaza „Viaţa unui palestinian are aceeaşi valoare ca viaţa unui israelian“, a declarat preşedintele Parlamentului European, Hans-Gert Pöttering, spunând că Hamas a greşit redeschizând conflictul cu Israel.
Domnul Pöttering a criticat însă şi reacţia masivă a Israelului, pe care o consideră „total disproporţionată“.
Parlamentul European va dezbate situaţia din Fâşia Gaza săptămâna viitoare, în plen, la Strasbourg.
„Astfel de acţiuni militare nu duc la pace durabilă în regiune.
Omorârea şi rănirea civililor la această scară nu face decât să consolideze gruparea Hamas şi să-i împingă pe oamenii din Gaza şi pe palestinieni spre extremism“, a mai spus domnul Pöttering, care este şi Preşedintele Adunării Parlamentare Euro-Mediteraneene.
Preşedintele Parlamentului European a cerut celor două părţi încetarea imediată a focului şi reluarea dialogului şi a relaţiilor calme.
Dumnealui a mai cerut viitoarei administraţii americane şi Uniunii Europene să promoveze împreună o strategie pentru pace în Orientul Mijlociu.
Domnul Pöttering a spus că Uniunea Europeană trebuie să joace un rol activ în acest proces.
O delegaţie europeană condusă de ministrul de externe ceh Karel Schwarzenberg se află în Orientul Mijlociu pentru a intermedia încetarea focului (Republica Cehă a preluat preşedinţia UE de la 1 ianuarie 2009).
În acelaşi timp, preşedintele francez Nicolas Sarkozy a fost în regiune pentru a sprijini procesul de pace.
„Ridicarea blocadei - pentru ca viaţa cetăţenilor din Gaza să revină la o oarecare normalitate“
Parlamentul European contribuie activ la aceste eforturi.
Ambasadorul israelian la Bruxelles şi Generalul Delegat al Autorităţii Palestiniene pe lângă Uniunea Europeană se vor întâlni miercuri cu deputaţii europeni de la Comisia pentru Afaceri externe şi preşedintele acesteia, Jacek Saryusz-Wolski.
„Delegaţia Uniunii Europene trebuie să insiste asupra încetării focului de către ambele părţi, retragerea forţelor israeliene din Gaza, şi ridicarea blocadei pentru ca viaţa cetăţenilor din Fâşia Gaza să poată reveni la o oarecare normalitate“, ne-a spus vicepreşedintele Delegaţiei Parlamentului European pentru relaţiile cu Autoritatea Palestiniană, Proinsias de Rossa (Grupul Socialist de la Parlamentul European, Irlanda).
20090106STO45479 Declaraţia preşedintelui Parlamentului European, Hans-Gert Pöttering Declaraţia Uniunii Europene privind situaţia din Orientul Mijlociu
RO
1
PHOTO
20090106PHT45473.jpg
RO
2
LINK
/president/defaulten.htm#press_releases
RO
3
LINK
http://www.consilium.europa.eu/ueDocs/cms_Data/docs/pressData/en/cfsp/105082.pdf
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
