P6_TA(2007)0233
Strategie şi programe regionale pentru Mercosur şi America Latină
B6-0236/2007
Rezoluţia Parlamentului European din 7 iunie 2007 privind proiectul de decizie a Comisiei de stabilire a Documentelor de strategie regională şi a Programelor indicative regionale pentru Mercosur şi America Latină
Parlamentul European
, –
având în vedere Regulamentul (CE) nr.
1905/2006 al Parlamentului European şi al Consiliului din 18 decembrie 2006 privind stabilirea unui instrument financiar de cooperare pentru dezvoltare JO L 378, 27.12.2006, p.
41.
,
–
având în vedere proiectele de decizie a Comisiei de stabilire a Documentelor de strategie regională şi a Programelor indicative regionale pentru Mercosur şi America Latină (CMT-2007-0566, CMT-2007-0859),
–
având în vedere avizele formulate la 15 mai 2007 de comitetul menţionat la articolul 35 alineatul (1) din regulamentul menţionat mai sus (numit în continuare comitetul de gestionare a IDC"),
–
având în vedere articolul 8 din Decizia 1999/468/CE a Consiliului din 28 iunie 1999 de stabilire a normelor privind exercitarea competenţelor de executare conferite Comisiei JO L 184, 17.7.1999, p.
23.
Decizie modificată prin Decizia 2006/512/CE (OJ L 200, 22.7.2006, p.
11).
,
–
având în vedere articolul 81 din Regulamentul său de procedură,
A.
întrucât, la 15 mai 2007, comitetul de gestionare a IDC a votat în favoarea Documentelor de strategie regională şi a Programelor indicative regionale pentru Mercosur şi America Latină (CMT-2007-0566, CMT-2007-0859),
B.
întrucât, în conformitate cu articolul 7 alineatul (3) din Decizia 1999/468/CE şi cu articolul 1 din Acordul JO L 256, 10.10.2000, p.
19.
dintre Parlamentul European şi Comisie cu privire la procedurile de aplicare a Deciziei 1999/468/CE a Consiliului, Parlamentul European a primit proiectele referitoare la măsurile de aplicare prezentate comitetului de gestionare a IDC, precum şi rezultatele votului,
C.
întrucât în articolul 2 alineatul (1) din Regulamentul (CE) nr.
1905/2006 se stipulează că "obiectivul principal şi general al cooperării prevăzute de prezentul regulament constă în eradicarea sărăciei în ţările şi regiunile partenere, în cadrul dezvoltării durabile",
D.
întrucât articolul 2 alineatul (4) din Regulamentul (CE) nr.
1905/2006 prevede că "măsurile menţionate la articolul 1 alineatul (1) Articolul 1 alineatul (1) "Comisia finanţează măsurile de sprijinire a cooperării cu ţările, teritoriile şi regiunile în curs de dezvoltare ...."
sunt concepute astfel încât să îndeplinească criteriile de Asistenţă publică pentru dezvoltare (ODA) instituite de [Comitetul de asistenţă pentru dezvoltare al Organizaţiei pentru Cooperare şi Dezvoltare Economică], OCDE/DAC",
E.
întrucât, în documentul său intitulat "Directive privind stabilirea formularelor pentru sistemul de notificare a ţărilor creditoare" (DCD/DAC (2002)21), OCDE/DAC defineşte ODA ca fluxuri financiare către ţările de pe lista beneficiarilor ODA stabilită de acest comitet, pentru care, între altele, "fiecare tranzacţie este efectuată în scopul principal de a promova dezvoltarea economică şi bunăstarea ţărilor în curs de dezvoltare" Fişa de informare OCDE/DAC din octombrie 2006: "Is it ODA?", p.
1.
,
F.
întrucât la articolul 19 alineatele (3) şi (8) din Regulamentul (CE) nr.
1905/2006 se prevede că "în principiu, documentele de strategie sunt bazate pe un dialog cu ţara sau regiunea parteneră, care implică societatea civilă şi autorităţile locale şi regionale" şi că "statele membre şi Comisia se consultă reciproc, precum şi cu alţi finanţatori şi actori ai dezvoltării, inclusiv reprezentanţi ai societăţii civile şi ai autorităţilor locale şi regionale, într-o etapă timpurie a procesului de programare, în vederea promovării complementarităţii activităţilor lor de cooperare",
America Latină
1.
este de părere că, în proiectul său de Document de strategie regională şi în proiectul de Program indicativ regional (2007-2010) pentru America Latină, Comisia Europeană îşi depăşeşte competenţele de executare prevăzute în actul de bază, prin selectarea, ca sector secundar al sectorului prioritar 3, a "asistenţei acordate proiectelor derulate de către organizaţiile a căror activitate este orientată către promovarea înţelegerii reciproce între UE şi America Latină" şi prin includerea obiectivului specific constând în "asistenţă ...orientată către proiectele şi măsurile vizând problematica dezvoltării, derulate de către organizaţiile specializate în promovarea şi analiza relaţiilor dintre UE şi America Latină"; consideră că acest element contravine dispoziţiilor articolului 2 alineatele (1) şi (4) din Regulamentul (CE) nr.
1905/2006, având în vedere că obiectivul principal al acestui sector secundar din cadrul documentului naţional de strategie nu îl constituie eradicarea sărăciei şi că acest element nu îndeplineşte criteriul pentru ODA stabilit de Comitetul de asistenţă pentru dezvoltare al OCDE/DAC;
Mercosur
2.
este de părere că, în proiectul său de Document de strategie regională şi în proiectul de Program indicativ regional (2007-2013) pentru Mercosur, Comisia Europeană îşi depăşeşte competenţele de executare prevăzute în actul de bază, prin includerea, în cadrul priorităţii 3, a "eforturilor de consolidare şi de dezvoltare a participării societăţii civile, a cunoştinţelor despre procesul de integrare regională, a înţelegerii şi a transparenţei reciproce" (pentru care aceasta prevede aproximativ 20% din finanţarea prin Programul indicativ regional), întrucât următoarele elemente ale priorităţii 3 contravin dispoziţiilor articolului 2 alineatele (1) şi (4) din Regulamentul (CE) nr.
1905/2006, având în vedere că obiectivul principal al acestor elemente nu îl constituie eradicarea sărăciei şi că ele nu îndeplinesc criteriile pentru ODA stabilite de Comitetul de asistenţă pentru dezvoltare al OCDE/DAC:
-
în domeniul "consolidarea sectorului cinematografic şi a celui audiovizual al Mercosur, în vederea promovării integrării regionale", Comisia propune sprijinirea acestei industrii de succes, obiectivul general fiind acela "al unor cunoştinţe şi al unei conştientizări sporite în raport cu identitatea regională şi cu procesul de integrare, prin intermediul sprijinului acordat sectorului cinematografic şi celui audiovizual";
-
în domeniul "crearea a 10 centre de studii UE-Mercosur şi acordarea unui sprijin pentru realizarea "Planului operativ din sectorul educaţiei al Mercosur 2006-2010", obiectivul general este descris ca "sporire a cunoştinţelor şi a conştientizării în raport cu procesul de integrare regională"; unul din obiectivele specifice este "acordarea unui sprijin pentru crearea a zece centre de studii UE-Mercosur în cadrul principalelor universităţi din Mercosur"; iniţiativa de a crea centre de documentare europene/Mercosur , de a înfiinţa catedre UE şi Mercosur, precum şi de a crea programe de studii aprofundate cu tematică privind UE şi Mercosur vizează o populaţie ţintă reprezentată de elita ţărilor din Mercosur, iar, în condiţiile în care este vorba despre regiunea în care se înregistrează cel mai ridicat nivel de inegalitate socială din lume, măsurile prevăzute nu ar face decât să mărească distanţa dintre populaţia bogată şi cea săracă, în loc să se constituie într-un sprijin pentru păturile cele mai sărace ale populaţiei;
o
o o
3.
invită Comisia să îşi retragă proiectele de decizie privind stabilirea Documentelor de strategie regională şi a Programelor indicative regionale pentru America Latină şi Mercosur, şi să înainteze comitetului de gestionare a IDC noi proiecte de decizie, care să respecte pe deplin dispoziţiile Regulamentului (CE) nr.
1905/2006;
4.
încredinţează Preşedintelui sarcina de a transmite prezenta rezoluţie Consiliului şi Comisiei, precum şi guvernelor şi parlamentelor statelor membre.
