Răspuns dat de dna Malmström în numele Comisiei
(11 martie 2011)
În conformitate cu Actul de aderare al României din 2005, aderarea la spațiul Schengen, în cadrul căruia nu există controale la frontierele interne, are loc în urma adoptării unei decizii a Consiliului, după consultarea Parlamentului, în care se constată îndeplinirea condițiilor necesare referitoare la aplicarea tuturor părților relevante din acquis-ul Schengen.
Întreaga responsabilitate a acestui proces de evaluare Schengen revine statelor membre, iar decizia de eliminare a controalelor la frontierele interne este adoptată de Consiliu cu unanimitate de voturi.
Prin urmare, și accesul la documente, care sunt întocmite de Consiliu, ține de responsabilitatea Consiliului.
