25.3.2009
PROPUNERE DE REZOLUȚIE
depusă în conformitate cu articolul 113 din Regulamentul de procedură
de Cristiana Muscardini
referitoare la căutarea minorilor dispăruți
Propunere de rezoluție a Parlamentului European referitoare la căutarea minorilor dispăruți
Parlamentul European ,
–
având în vedere articolul 113 din Regulamentul său de procedură
A.
întrucât în țările Uniunii Europene dispar anual câteva mii de minori,
B.
întrucât, la 5 ianuarie 2009, numărul minorilor dispăruți și negăsiți în Italia se ridica la 1 330 Conform datelor oferite de Direcția centrală a Poliției judiciare - sistemul interforțe ,
C.
întrucât acest fenomen infracțional implică pedofilie, comerț cu organe și piața prostituției,
D.
întrucât, în ciuda creării unor asociații naționale care colaborează cu forțele de poliție și a unei rețele informatice care leagă aceste centre de căutare, amploarea fenomenului nu scade,
E.
ținând seama de preocuparea Interpol din cauza proliferării acestui fenomen,
1.
invită Comisia și Consiliul să promoveze inițiative de susținere a numeroaselor centre naționale de căutare, pentru a le putea interconecta printr-o bază de date europeană care să poată funcționa și în conexiune cu serviciile Europol;
2.
invită Comisia și Consiliul să propună statelor membre să exercite un control special și discret la frontiere de fiecare dată când un minor însoțit de un adult le traversează, verificând dacă acesta este înscris în pașaportul persoanei adulte sau minorul este în posesia unui document de identitate, având în vedere faptul că lipsa unui document de identitate poate fi un semn că minorul nu părăsește țara de bună voie.
