Legile privind armele devin mai stricte
Justiţie şi afaceri interne
2007-11-28 - 13:15
Atenţie: Armele nu sunt o joacǎ!
Deputaţii europeni vor dezbate azi propunerile legate de îngreunarea condiţiilor de achiziţionare a armelor pe teritoriul Uniunii Europene.
Printre propuneri se numǎrǎ controlul vânzǎrilor pe internet sau creșterea gradului de importanţǎ acordat Permisului european pentru port armǎ.
Raportul a fost întocmit de deputatul european Gisela Kallenbach, în urma propunerilor din partea
Comisiei de a înnoi regulile curente stabilite în 1991.
Intr-o lume a vânzǎrilor pe internet și a graniţelor deschise, problema controlului armelor nu poate fi rezolvatǎ doar prin legile naţionale.
Este un fapt demonstrat prin nenumǎrate tragedii ce au fost înregistrate pe teritoriul Uniunii Europene.
La 7 noiembrie 2007, în Finlanda, un tânǎr de 18 ani a omorât 8 oameni, dupǎ care s-a sinucis, cazul fiind cunoscut sub numele de "Masacrul de la liceul Jokela".
In aprilie 2002, 17 oameni au murit într-un foc de arme la o școalǎ din Erfurt, Germania.
Conform unui studiu realizat de o organizaţie nonguvernamentalǎ din Geneva, numǎrul de arme la 100 de persoane în Finlanda este de 46, 36 în Cipru, 32 în Suedia, o diferenţǎ mare faţǎ de 9 în Estonia și Irlanda, 3 în Olanda și 1 în Polonia.
România ocupǎ același loc cu Polonia, cu 1 armǎ la 100 de persoane.
O cifrǎ îngrijorǎtoare este cea din Statele Unite, numǎrul armelor fiind de 90 la 100 de oameni.
De ce tocmai acum?
Raportul a fost elaborat ca urmare a propunerii Comisiei Europene de a înnoi directiva din 1991 cu privire la "achiziţia și posesia de arme", cu scopul alinierii acesteia la protocolul Naţiunilor Unite.
Propunerile PE
Parlamentul European și-a îndreptat atenţia înspre subiectul armelor și controlul lor pe teritoriul UE, elaborând un set de propuneri, dintre care amintim:
Ingreunarea condiţiilor de achiziţionare a armelor prin mǎsuri precum controlul vânzǎrilor pe internet.
Controlul traficului de arme: trupele criminale care fac contrabandǎ cu arme vor fi cuprinse în noua directivǎ, pe lângǎ muniţiile și armele dezasamblate.
Existenta unui buletin de identificare pentru fiecare armǎ, prin care sǎ se înregistreze marca, calibrul, seria, respectiv numele și adresele celor ce furnizeazǎ și deţin arme.
Permisul european pentru port armǎ, care sǎ devinǎ documentul necesar în transportarea armelor peste graniţe.
Întocmirea unei baze de date naţionale sau centrale.
Pe de altǎ parte, Comisia pentru piaţa internǎ nu dorește ca eforturile PE în controlul armelor sǎ afecteze persoanele care au și folosesc arme în mod legal, de exemplu fermierii, sau sportivii.
Pentru colecţionarii individuali sau organizaţiile recunoscute oficial, regulile de achiziţie și posesie de arme rǎmân neschimbate.
Ce pǎrere au deputaţii europeni?
Deputatul european Gisela Kallenbach a afirmat cǎ "nu este un fan al armelor, dar cǎ încearcǎ sǎ înţeleagǎ persoanele pasionate de arme, care considerǎ cǎ au dreptul sǎ le deţinǎ".
Cu privire la baza de date: "Vrem fie o baza centralizatǎ, fie una descentralizatǎ pentru fiecare stat membru, care sǎ garanteze accesul autoritǎţilor la sistemul de date".
Guido Podestà (PPE-DE) a pus accentul pe importanţa existenţei unui document care sǎ fie folositor celor ce deţin arme în mod legal, spre exemplu sportivii sau femeile.
Pe de altǎ parte, deputatul socialist Arlene McCarthy este de pǎrere cǎ "în urma masacrului din Finlanda, a atentatului din Germania și a numǎrului mare de arme în orașele din Regatul Unit, deputaţii au acum ocazia sǎ se alǎture Comisiei și Consiliului pentru a stopa comerţul ilegal și contrabanda cu arme".
Dacǎ textul va fi acceptat dupǎ dezbaterile de azi, el va intra în vigoare începând cu ianuarie 2008 și va trebui transpus în legislaţia naţionalǎ pânǎ în 2010.
Urmǎriţi dezbaterea deputaţilor europeni live astǎzi, începând cu orele 18:30!
20071126STO13628 Comunicat de presǎ: Raportul Kallenbach Agenda EP live: Transmisie în direct
RO
1
PHOTO
20071128PHT14006.jpg
RO
4
LINK
/wps-europarl-internet/faces/live/live-video.jsp
-//EP//TEXT IM-PRESS 20071108BRI12759 ITEM-005-RO NOT XML V0//RO
-//EP//TEXT AGENDA 20071128 SIT NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
