Răspuns dat de dl Špidla în numele Comisiei
(21 ianuarie 2009)
Comisia deplânge tragicul accident care a cauzat de curând un număr de decese și răniți printre minerii din România.
Ca și restul sectoarelor de activitate, sectorul minier intră sub incidența Directivei-cadru 89/391/CEE Directiva 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă, JO L 183, 29.6.1989 . care stabilește principii generale privind prevenirea riscurilor profesionale și care impune o serie de obligații pentru angajatori și conține dispoziții privind consultarea, informarea și formarea profesională a lucrătorilor.
Deoarece mineritul reprezintă un sector cu grad de risc ridicat, a fost adoptată Directiva 92/104/CEE Directiva 92/104/CEE a Consiliului din 3 decembrie 1992 privind cerințele minime pentru îmbunătățirea securității și protecției sănătății lucrătorilor din industria extractivă de suprafață și în subteran [a douăsprezecea directivă specială în sensul articolului 16 alineatul (1) din Directiva 89/391/CEE] ( JO L 404, 31.12.1992 . , o directivă specială în conformitate cu articolul 16 din directiva cadru, în scopul de a reglementa, printre altele, exploatarea minieră de suprafață și subterană.
Aceasta stabilește cerințe minime în acest domeniu, în special prin impunerea de obligații pentru angajatori de a lua măsurile necesare în vederea garantării securității și sănătății lucrătorilor prin proiectarea, construirea, echiparea și exploatarea locului de muncă.
În plus, sunt stabilite cerințe minime specifice în ceea ce privește protecția împotriva incendiilor, exploziilor și atmosferelor nocive și mijloacele de evacuare și salvare.
România a comunicat măsurile pentru transpunerea Directivei 92/104/CEE în legislația națională.
Trebuie avut în vedere faptul că este de competența autorităților naționale competente de a aplica dispozițiile naționale care transpun directiva.
Strategia comunitară (2007-2012) privind sănătatea și securitatea în muncă Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor – Îmbunătățirea calității și productivității în muncă: Strategia comunitară 2007 - 2012 privind sănătatea și securitatea în muncă, COM(2007) 62 final. indică faptul că statele membre trebuie să adopte strategii naționale care să vizeze sectoarele cu istoricul cel mai tragic, cum ar fi industria extractivă.
Strategia comunitară a fost sprijinită de către Consiliu prin Rezoluția din 25 iunie 2007 JO C 145, 30.6.2007 . care a îndemnat statele membre să dezvolte și să pună în aplicare strategii naționale coerente și adaptate la realitatea națională în materie de sănătate și securitate în muncă, în cooperare cu partenerii sociali, și în cazul în care este necesar, fixându-se în acest context obiective cuantificabile în vederea unei reduceri mai importante a numărului accidentelor de muncă și a incidenței bolilor profesionale, în special în sectoarele de activitate unde ratele se situează peste medie.
A fost înființat un grup de lucru permanent în cadrul Comitetului consultativ pentru securitate și sănătate care tratează problemele privind mineritul și industria extractivă.
Având în vedere gravitatea accidentului menționat de către distinsul membru și deoarece nu avem la dispoziție suficiente date, Comisia va contacta autoritățile române pentru a obține mai multe informații, inclusiv rezultatul eventualelor investigații și acțiuni desfășurate la nivel național de către autoritățile naționale de aplicare a legii.
