Deputaţii europeni aduc soluţii pentru criza alimentară
Agricultură
2008-12-11 - 17:52
Lumea se confruntă cu o criză alimentară Creşterea producţiei de alimente ar putea fi o soluţie la criza alimentară actuală.
Doi deputaţi europeni ne-au vorbit, în acest context, despre protejarea mediului înconjurător şi susţinerea agriculturii în ţările sărace.
Deputatul european Luis Manuel Capoulas Santos (Grupul Socialist din Parlamentul European, Portugalia, raportor pentru „starea de sănătate“ a politicii agricole comune) ne-a explicat că „în ultimele luni, preţurile alimentare au crescut, apoi au scăzut.
Pieţele produselor agricole sunt caracterizate de o mare volatilitate“.
Conform domnului Capoulas Santos, nu putem spune că preţurile alimentelor vor rămâne ridicate.
Stocuri alimentare reduse la nivel mondial
După cel de-al doilea război mondial, rezerva de hrană acoperea 133 de zile, în 2008, aceasta acoperă doar 40 de zile.
În plus, populaţia lumii va creşte cu 40% până în 2050, cererea de hrană dublându-se până atunci.
Domnul Capoulas Santos ne-a explicat că nu politica agricolă comună a dus la reducerea stocurilor, ci instabilitatea pieţelor şi condiţiile climatice defavorabile în anumite zone în care se cultivă cereale.
„Rezerva de hrană este acum mai mică decât a fost vreodată“, ne-a spus doamna Mairead McGuinness (Grupul Partidului Popular European (Creştin-Democrat) şi al Democraţilor Europeni, Irlanda). „Acesta nu este un lucru bun, deoarece nu putem şti niciodată cum se poate schimba natura şi ce situaţii de urgenţă pot apărea“, a adăugat dumneaei.
Doamna McGuinness a redactat un raport privind politica agricolă comună şi securitatea alimentară globală.
Raportul a fost adoptat lunea trecută în cadrul Comisiei pentru Agricultură de la Parlamentul European şi va fi dezbătut de deputaţi în plen la începutul anului viitor.
Creşterea producţiei alimentare sau protejarea mediului înconjurător
În raport, doamna McGuinness arată că actuala criză alimentară este cea mai acută din 1970.
Preţul grâului a crescut cu 180% în doi ani, iar preţurile alimentare în general au crescut la nivel global cu 83%. „În Uniunea Europeană avem preţuri mari deoarece impunem standarde înalte producătorilor de alimente“, ne-a spus doamna McGuinness.
„Nu cred că politicile europene ne vor permite să producem mai multe alimente în Europa; legislaţia pentru protejarea mediului înconjurător duce la scăderea producţiei“, a remarcat doamna McGuinness.
Raportul dumneaei ar putea avea un impact important prin reducerea posibilităţii de intensificare a culturilor, lucru care va duce la reducerea producţiei, în special de cereale.
Ajutor financiar pentru agricultura ţărilor sărace
Parlamentul European a aprobat de curând acordarea unui ajutor suplimentar de un miliard de euro agriculturii din ţările în curs de dezvoltare.
Doamna McGuinness crede însă că acest lucru trebuia făcut cu mult timp în urmă.
Uniunea Europeană reprezintă cel mai mare donator de ajutor pe plan global (60% din ajutor provine din UE).
Cu toate acestea, ajutorul pentru agricultură a scăzut procentual în ultimii ani, de la 17% în anii '80 până la 3% în 2006.
„Acest ajutor nu poate fi decât foarte limitat, deoarece problema foametei în lume nu provine din politica agricolă europeană.
Problema ţine de repartiţia resurselor la nivel mondial şi de guvernare.
Europa nu poate modifica guvernarea inadecvată din unele ţări ale lumii, dar poate influenţa reglementarea la nivel mondial, prin intermediul Organizaţiei Mondiale a Comerţului sau al acordurilor bilaterale cu anumite ţări sau regiuni“, ne-a spus domnul Capoulas Santos.
20081204STO43795 Mairead McGuinness Luis Manuel Capoulas Santos Deputaţii europeni verifică „starea de sănătate“ a politicii agricole comune UE Proiectul de raport
RO
1
PHOTO
20081209PHT44036.jpg
RO
2
LINK
/members/public/yourMep/view.do;jsessionid=2CFD8CE938B9BD4782D93FB42B4E1E1B.node1?name=McGuinness&partNumber=1&id=28115&language=RO
RO
3
LINK
/members/public/yourMep/view.do?name=capoulas+santos&partNumber=1&id=28311&language=RO
RO
5
LINK
/meetdocs/2004_2009/documents/pr/747/747819/747819en.pdf
-//EP//TEXT IM-PRESS 20081103STO41197 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
