Erasmus: o experienţă pentru viaţă
Educaţie
2010-03-05 - 16:32
student ©BELGA_Eureka În fiecare an, peste 180.000 de studenţi beneficiază de programul de schimb universitar Erasmus.
Studenţii petrec un semestru sau un an într-o universitate străină pentru a-şi dezvolta mai bine deprinderile lingvistice şi pentru a experimenta viaţa în străinătate.
În articolul de faţă vă vorbesc deputatul european Alyn Smith, care a beneficiat ca student de o bursă Erasmus, şi Eglė Draugelytė, stagiară lituaniană la Parlamentul European.
Un studiu recent al Comisiei Europene, care a analizat anul universitar 2007-2008, arată că studenţii germani sunt cei mai entuziaşti bursieri Erasmus.
Aceştia sunt urmaţi ca număr de Franţa şi Spania.
Tot cele trei ţări sunt şi cele care au găzduit cel mai mare număr de studenţi în cadrul acestui program.
Se estimează că aproximativ 4% din studenţii europeni participă la programul Erasmus.
Studenţii trebuie încurajaţi să cadideze
Deputatul european Alyn Smith (Verzi/ ALE, Regatul Unit) a fost student Erasmus în Germania.
Acesta a petrecut un an la Universitatea Ruprecht-Karls din Heidelberg.
Conform dumnealui, „la 19 ani am învăţat multe despre viaţa departe de casă şi despre cum să devii mai independent“.
Domnul Smith a arătat că principala dificultate a fost limba germană. „Dar ne-am descurcat, iar studenţii Erasmus s-au ajutat reciproc“, ne-a spus dumnealui.
Mai târziu, domnul Smith a lucrat la Bruxelles pentru reprezentanţa guvernului scoţian pe lângă Uniunea Europeană.
Acum, în calitate de deputat european, a iniţiat un program de informare pentru încurajarea mai multor studenţi scoţieni să candideze pentru obţinerea unui semestru Erasmus în alt stat UE.
„Am devenit mai comunicativă, mai tolerantă şi mai flexibilă“
Eglė Draugelytė vine din Lituania şi este în momentul de faţă stagiară la Parlamentul European.
Ea a candidat anul trecut pentru o bursă Erasmus şi a studiat o jumătate de an la Bordeaux, în Franţa.
Eglė consideră că anul petrecut în universitatea străină a fost o oportunitate bună de extindere a deprinderilor personale într-un mediu multicultural. „Am devenit mai comunicativă, mai tolerantă şi mai flexibilă“, ne-a spus ea.
„Faptul că ai participat la programul Erasmus demonstrează că eşti mai implicat în afacerile europene şi mai interesat de acestea decât alte persoane“, crede Eglė, care speră că anul petrecut în Franţa îi va aduce un avantaj în momentul în care îşi va căuta un loc de muncă. „Cred că semestrul petrecut la Bordeaux m-a ajutat să fiu acum aici.
Erasmus va arăta întotdeauna bine pe CV-ul meu, pentru că acest cuvânt explică toată experienţa mea în studiul în străinătate“, ne-a mai spus Eglė.
Pe 21 octombrie 2008, Parlamentul European a votat în favoarea creării celei de-a doua faze a programului Erasmus Mundus (2009-2013).
Erasmus Mundus are ca obiectiv promovarea educaţiei universitare europene ca exemplu în lume, prin schimbul de studenţi între UE şi ţările terţe.
20100226STO69660 Rezoluţia legislativă a Parlamentului European privind Erasmus Mundus Raportul Comisiei Europene Erasmus Mundus Cine poate participa Alyn Smith Cine este studentul Erasmus cu numărul 2 milioane?
RO
1
PHOTO
20100303PHT69905.jpg
RO
4
LINK
http://ec.europa.eu/education/external-relation-programmes/doc72_en.htm#
RO
5
LINK
http://ec.europa.eu/education/external-relation-programmes/doc72_en.htm
RO
6
LINK
/members/public/yourMep/view.do?language=RO&partNumber=1&name=Smith&id=28508
RO
7
LINK
http://europa.eu/rapid/pressReleasesAction.do?reference=IP/09/1421&format=HTML&aged=0&language=RO&guiLanguage=en
-//EP//TEXT TA P6-TA-2008-0497 0 NOT XML V0//RO
-//EP//TEXT TA P6-TA-2008-0497 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
