José Ingnacio Salafranca despre relaţiile cu America Latină
Relaţii externe
2010-04-26 - 17:15
Interviu José Ingnacio Salafranca Înaintea Adunării Euro-Latinoamericane din Madrid, eurodeputaţii au dezbătut săptămâna trecută situaţia actuală şi noile priorităţi ale relaţiei dintre cele două regiuni.
Conform domnului Salafranca (Grupul Partidului Popular European (Creştin Democrat), Spania), UE - în prezent este principalul donator de ajutoare pentru dezvoltare şi principalul investitor în această regiune, este pe punctul de a-şi pierde această poziţie.
Care sunt noile priorităţi şi ce aşteptaţi de la reuniunea din Madrid?
Cred că este important să trecem de la o agendă bi-regională la o agendă globală în cadrul summit-ul de la Madrid.
Considerăm că UE şi America Latină sunt parteneri care trebuie să facă faţă împreună provocărilor agendei globale de astăzi: economia digitală şi globalizarea, criza economică şi financiară, ameninţarea securităţii, lupta împotriva terorismului, a traficului de droguri şi a criminalităţii organizate, conservarea mediului şi a resurselor naturale, lupta împotriva sărăciei şi a inegalităţilor, precum şi migraţia.
În acest sens, sperăm ca în cadrul reuniunii de la Madrid să putem concluziona Acordul de asociere UE - America Centrală şi acordurile comerciale multipartite cu Columbia şi Peru, şi să relanseze negocierile dintre Mercosur (Argentina, Brazilia, Paraguay şi Uruguay) şi UE.
Consider că este important să ţinem cont de faptul că Uniunea Europeană îşi pierde poziţia în sub-continent.
De ce acest interes special al UE în America Latină?
Există puţine părţi ale lumii care au afinităţi ridicate în ceea ce priveşte valorile şi interesele, precum cele care leagă UE cu America Latină.
Împărtăşim valori precum democraţia pluralistă şi reprezentativă, respectarea drepturilor omului şi a libertăţilor fundamentale, libertatea de exprimare, a statului de drept, respectarea regulilor jocului şi respingerea oricărei forme de dictatură şi statul autoritar.
Avem o istorie comună care ne face să avem o viziune foarte asemănătoare a lumii.
UE şi America Latină şi Caraibe însumează mai mult de un miliard de oameni, o treime din statele membre ale ONU şi reprezintă mai mult de 25% din PIB-ul mondial.
Vorbind despre valori comune, situaţia drepturilor omului în unele state din America Latină este îngrijorătoare…
În opinia mea, situaţia drepturilor omului în Columbia poate fi îmbunătăţită în mod evident, dar am urmărit evoluţia sa pentru un timp îndelungat şi pot să vă asigur că administraţia preşedintelui Uribe a depus un efort foarte mare.
Prin urmare, situaţia s-a îmbunătăţit substanţial comparativ cu anii anteriori.
Cu toate acestea, cred că trebuie să continue să se îmbunătăţească în fiecare zi şi sperăm ca noul acord cu Peru şi Columbia să ajute societatea columbiană, care este o societate care îşi doreşte pace şi tânjeşte pentru aceste eforturi.
Care este cel mai bun remediu împotriva sărăciei în această regiune?
Există două.
În primul rând, educaţia.
Materia cenuşie este materia primă.
În prezent, educaţia copiilor ţării este aproape mai important decât petrolul.
Cu toate acestea, în mod evident, este întotdeauna mai bine să aibă resurse naturale, luaţi exemplul Rusiei.
În al doilea rând, statele trebuie să încerce să depăşească diferenţele existente între regiuni.
UE a beneficiat de fonduri de solidaritate, precum fondul de coeziune, dar acestea nu există încă în America Latină.
În plus, UE a promovat proiecte de integrare.
Astăzi, vechiul motto-ul roman „Uniunea înseamnă putere" este mai adevărat decât oricând.
Ce părere avei despre lupta împotriva drogurilor?
Poate aceasta fi eficientă dacă unii dintre liderii sub-continentului spun despre coca că este o parte intrinsecă a culturii lor?
Cred că trebuie să găsim împreună o soluţie.
Unele sunt ţări producătoare, iar altele sunt ţări consumatoare.
Împreună, trebuie să găsim soluţii creative, precum recoltele alternative, care pot ajuta oamenii să găsească alte modalităţi de finanţare.
Acordul de asociere
Acordul de asociere este cel mai avansat tip de acord pe care UE îl poate semna cu o ţară sau regiune din lume.
Acordul este propus partenerilor cu care UE intenţionează să aprofundeze o relaţie puternică, bazată pe încredere reciprocă şi pe valori şi principii comune.
20100426STO73406 Raportul referitor la strategia UE în relaţiile cu America Latină EUROLAT (în engleză) Eurodeputaţii despre Relaţii cu America Latină (în engleză) Fişă de profil: José Ingnacio Salafranca
RO
1
PHOTO
20100423PHT73248.jpg
RO
3
LINK
/intcoop/eurolat/key_documents/default_en.htm
RO
5
LINK
/members/expert/alphaOrder/view.do?language=RO&id=2002
-//EP//TEXT REPORT A7-2010-0111 0 NOT XML V0//RO
-//EP//TEXT IM-PRESS 20061110STO12472 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
