Întrebarea cu solicitare de răspuns scris P-010294/2010
adresată Consiliului
Articolul 117 din Regulamentul de procedură
Monica Luisa Macovei (PPE)
(7 decembrie 2010)
Subiect: Libertatea de exprimare în Azerbaidjan, în special cazul jurnalistului Eynulla Fatullayev
După cum raportează unele ONG-uri, inclusiv Human Rights Watch și Amnesty International, câteva persoane sunt în prezent urmărite în justiție și încarcerate în Azerbaidjan pentru faptul de a-și fi exercitat libertatea de exprimare, care include criticarea guvernului.
O serie de prevederi constituționale și alte dispoziții juridice permit restricționarea libertății de exprimare în Azerbaidjan.
Acestea includ articolul 147 din Codul penal, care interzice defăimarea, și articolul 148, care interzice calomnia.
O analiză detaliată a situației și recomandări au fost emise la 26 octombrie 2010 de Human Rights Watch, în raportul său intitulat „Bătuți, puși pe lista neagră și încarcerați: spațiul volatil al libertății de exprimare în Azerbaidjan.”
Una dintre persoanele deținute este Eynulla Fatullayev, un binecunoscut jurnalist și fondator a două publicații de succes, care rămâne în detenție în pofida unei hotărâri a Curții Europene a Drepturilor Omului care a cerut guvernului eliberarea imediată a acestuia.
Din aprilie 2007, Fatullayev execută o condamnare la opt ai și jumătate pentru terorism și instigare la ură etnică, precum și pentru defăimare de natură civilă sau penală pe baza articolelor sale.
La 11 noiembrie 2010, guvernul a retras aceste acuzații împotriva sa însă, conform relatărilor, acesta a orchestrat continuarea detenției lui Fatullayev introducând un recurs în baza unor acuzații de posesie de droguri, aduse împotriva sa în perioada în care acesta se afla în detenție, acuzații care, sunt de părere numeroși observatori, au fi fost inventate.
1.
Ce demersuri întreprinde Consiliul pentru a asigura eliberarea dlui Fatullayev?
2.
Prin ce măsuri încearcă Consiliul să facă presiuni asupra autorităților azere să abroge dispozițiile penale privind defăimarea și calomnia și să înceapă o amplă reformă pentru a garanta exercitarea libertății de exprimare în Azerbaidjan?
