Marţi în plen: securitatea maritimă, descărcarea de gestiune, HIV/SIDA
Instituţii
2007-04-25 - 13:20
Transportul maritim este pe ordinea de zi la Parlamentul european
Marţi, deputaţii europeni au dezbătut cinci rapoarte privind siguranţa în transportul maritim la toate nivelurile, de la inspecţiile iniţiale până la investigaţiile în urma unui accident.
Tot ieri, Parlamentul european a acordat descărcarea de gestiune tuturor instituţiilor UE pentru executarea bugetului în 2005 şi au discutat despre modalităţii viitoare de luptă împotriva virusului HIV în Uniunea Europeană şi ţările vecine.
Al treilea pachet maritim - „un ciclu complet de siguranţă maritimă“
Două din cele şapte rapoarte asupra propunerilor Comisiei europene privind siguranţa maritimă au fost deja aprobate în plen în martie.
Pachetul siguranţei maritime are ca scop crearea unui ciclu complet pentru siguranţa maritimă, care să includă:
inspectarea a „100% din vase“
asigurare obligatorie pentru pasageri pe toate vasele
crearea unei comisii de evaluare pentru îmbunătăţirea muncii „societăţilor de clasificare“ (care fac verificări şi inspecţii)
instituirea unei autorităţi independente care să desemneze locuri de refugiu pentru vasele accidentate
după un accident trebuie să aibă loc o investigaţie tehnică completă.
Vom reveni cu informaţii detaliate asupra acestui subiect săptămâna viitoare.
Descărcarea de gestiune
Parlamentul european a acordat descărcarea de gestiune tuturor instituţiilor UE pentru executarea bugetului în 2005.
Deputatul european spaniol Garriga Polledo (PPE-DE) a subliniat faptul că anul 2005 a fost unul dificil, fiind „primul an bugetar plin după extindere“.
Comisia merită acordarea descărcării de gestiune, a spus dumnealui, menţionând însă că există probleme structurale legate de controlul financiar.
Domnul Polledo a salutat faptul că Marea Britanie şi Olanda sunt dispuse să dea declaraţii anuale despre gestionarea bugetului european de către autorităţile lor locale; în acelaşi timp, dumnealui a criticat majoritatea statelor membre şi Consiliul pentru refuzul de a-şi asuma responsabilitatea controlului fondurilor UE.
Acesta a fost motivul pentru votul a 161 de deputaţi europeni (majoritatea de la ALDE şi Verzi) împotriva descărcării de gestiune pentru bugetul Consiliului.
„Până acum doar două state membre şi-au exprimat intenţia de a da o declaraţie naţională asupra folosirii corecte a fondurilor UE.
Asta nu este suficient“, a spus deputatul olandez Jan Mulder (ALDE), „a venit timpul ca Parlamentul european să ia foarte în serios cheltuirea corectă a banilor contribuabililor“.
HIV/SIDA
Din 1998, numărul persoanelor seropozitive în Europa s-a dublat aproape şi mai mult de jumătate sunt heterosexuali.
Deputaţii europeni au dezbătut asupra unui raport despre HIV/SIDA în UE şi ţările învecinate, redactat de deputatul leton Georgs Andrejevs (ALDE).
În timpul dezbaterii, deputata maghiară Zita Gurmai (PSE) a arătat că cei mai afectaţi sunt femeile şi copiii.
Raportorul Andrejevs a cerut guvernelor UE să „pună lupta împotriva HIV/SIDA pe lista de priorităţi“ şi să trimită toate datele despre situaţia din statele membre la Centrul european de prevenire şi control al bolilor (ECDPC).
Dumnealui a subliniat faptul că „accesul la medicamente anti-virale diferă de la stat membru la stat membru“ şi a spus că Comisia europeană ar trebui să ia o iniţiativă care să asigure tratament egal.
Deputatul britanic Michael Cashman (PSE) a spus că trebuie făcut totul „pentru reducerea costului tratamentului, ca acesta să poată fi accesibil pentru toţi“. „Celor care spun că prezervativul nu este eficient în împiedicarea transmiterii virusului HIV, le spun că fac mult rău şi că spusele lor duc la pierderea unor vieţi“, a continuat dumnealui.
Raportul a fost adoptat marţi.
Miercuri în plen se va discuta despre progresul făcut de Croaţia spre aderarea la UE, pedeapsa cu moartea şi drepturile omului şi homofobia în Ucraina.
Deputaţii europeni vor vota raportul privind medicamentele pentru terapie avansată şi cele privind securitatea maritimă.
20070420STO05494 Urmăriţi sesiunea în direct Deputaţii propun noi paşi în lupta împotriva SIDA Descărcarea de gestiune 2005 - responsabilitatea Statelor Membre
RO
1
PHOTO
20070424PHT05824.jpg
RO
2
LINK
/eplive/public/freetext_page_direct/20061120FTX00012-2101/default_ro.htm
-//EP//TEXT IM-PRESS 20070420IPR05675 0 NOT XML V0//RO
-//EP//TEXT IM-PRESS 20070420IPR05544 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
