Întrebarea cu solicitare de răspuns oral O-000259/2011
adresată Consiliului
Articolul 115 din Regulamentul de procedură
Monika Flašíková Beňová
,
Hannes Swoboda
,
Claude Moraes
,
Juan Fernando López Aguilar
,
Kinga Göncz
,
Emine Bozkurt
,
Ioan Enciu
în numele Grupului S&D Subiect: Situaţia romilor din statele membre
Cadrul UE pentru strategiile naționale de integrare a romilor stabileşte un set comun de principii şi de obiective care ar urma să fie atinse atât la nivel naţional, cât şi la nivel european.
Cadrul, care a fost prezentat de Comisie în aprilie 2011 şi salutat în concluziile Consiliului din mai, solicită statelor membre să-şi alinieze strategiile naţionale privind romii cu obiectivele sale.
Statele membre ar urma să le actualizeze şi să le prezinte Comisiei până la sfârşitul lunii decembrie 2011.
Obiectivul general al acestor strategii este de a pune capăt excluderii romilor până în 2020.
În unele state membre nu numai că nu se aplică politici de incluziune, ci se iau măsuri discriminatorii şi nedemocratice de către autorităţile naţionale, regionale şi locale.
În alte state membre sunt prevalente atacurile rasiste, discriminatorii şi uneori violente împotriva romilor, iar autorităţile nu reacţionează în mod eficient.
Cum asistă Consiliul statele membre să-şi dezvolte strategiile naţionale şi ce acţiuni au întreprins statele membre până acum pentru a le pune în aplicare?
Care este reacţia statelor membre la cadrul 2011?
Ce acţiuni întreprinde Consiliul cu privire la încălcările drepturilor fundamentale în statele membre, în special cu privire la încălcarea dreptului la libertatea de circulaţie şi de şedere?
Cum monitorizează Consiliul incidentele împotriva romilor care au loc în întreaga Europă?
Ce acţiuni ia Consiliul pentru a ajuta autorităţile naţionale să contracareze şi să prevină aceste atacuri?
