Răspuns dat de dl Cioloș în numele Comisiei
(10 iunie 2010)
Comisia dorește să aducă la cunoștința distinsului membru că reglementările UE în vigoare în domeniul politicii de dezvoltare rurală nu prevăd dispoziţii specifice cu privire la procedura de depunere a cererilor pentru măsurile 112 şi 141.
Responsabilitatea implementării programelor de dezvoltare rurală, inclusiv cea a stabilirii normelor aplicabile invitaţiilor de depunere a cererilor (printre altele, numărul de invitaţii şi perioada de depunere a cererilor) le revine autorităţilor de management competente.
Prin urmare, autoritatea de management pentru Programul Naţional de Dezvoltare Rurală al României este cea care poate lua decizia de modificare a regimului de depunere a cererilor pentru măsurile respective.
