Întrebarea cu solicitare de răspuns oral O-000113/2011
adresată Comisiei
Articolul 115 din Regulamentul de procedură
Isabella Lövin
în numele Grupului Verts/ALE Subiect: Criza din sectorul pescuitului datorată creșterii prețului petrolului
Prețul carburanților este pretutindeni în creștere, inclusiv pentru navele de pescuit.
Anumite segmente ale industriei pescuitului depind foarte mult de combustibilii fosili, al căror cost poate depăși jumătate din costurile de funcționare.
Alte segmente sunt mai puțin afectate deoarece metodele de pescuit utilizate necesită mult mai puțină energie.
La nivel mondial, industria pescuitului este responsabilă de cel puțin 4% din consumul total de petrol și de o cantitate echivalentă de emisii de CO2.
În mod clar, această industrie trebuie să pună capăt dependenței de energia obținută din combustibili fosili.
Datorită noilor norme de minimis și scutirilor fiscale, industria pescuitului beneficiază deja de o importantă subvenție pentru combustibili.
Intenționează Comisia să reducă sau să elimine scutirile de accize la combustibili în vederea diminuării dependenței de energie a industriei pescuitului?
