Răspuns dat de dna Vassiliou, în numele Comisiei
(4 noiembrie 2009)
Problema tot mai stringentă a rezistenței antimicrobiene și, în special, a utilizării cu prudență a agenților antimicrobieni în medicina umană, are o importanță deosebită pentru Comisie.
În acest sens, în 2001, Comisia a prezentat o amplă strategie comunitară împotriva rezistenței antimicrobiene Comunicarea Comisiei din 20 iunie 2001 privind o strategie comunitară împotriva rezistenței antimicrobiene, COM(2001) 333 final , solicitând statelor membre și Comisiei să adopte măsuri cu privire la toate aspectele relevante legate de rezistența antimicrobiană.
Recomandarea Consiliului privind utilizarea cu prudență a agenților antimicrobieni în medicina umană Recomandarea 2002/77/CE a Consiliului privind utilizarea cu prudență a agenților antimicrobieni în medicina umană, JO L 34, 5.2.2002 . este o componentă a acestei strategii.
Ea evidențiază măsuri pe care statele membre și Comisia le-ar putea adopta pentru a reduce rezistența antimicrobiană.
Comisia a rezumat principalele acțiuni întreprinse la nivelul statelor membre și al Comunității într-un raport către Consiliu Raport către Consiliu pe baza rapoartelor statelor membre referitor la punerea în aplicare a recomandării Consiliului (2002/77/CE) privind utilizarea cu prudență a agenților antimicrobieni în medicina umană, COM(2005)684 final. și în prezent este în curs de elaborare un al doilea raport de punere în aplicare.
Pe baza concluziilor primului raport de punere în aplicare și în urma unei propuneri din partea Comisiei, Consiliul a adoptat în iunie 2009 o recomandare a Consiliului privind siguranța pacienților, inclusiv prevenirea și controlul infecțiilor asociate asistenței medicale Recomandarea 2009/C 151/01 a Consiliului din 9 iunie 2009 privind siguranța pacienților, inclusiv prevenirea și controlul infecțiilor asociate asistenței medicale, JO C 151, 3.7.2009 , recomandând statelor membre să pună în aplicare strategiile adecvate pentru a combate răspândirea microbilor rezistenți în instituțiile sanitare.
Pe lângă aceste măsuri, în vederea unei mai bune evaluări și monitorizări a riscului de rezistență antimicrobiană, o astfel de rezistență a fost identificată în Decizia 2000/96/CE a Comisiei Decizia 2000/96/CE a Comisiei din 22 decembrie 1999 privind bolile transmisibile care vor fi incluse în mod progresiv în rețeaua Comunității în conformitate cu Decizia nr.
2119/98/CE a Parlamentului European și a Consiliului, JO L 28, 3.2.2000 ca fiind o problemă sanitară specială care trebuie abordată de rețeaua de supraveghere epidemiologică din cadrul Comunității în temeiul Deciziei nr.
2119/98/CE a Parlamentului și a Consiliului Decizia nr.
2119/98/CE a Parlamentului European și a Consiliului din 24 septembrie 1998 de creare a unei rețele de supraveghere epidemiologică și control al bolilor transmisibile în Comunitate, JO L 268, 3.10.1998 .
Centrul European de Prevenire și Control al Bolilor a instituit în acest scop un grup de puncte focale naționale în materie de rezistență antimicrobiană din statele membre și din țările AELS-SEE Țările membre ale Asociației Europene a Liberului Schimb – Spațiului Economic European , având drept obiectiv consolidarea colaborării la nivelul UE în acest domeniu.
De asemenea, în cadrul acestui efort, Centrul European de Prevenire și Control al Bolilor pune în aplicare un program specific privind rezistența antimicrobiană și infecțiile asociate asistenței medicale în cooperare cu Comisia, celelalte agenții comunitare și statele membre.
Pentru a sensibiliza publicul larg și a îmbunătăți formarea profesioniștilor din domeniul asistenței medicale cu privire la acest aspect, Centrul European de Prevenire și Control al Bolilor a lansat, de asemenea, Ziua europeană a sensibilizării cu privire la utilizarea antibioticelor ( European Antibiotic Awareness Day - EAAD) în 2008.
Acest eveniment, care are loc anual în prezent, are drept obiectiv sensibilizarea cu privire la riscurile asociate utilizării inadecvate a antibioticelor și cu privire la modul responsabil de administrare a antibioticelor.
Ediția 2009 a EAAD va viza în acest an medicii generaliști.
