P7_TA-PROV(2011)0568
Utilizarea fosfaților și a altor compuși ai fosforului în detergenții de rufe de uz casnic ***I
A7-0246/2011
Rezoluția legislativă a Parlamentului European din 14 decembrie 2011 referitoare la propunerea de regulament al Parlamentului European și al Consiliului de modificare a Regulamentului (CE) nr.
648/2004 în ceea ce privește utilizarea fosfaților și a altor compuși ai fosforului în detergenții de rufe de uz casnic ( COM(2010)0597 – C7-0356/2010 – 2010/0298(COD) )
(Procedura legislativă ordinară: prima lectură)
Parlamentul European,
–
având în vedere propunerea Comisiei prezentată Parlamentului și Consiliului ( COM(2010)0597 ),
–
având în vedere articolul 294 alineatul (2) și articolul 114 din Tratatul privind funcționarea Uniunii Europene, în temeiul cărora propunerea a fost prezentată de către Comisie ( C7-0356/2010 ),
–
având în vedere articolul 294 alineatul (3) din Tratatul privind funcționarea Uniunii Europene,
–
având în vedere avizul Comitetului Economic și Social European din 15 martie 2011 JO C 132, 3.5.2011, p.
71.
,
–
având în vedere angajamentul reprezentantului Consiliului exprimat prin scrisoarea din 15 noiembrie 2011 de aprobare a poziției Parlamentului, în conformitate cu articolul 294 alineatul (4) din Tratatul privind funcționarea Uniunii Europene,
–
având în vedere articolul 55 din Regulamentul său de procedură,
–
având în vedere raportul Comisiei pentru mediu, sănătate publică și siguranță alimentară și avizul Comisiei pentru piața internă și protecția consumatorilor ( A7-0246/2011 ),
1.
adoptă poziția în primă lectură prezentată în continuare;
2.
solicită Comisiei să îl sesizeze din nou în cazul în care intenționează să modifice în mod substanțial propunerea sau să o înlocuiască cu un alt text;
3.
încredințează Președintelui sarcina de a transmite Consiliului și Comisiei, precum și parlamentelor naționale poziția Parlamentului.
P7_TC1-COD(2010)0298
Poziția Parlamentului European adoptată în primă lectură la 14 decembrie 2011 în vederea adoptării Regulamentului (UE) nr. …/2011 al Parlamentului European și al Consiliului de modificare a Regulamentului (CE) nr.
648/2004 în ceea ce privește utilizarea fosfaților și a altor compuși ai fosforului în detergenții de rufe
de consum și detergenții pentru mașini automate de spălat vase de consum
(Text cu relevanță pentru SEE)
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 114,
având în vedere propunerea Comisiei Europene,
după transmiterea proiectului de act legislativ parlamentelor naționale,
având în vedere avizul Comitetului Economic și Social European JO C 132, 3.5.2011, p.
71.
,
hotărând în conformitate cu procedura legislativă ordinară Poziţia Parlamentului European din 14 decembrie 2011.
,
întrucât: (1)
În temeiul articolului 16 din Regulamentul (CE) nr.
648/2004 al Parlamentului European şi al Consiliului din 31 martie 2004 privind detergenţii JO L 104, 8.4.2004, p.
1
, Comisia a evaluat utilizarea fosfaților în detergenți în raportul său către Consiliu și Parlamentul European privind utilizarea fosfaților.
După o analiză aprofundată,
s-a ajuns la concluzia
că utilizarea fosfaților în detergenții de rufe
de consum și în detergenții pentru mașini automate de spălat vase de consum
ar trebui limitată pentru a se reduce contribuția fosfaților din detergenți la riscurile de eutrofizare și pentru a fi diminuate costurile de eliminare a fosfaților în stațiile de epurare a apelor reziduale.
Economiile astfel realizate depășesc costul reprezentat de reformularea detergenților de rufe de
consum
prin utilizarea unor alternative pentru fosfați.
(2)
Pentru a fi eficiente, alternativele pentru detergenții de rufe de
consum
pe bază de fosfați trebuie să conțină alți compuși ai fosforului în cantități mici, și anume fosfonații care, dacă sunt utilizați în cantități mai ridicate, pot deveni nocivi pentru mediu.
Deși este important să se încurajeze utilizarea unor substanțe alternative cu un profil ecologic mai favorabil decât cel al fosfaților și al altor compuși ai fosforului în fabricarea detergenților de rufe de consum, aceste substanțe ar trebui, în condiții normale de utilizare, să nu prezinte niciun risc sau să prezinte un risc mai scăzut la adresa oamenilor și/sau a mediului.
Prin urmare, pentru evaluarea acestor substanțe ar trebui să se recurgă, ori de câte ori este posibil, la sistemul REACH în temeiul Regulamentului 1907/2006 al Parlamentului European şi al Consiliului din 18 decembrie 2006 privind înregistrarea, evaluarea, autorizarea produselor chimice (REACH) și de înființare a Agenției Europene pentru Produse Chimice
JO L 396, 30.12.2006, p.
1
.
(3)
În ceea ce privește interacțiunea între fosfați și alți compuși ai fosforului, este necesară definirea cu grijă a domeniului de aplicare și a nivelului limitării.
Limitarea ar trebui să se aplice tuturor compușilor fosforului pentru a împiedica simpla înlocuire a fosfaților care fac obiectul limitării cu alți compuși ai fosforului.
Limitarea conținutului de fosfor ar trebui să fie suficient de redusă pentru a împiedica în mod eficient comercializarea formulelor de detergenți de rufe
de consum
pe bază de fosfați și, în același timp, suficient de mare pentru a autoriza prezența unei cantități minime de fosfonați necesari în formularea soluțiilor alternative.
(4)
Având în vedere faptul că obiectivele acțiunii care urmează a fi întreprinsă, și anume reducerea contribuției fosfaților din detergenți la riscurile de eutrofizare
,
▌diminuarea costurilor eliminării fosfaților în stațiile de epurare a apelor reziduale
și asigurarea bunei funcționări a pieței interne a detergenților de rufe de consum și a detergenților pentru mașini automate de spălat vase de consum
, nu pot fi complet îndeplinite de către statele membre, deoarece măsurile naționale care conțin specificații tehnice diferite nu pot influența calitatea apei care traversează granițele naționale și ținând seama de faptul că, prin urmare, aceste obiective pot fi mai bine îndeplinite la nivelul Uniunii, Uniunea poate adopta măsuri, în conformitate cu principiul subsidiarității prevăzut la articolul 5 din Tratatul privind Uniunea Europeană.
În conformitate cu principiul proporționalității, prevăzut la articolul respectiv, prezentul regulament nu se extinde dincolo de ceea ce este necesar pentru realizarea obiectivului în cauză.
(5)
În prezent,
nu este adecvată extinderea limitărilor privind utilizarea fosfaților și a altor compuși ai fosforului în detergenții de rufe de
consum și în detergenții pentru
mașinile automate de spălat vase de
consum
sau
pentru a include
detergenții industriali și instituționali
la nivelul Uniunii
, deoarece nu sunt încă disponibile alternative viabile din punct de vedere economic și tehnic pentru utilizarea fosfaților în tipurile respective de detergenți.
În ceea ce privește detergenții pentru mașini automate de spălat vase de consum, este probabil ca în viitorul apropiat să fie disponibile la scară largă alternative la astfel de substanțe.
Prin urmare, ar trebui să se prevadă o restricție în ceea ce privește utilizarea fosfaților în acești detergenți.
O astfel de restricție ar trebui să se aplice de la o dată ulterioară până la care se preconizează că vor fi disponibile la scară largă alternative la fosfați, astfel încât să se stimuleze dezvoltarea de noi produse.
De asemenea, ar trebui să se specifice o valoare maximă a fosforului pe baza dovezilor actuale, inclusiv a restricțiilor naționale existente cu privire la fosforul din detergenții pentru mașini automate de spălat vase de consum.
Cu toate acestea, ar trebui să se prevadă că, înainte ca această restricție să devină aplicabilă în întreaga Uniune, Comisia ar trebui să realizeze o evaluare amănunțită a valorii-limită pe baza datelor disponibile celor mai recente și, dacă se justifică, să prezinte o propunere legislativă.
Această evaluare ar trebui să includă impactul pe care îl au asupra mediului, a industriei și a consumatorilor detergenții pentru mașini automate de spălat vase de consum cu valori ale concentrației de fosfor mai mari și mai mici decât valoarea-limită din anexa VIa și alternativele, ținându-se seama de aspecte precum costul, disponibilitatea, puterea de curățare și impactul asupra tratării apei.
(5a)
Unul dintre obiectivele prezentului regulament constă în protejarea mediului prin reducerea eutrofizării cauzate de fosforul din detergenții utilizați de consumatori.
Prin urmare, statele membre care deja au impus unele restricții asupra fosforului din detergenții pentru mașini automate de spălat vase de uz casnic nu ar trebui să fie obligate să adapteze aceste restricții înainte de intrarea în vigoare a restricției la nivelul Uniunii.
În plus, ar fi de dorit ca statelor membre să li se permită să introducă treptat aceste restricții cât mai curând posibil.
Prin urmare, în prezentul regulament ar trebui incluse dispoziții în acest sens.
(6)
Din motive de lizibilitate, ar trebui inclusă definiția termenului „curățare” direct în Regulamentul (CE) nr.
648/2004 în loc să se facă trimitere la standardul ISO relevant
, precum și definițiile conceptelor de „detergent de rufe de consum” și „detergent pentru mașini automate de spălat vase de consum”
.
De asemenea, ar trebui să se clarifice definiția conceptului de „introducere pe piață” și să se introducă o definiție a noțiunii de „punere la dispoziție pe piață”.
(6a)
Pentru furnizarea unor informații precise în cel mai scurt termen posibil, ar trebui modernizat modul în care Comisia publică listele autorităților competente și ale laboratoarelor acreditate.
(7)
Pentru a adapta Regulamentul (CE) nr.
648/2004 la progresele științifice și tehnice, pentru a introduce dispoziții privind detergenții pe bază de solvenți și pentru a introduce limite de concentrație individuale adecvate bazate pe riscurile existente pentru parfumurile alergene,
Comisia ar trebui să fie împuternicită să adopte acte ▌în conformitate cu articolul 290 din Tratatul privind
funcționarea
Uniunii Europene în
ceea ce privește modificările anexei la regulamentul susmenționat care sunt necesare pentru realizarea acestor obiective
.
Este deosebit de important ca, în cursul lucrărilor sale pregătitoare, Comisia să organizeze consultări adecvate, inclusiv la nivel de experți.
Atunci când pregătește și elaborează acte delegate, Comisia trebuie să asigure transmiterea simultană, la timp și adecvată a documentelor relevante către Parlamentul European și Consiliu.
(8)
Statele membre trebuie să stabilească norme privind sancțiunile aplicabile în cazurile de încălcare a dispozițiilor prezentului regulament și să se asigure că acestea sunt puse în aplicare.
Sancțiunile ar trebui să fie eficiente, proporționale și cu efect de descurajare.
(9)
Este necesar să se prevadă o aplicare întârziată a
restricțiilor
stabilite în prezentul regulament pentru a li se permite operatorilor economici, în special
întreprinderilor
mici și mijlocii, să își reformuleze detergenții de rufe de
consum și detergenții pentru mașini automate de spălat vase de consum
pe bază de fosfați prin utilizarea unor alternative, în cadrul ciclului lor obișnuit de reformulare, în vederea minimizării costurilor.
(10)
Prin urmare, Regulamentul (CE) nr.
648/2004 ar trebui modificat în consecință,
ADOPTĂ PREZENTUL REGULAMENT: Articolul 1
Regulamentul (CE) nr.
648/2004 se modifică după cum urmează:
1.
La articolul 1 alineatul (2), a treia și a patra liniuță se înlocuiesc cu următorul text:
–
etichetarea suplimentară a detergenților, care să includă parfumurile alergene;
–
informațiile pe care producătorii trebuie să le pună la dispoziția autorităților competente și personalului medical din statele membre;
–
limitări ale conținutului de fosfați și de alți compuși ai fosforului în
detergenții de rufe de consum și în detergenții pentru mașini automate de spălat vase de consum
.
2.
La
articolul 2
(a)
se inserează următoarele puncte:
1a.
₫Detergent de rufe de consum» înseamnă un detergent de rufe introdus pe piață în vederea utilizării de către neprofesioniști, inclusiv în spălătoriile publice.
1b.
₫detergent pentru mașini automate de spălat vase de consum'» înseamnă un detergent introdus pe piață în vederea utilizării de către neprofesioniști în mașinile automate de spălat vase.₫;
(b)
punctul 3 se înlocuiește cu următorul text: ₫3.
₫
Curățare
»
înseamnă procesul prin care
o depunere nedorită
este îndepărtată de
pe un
substrat
sau dintr-un substrat
și adusă în stare de soluție sau dispersie.
(c)
punctul 9 se înlocuiește cu următorul text:
9.
'Introducere pe piață' înseamnă prima punere la dispoziție pe piața Uniunii.
Importul pe teritoriul vamal al Uniunii se consideră introducere pe piață.
9a.
'Punere la dispoziție pe piață' înseamnă orice furnizare în vederea distribuției, consumului sau uzului pe piața Uniunii în cursul unei activități comerciale, contra cost sau gratuit.
3.
Se introduce următorul articol:
Articolul 4a
Limitări ale conținutului de fosfați și de alți compuși ai fosforului
Detergenții enumerați în anexa VIa care nu respectă limitările conținutului de fosfați și de alți compuși ai fosforului stabilite în anexa respectivă nu sunt introduși pe piață de la
datele prevăzute
în anexa menționată.
4.
La articolul 8, alineatul (4) se înlocuiește cu textul următor:
Comisia pune la dispoziția publicului listele autorităților competente menționate la alineatul (1) și a laboratoarelor acreditate menționate la alineatul (2).
5.
La articolul 11, alineatul (4) se înlocuiește cu următorul text:
În plus, pe ambalajul detergenților de rufe de consum și al detergenților pentru mașini automate de spălat vase de consum se înscriu informațiile prevăzute în anexa VII B
6.
La articolul 12, se elimină alineatul (3).
7.
Articolele 13 şi 14 se înlocuiesc cu următorul text:
Articolul 13
Adaptarea anexelor
(1)
Comisia
este împuternicită să adopte
acte delegate în conformitate cu
articolul 13a pentru a introduce modificările în vederea adaptării anexelor I, II, III, IV, VII și VIII
la progresele științifice și tehnice ▌.
Comisia utilizează, în măsura în care este posibil, standardele europene.
(2)
Comisia
este împuternicită să adopte
acte delegate în conformitate cu
articolul
13a ▌,
pentru a introduce
modificări ale anexelor la prezentul regulament în ceea ce privește detergenții pe bază de solvenți.
(3)
Atunci când Comitetul Științific pentru Cosmetice și Produse Nealimentare fixează limite de concentrație individuale bazate pe riscurile existente pentru parfumurile alergene, Comisia
adoptă acte delegate
în conformitate cu
articolul 13a pentru a adapta
limita de 0,01% stabilită în secțiunea A a anexei VII în consecință.
Articolul 13a
Exercitarea delegării
(-1)
Competența de a adopta acte delegate este conferită Comisiei în condițiile prevăzute în prezentul articol.
(1)
Delegarea de competențe menționată la
articolul 13
se conferă Comisiei pe o perioadă de cinci ani de la …
+
JO: a se introduce data: data intrării în vigoare a prezentului regulament.
.
Comisia prezintă un raport privind delegarea de competențe cel târziu cu nouă luni înainte de încheierea perioadei de cinci ani.
Delegarea de competențe se prelungește tacit cu perioade de timp identice, cu excepția cazului în care Parlamentul European sau Consiliul se opun prelungirii respective cel târziu cu trei luni înainte de încheierea fiecărei perioade.
(1a)
Delegarea de competențe menționată la articolul 13 poate fi revocată oricând de Parlamentul European sau de Consiliu.
O decizie de revocare pune capăt delegării de competențe specificată în decizia respectivă.
Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie.
Decizia nu aduce atingere actelor delegate care sunt deja în vigoare.
(2)
De îndată ce adoptă un act delegat, Comisia îl notifică simultan Parlamentului European și Consiliului.
(2a)
Un act delegat adoptat în temeiul articolului 13 intră în vigoare numai în cazul în care nici Parlamentul European și nici Consiliul nu au formulat obiecțiuni în termen de 2 luni de la notificarea acestuia către Parlamentul European și Consiliu, sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni.
Respectivul termen se prelungește cu 2 luni la inițiativa Parlamentului European sau a Consiliului.
▌
Articolul 14 ▌:
₫(1)
Statele membre nu interzic, nu restrâng și nu împiedică punerea la dispoziție pe piață a detergenților și/sau a agenților tensioactivi pentru detergenți care respectă cerințele prezentului regulament din motive enumerate în prezentul regulament.
(2)
Statele membre pot menține sau adopta norme naționale cu privire la restricțiile referitoare la conținutul de fosfați și de alți compuși ai fosforului în detergenții pentru care anexa VIa nu stabilește restricții privind conținutul, atunci când acest lucru se justifică
în special din
motive
precum
protecția
sănătății publice sau a
mediului
▌
și când există alternative viabile din punct de vedere tehnic și economic.
(3)
Statele membre pot menține normele aflate în vigoare la ...
+
JO: a se introduce data: 20 de zile după data publicării prezentului regulament.
referitoare la conținutul de fosfați și de alți compuși ai fosforului în detergenții pentru care restricțiile stabilite în anexa VIa nu au intrat în vigoare.
Astfel de măsuri naționale existente trebuie comunicate Comisiei până la …
++
JO: a se introduce data: șase luni după data publicării prezentului regulament.
+
și pot rămâne în vigoare până la data la care se aplică restricțiile stabilite în anexa VIa.
(4)
De la …
+
până la …
+++
JO: a se introduce data: 1 zi înainte de data intrării în vigoare a valorii-limită pentru detergenții de consum pentru rufe și mașini automate de spălat vase
++
, statele membre pot adopta norme naționale care pun în aplicare restricția privind conținutul de fosfați și alți compuși ai fosforului stabilite în anexa VIa la al doilea punct, în situațiile justificate, în special, din motive precum protecția sănătății publice sau a mediului și în cazul în care sunt disponibile alternative fezabile din punct de vedere tehnic și economic.
Statul membru comunică astfel de măsuri Comisiei în conformitate cu Directiva 98/34/CE.
(5)
Comisia pune la dispoziția publicului lista măsurilor naționale menționate la alineatele (3) și (4).
8.
La articolul 15, alineatul (1) se înlocuiește cu următorul text:
'1.
În cazul în care are motive întemeiate să considere că un anumit detergent, deși respectă cerințele prezentului regulament, constituie un risc pentru siguranța sau sănătatea oamenilor sau a animalelor sau un risc pentru mediu, un stat membru poate adopta, proporțional cu natura riscului, toate măsurile provizorii corespunzătoare pentru a se asigura că detergentul în cauză nu mai prezintă riscul respectiv sau este retras de pe piață ori este retrimis la producător într-un termen rezonabil sau că disponibilitatea sa este restrânsă în orice alt mod.
Statul membru în cauză informează de îndată celelalte state membre și Comisia cu privire la aceasta și prezintă motivele deciziei sale.„.
9.
Articolul 16 se înlocuiește cu următorul text:
Articolul 16
Raport
Până la 31 decembrie 2014,
ținând seama de informațiile din partea statelor membre cu privire la conținutul de fosfor din detergenții pentru mașini automate de spălat vase de consum introduși pe piață pe teritoriile lor și luând în considerare toate informațiile științifice existente sau noi pe care le are la dispoziție referitoare la substanțele utilizate în formulele care conțin fosfați și în formulele alternative,
Comisia
evaluează, prin intermediul unei analize detaliate, dacă restricția stabilită la punctul 2 al anexei VIa ar trebui modificată.
Această evaluare include o analiză a impactului pe care îl au asupra mediului, a industriei și a consumatorilor detergenții pentru mașini automate de spălat vase de consum cu valori ale concentrației de fosfor mai mari și mai mici decât valoarea-limită din anexa VIa, ținându-se seama de aspecte precum costul, disponibilitatea, puterea de curățare și impactul asupra tratării apei.
Comisia transmite această evaluare amănunțită
Parlamentului European și Consiliului.
În plus, în cazul în care consideră, pe baza acestei evaluări, că este necesară revizuirea restricției privind fosfații și alți compuși ai fosfatului utilizați în detergenții pentru mașini automate de spălat vase de consum, Comisia prezintă o
propunere legislativă
corespunzătoare până cel târziu la 1 iulie 2015.
Orice astfel de propunere trebuie să fie menită să reducă la minimum impactul negativ pe care îl au detergenții pentru mașinile automate de spălat vase de consum asupra mediului, ținând seama totodată de toate costurile economice identificate în această evaluare detaliată.
Cu excepția cazului în care Parlamentul European și Consiliul, pe baza unei astfel de propuneri, adoptă o decizie în sens contrar până la 31 decembrie 2016, valoarea stabilită la punctul 2 al anexei VIa devine limita conținutului de fosfor din detergenții pentru mașini automate de spălat vase de consum de la data prevăzută la punctul susmenționat.
10.
Articolul 18 se înlocuiește cu următorul text:
Articolul 18
Sancțiuni
Statele membre stabilesc normele privind sancțiunile aplicabile în cazul încălcării prezentului regulament și iau toate măsurile necesare pentru a asigura punerea în aplicare a acestora.
Acestea pot include măsuri care permit autorităților competente din statele membre să împiedice punerea la dispoziție pe piață a detergenților sau a agenților tensioactivi pentru detergenți care nu respectă dispozițiile prezentului regulament.
Sancțiunile stabilite trebuie să fie eficiente, proporționale și cu efect de descurajare.
Statele membre comunică fără întârziere Comisiei aceste prevederi, precum și orice altă modificare ulterioară care afectează prevederile respective.
Normele respective includ măsuri care permit autorităților competente din statele membre să rețină transporturile de detergenți care nu respectă dispozițiile prezentului regulament.
11 Textul din anexa la prezentul regulament se introduce ca anexa VIa.
12.
Se elimină următorul text din secțiunea A din anexa VII:
În cazul în care, ulterior, SCCNFP stabilește pentru parfumurile alergene limite ale concentrațiilor individuale în funcție de risc, Comisia propune adoptarea acestor limite pentru a înlocui limita de 0,01 % menționată anterior.
Măsurile respective, destinate să modifice elemente neesențiale ale prezentului regulament, se adoptă în conformitate cu procedura de reglementare cu control menționată la articolul 12 alineatul (3).
13.
Anexa VII secțiunea B se înlocuiește cu următorul text:
B. Etichetarea informațiilor privind dozarea
În conformitate cu articolul 11 alineatul (4), se aplică următoarele dispoziții privind etichetarea ambalajelor de detergenți comercializați publicului larg.
Detergenți de rufe de consum
Ambalajul detergenților comercializați publicului larg, destinați utilizării ca detergenți de rufe, conține următoarele informații:
–
cantitățile recomandate și/sau instrucțiunile de dozare exprimate în mililitri sau grame corespunzătoare unei încărcături standard a mașinii de spălat, pentru apă cu duritate scăzută, medie și ridicată, și instrucțiunile pentru unul sau două cicluri de spălare;
–
în cazul detergenților universali, numărul de încărcături standard ale mașinii de spălat pentru rufe ₫cu grad mediu de murdărire» și, în cazul detergenților pentru rufe delicate, numărul de încărcături standard ale mașinii de spălat pentru rufe ₫cu grad redus de murdărire», care pot fi spălate cu cantitatea aflată în ambalaj, în condițiile în care se utilizează apă de duritate medie, corespunzătoare unei concentrații de 2,5 milimoli CaCO3/l;
–
în cazul în care produsul este însoțit de o cupă de dozare, capacitatea acesteia este indicată în mililitri sau grame și se prevăd marcaje pentru a indica dozele de detergent adecvate pentru o încărcătură standard a mașinii de spălat și pentru apă cu duritate scăzută, medie și ridicată.
Încărcăturile standard ale mașinilor de spălat sunt de 4,5 kg de rufe uscate în cazul detergenților universali și 2,5 kg de rufe uscate pentru detergenții destinați rufelor delicate, în conformitate cu definițiile din Decizia 1999/476/CE a Comisiei din 10 iunie 1999 de stabilire a criteriilor ecologice de acordare a etichetei ecologice comunitare pentru detergenții de rufe
*
.
Un detergent este considerat detergent universal dacă indicațiile producătorului nu promovează în principal utilizări care menajează țesăturile, respectiv spălarea la temperaturi joase, fibre și culori delicate.
Detergenți pentru mașini automate de spălat vase de consum
Pe ambalajele detergenților care se vând publicului larg și sunt destinați a fi utilizați ca detergenți pentru mașini automate de spălat vase se înscriu următoarele informații:
–
dozarea standard, exprimată în grame sau ml sau sub formă de număr de tablete pentru ciclul principal de spălare pentru veselă cu un grad normal de murdărie într-o mașină de spălat pentru 12 seturi încărcată complet, prevăzând, dacă este relevant, diferențele dintre duritate scăzută, medie și ridicată a apei.
______________________
* JO L 187, 20.7.1999, p.
52.
Articolul 2
Prezentul regulament intră în vigoare în a douăzecea zi de la data publicării în
Jurnalul Oficial al Uniunii Europene
.
▌
Prezentul regulament este obligatoriu în toate elementele sale și se aplică direct în toate statele membre.
Adoptat la […]
Pentru Parlamentul European Pentru Consiliu
Președintele Președintele
[…]
[…]
ANEXĂ
„ANEXA VIa limitări ale conținutului de fosfați și de alți compuși ai fosforului
Detergent
Limitări
Data de la care se aplică limitarea
1.
Detergenți de rufe
de consum
Nu se introduc pe piață în cazul în care conținutul total de fosfor este
mai mare sau egal cu
0,5
grame din cantitatea recomandată de detergent folosită în ciclul principal al procesului de spălare pentru încărcare standard a mașinii de spălat, în sensul definiției din anexa VII secțiunea B pentru apă sau duritatea apei
– pentru țesăturile „cu un grad normal de murdărie” în cazul detergenților universali;
– pentru țesăturile „cu un grad scăzut de murdărie” în cazul detergenților pentru țesături delicate.
30 iunie 2013
2.
Detergenți pentru mașini automate de spălat vase de consum
Nu se introduc pe piață în cazul în care conținutul total de fosfor este mai mare sau egal cu 0,3 grame pe doza standard în sensul definiției din anexa VII secțiunea B.
1 ianuarie 2017
„
