Întrebarea pentru timpul afectat întrebărilor H-0348/2010
adresată Comisiei
Perioada de sesiune: iulie 2010
Articolul 116 din Regulamentul de procedură
Zbigniew Ziobro
(ECR) Subiect: Ajutor umanitar în favoarea victimelor revoltelor din Kîrgîzstan
Se cuvin felicitări pentru faptul că, la data de 15 iunie, Comisia a acordat un ajutor de cinci milioane de euro în favoarea victimelor violenţelor care au izbucnit la 10 iunie în Republica Kîrgîză între comunitatea kîrgîză şi cea uzbecă.
Totuşi, date fiind amploarea fenomenului, instabilitatea situaţiei politice a ţării şi sărăcia regiunilor unde au apărut revoltele, pare a fi necesar să se acorde nu doar un ajutor imediat, ci şi un ajutor pe termen mediu şi lung.
Numărul de refugiaţi (uzbeci din Kîrgîzstan), care au plecat din Kîrgîzstan în Uzbekistan, este estimat la 80 000 de persoane, iar mijloacele necesare pentru a le acoperi nevoile depăşesc capacităţile financiare şi organizaţionale ale Uzbekistanului.
Comisia prevede să ia măsuri pe termen mediu şi lung pentru a ameliora situaţia victimelor violenţelor respective?
Dacă da, care sunt măsurile preconizate?
