A7-0297/2010
28.10.2010
RAPORT
referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
(COM(2010)0489 – C7‑0280/2010 – 2010/2214(BUD))
Comisia pentru bugete
Raportoare: Barbara Matera
PE 450.561v02-00
CUPRINS
PROPUNERE DE REZOLUȚIE A PARLAMENTULUI EUROPEAN......................................3
ANEXĂ: DECIZIE A PARLAMENTULUI EUROPEAN ȘI A CONSILIULUI.........................5
EXPUNERE DE MOTIVE..........................................................................................................7
ANEXĂ: SCRISOAREA COMISIEI PENTRU OCUPAREA FORȚEI DE MUNCĂ ȘI AFACERI SOCIALE 10
REZULTATUL VOTULUI FINAL ÎN COMISIE.....................................................................12
PROPUNERE DE REZOLUȚIE A PARLAMENTULUI EUROPEAN
referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2009/021 IE/SR Technics, Irlanda)
( COM(2010)0489 – C7‑0280/2010 – 2010/2214(BUD) )
Parlamentul European ,
– având în vedere propunerea Comisiei prezentată Parlamentului European și Consiliului ( COM(2010)0489 – C7–0280/2010 ),
– având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1.
(AII din 17 mai 2006), în special punctul 28,
– având în vedere Regulamentul (CE) nr.
1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare
JO L 406, 30.12.2006, p.
1.
(Regulamentul FEG),
– având în vedere scrisoarea Comisiei pentru ocuparea forței de muncă și afaceri sociale,
– având în vedere raportul Comisiei pentru bugete ( A7-0297/2010 ),
A. întrucât Uniunea Europeană a instituit instrumentele legislative și bugetare necesare pentru a oferi un sprijin suplimentar lucrătorilor care sunt afectați de schimbările majore intervenite în structura comerțului mondial și pentru a le acorda asistență în procesul de reintegrare pe piața forței de muncă;
B. întrucât domeniul de aplicare al FEG a fost extins pentru cererile depuse începând cu 1 mai 2009 pentru a include acordarea de sprijin lucrătorilor concediați ca urmare directă a crizei financiare și economice mondiale;
C. întrucât asistența financiară oferită de Uniunea Europeană lucrătorilor concediați ar trebui să fie dinamică și pusă la dispoziție cât mai rapid și mai eficient posibil, în conformitate cu Declarația comună a Parlamentului European, a Consiliului și a Comisiei adoptată cu ocazia reuniunii de conciliere din 17 iulie 2008, precum și pentru a respecta AII din 17 mai 2006 în ceea ce privește adoptarea deciziilor de mobilizare a FEG;
D. întrucât Irlanda a solicitat asistență pentru 850 de cazuri de concedieri din întreprinderea SR Technics Ireland Ltd care își desfășoară activitatea în sectorul transporturilor aeriene în regiunea NUTS III Dublin;
E. întrucât cererea îndeplinește criteriile de eligibilitate stabilite prin Regulamentul FEG,
1. solicită instituțiilor competente să depună eforturile necesare în vederea accelerării mobilizării FEG;
2. reamintește angajamentul instituțiilor de a asigura o derulare rapidă și fără probleme a procedurii de adoptare a deciziilor de mobilizare a FEG, oferind un sprijin individual unic, limitat în timp, având ca obiectiv ajutarea lucrătorilor concediați ca urmare a globalizării și a crizei financiare și economice; subliniază rolul pe care FEG îl poate juca în reintegrarea pe piața muncii a lucrătorilor concediați;
3. subliniază că, în conformitate cu articolul 6 din Regulamentul FEG, ar trebui să se garanteze sprijinirea prin FEG a reintegrării în muncă a fiecărui lucrător concediat; reiterează faptul că asistența din partea FEG nu trebuie să înlocuiască acțiunile care țin de responsabilitatea întreprinderilor în temeiul legislației naționale sau al contractelor colective de muncă, și nici măsurile de restructurare a întreprinderilor sau a sectoarelor;
4. constată că informațiile prezentate cu privire la pachetul coordonat de servicii personalizate ce urmează să fie finanțate de FEG includ informații detaliate privind complementaritatea acestora cu acțiunile finanțate prin fondurile structurale; își reiterează apelul privind prezentarea unei evaluări comparative a acestor date și în cadrul rapoartelor sale anuale;
5. salută faptul că, în contextul mobilizării FEG, Comisia a propus o sursă alternativă de credite de plată la fondurile neutilizate din Fondul social european, în urma apelurilor repetate adresate de Parlamentul European în care se precizează că FEG a fost înființat ca un instrument specific separat, cu obiective și termene proprii și că, prin urmare, trebuie identificate linii bugetare adecvate pentru transferuri;
6. constată totuși că, pentru a putea mobiliza FEG pentru acest caz, creditele de plată vor fi transferate de la o linie bugetară dedicată sprijinirii IMM-urilor și inovării; regretă deficiențele grave ale Comisiei în implementarea programelor privind competitivitatea și inovarea, în special într-o perioadă de criză economică, în care nevoia pentru un astfel de sprijin este probabil și mai mare;
7. reamintește că funcționarea și valoarea adăugată a FEG ar trebui evaluate în contextul evaluării generale a programelor și a altor instrumente instituite prin AII din 17 mai 2006, care face parte din revizuirea la jumătatea perioadei a cadrului financiar multianual 2007-2013;
8. salută noul format al propunerii Comisiei, care conține în expunerea de motive informații clare și detaliate cu privire la cerere, analizează criteriile de eligibilitate și explică motivele care au condus la aprobarea sa, în conformitate cu solicitările Parlamentului;
9. aprobă decizia anexată la prezenta rezoluție;
10. încredințează Președintelui sarcina de a semna decizia, împreună cu Președintele Consiliului, și de a asigura publicarea acesteia în Jurnalul Oficial al Uniunii Europene ;
11. încredințează Președintelui sarcina de a transmite prezenta rezoluție, împreună cu anexa, Consiliului și Comisiei.
ANEXĂ: DECIZIE A PARLAMENTULUI EUROPEAN ȘI A CONSILIULUI
din xxx
privind mobilizarea Fondului european de ajustare la globalizare în conformitate cu punctul 28 al Acordului interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2009/021 IE/SR Technics, Irlanda)
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Acordul interinstituțional din 17 mai 2006 dintre Parlamentul European,
Consiliu și Comisie privind disciplina bugetară și buna gestiune financiară
JO C 139 din 14.6.2006, p.
1. , în special punctul 28,
având în vedere Regulamentul (CE) nr.
1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare
JO L 406 din 30.12.2006, p.
1. , în special articolul 12 alineatul (3),
având în vedere propunerea Comisiei Europene
JO C […], […], p. […]. ,
întrucât:
(1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial și pentru a-i ajuta să se reintegreze pe piața forței de muncă.
(2) Domeniul de aplicare a FEG a fost extins pentru cererile depuse începând cu 1 mai 2009, pentru a include acordarea de sprijin lucrătorilor concediați ca urmare directă a crizei financiare și economice mondiale.
(3) Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR.
(4) La 9 octombrie 2009, Irlanda a depus o cerere de mobilizare a FEG privind concedierile din întreprinderea SR Technics, iar până la 18 mai 2010 a transmis informații suplimentare.
Cererea îndeplinește condițiile pentru fixarea contribuțiilor financiare, astfel cum sunt prevăzute la articolul 10 din Regulamentul (CE) nr.
1927/2006.
Prin urmare, Comisia propune mobilizarea unei sume de 7 445 863 EUR.
(5) Prin urmare, ar trebui mobilizat FEG pentru a oferi o contribuție financiară ca răspuns la cererea prezentată de Irlanda.
ADOPTĂ PREZENTA DECIZIE:
Articolul 1
În cadrul bugetului general al Uniunii Europene pentru exercițiul financiar 2010, se mobilizează Fondul european de ajustare la globalizare (FEG) pentru alocarea sumei de 7 445 863 EUR, sub formă de credite de angajament și credite de plată.
Articolul 2
Prezenta decizie se publică în Jurnalul Oficial al Uniunii Europene .
Adoptată la,
Pentru Parlamentul European Pentru Consiliu
Președintele Președintele
EXPUNERE DE MOTIVE
I. Context
Fondul european de ajustare la globalizare a fost creat pentru a furniza un sprijin suplimentar lucrătorilor afectați de consecințele schimbărilor majore din structura comerțului mondial.
Potrivit dispozițiilor de la punctul 28 din Acordul interinstituțional din 17 mai 2006 privind disciplina bugetară și buna gestiune financiară
JO C 139, 14.6.2006, p.
1. și dispozițiilor articolului 12 din Regulamentul (CE) nr.
1927/2006
JO L 406, 30.12.2006, p.
1. , fondul nu poate depăși o sumă maximă de 500 de milioane EUR, eliberată din marja rămasă sub plafonul de cheltuieli generale pentru exercițiul precedent și/sau din creditele de angajament anulate din cele două exerciții financiare precedente, cu excepția celor aferente rubricii 1b.
Sumele necesare se înscriu în buget ca provizion de îndată ce sunt identificate marje suficiente și/sau angajamentele anulate.
În ceea ce privește procedura, pentru a activa fondul în cazul în care o cerere este evaluată pozitiv, Comisia prezintă autorității bugetare o propunere de mobilizare a fondului și, concomitent, o cerere corespondentă de transfer.
În paralel, se poate organiza un trilog pentru a se ajunge la un acord privind utilizarea fondului și sumele solicitate.
Trilogul poate îmbrăca o formă simplificată.
II.
Situația actuală: propunerea Comisiei
La 21 septembrie 2010, Comisia a adoptat o nouă propunere referitoare la o decizie de mobilizare a FEG în favoarea Irlandei, pentru sprijinirea reintegrării pe piața muncii a lucrătorilor concediați din cauza crizei financiare și economice mondiale.
Aceasta este cea de-a șaptesprezecea cerere care urmează să fie examinată în cadrul bugetului 2010 și se referă la mobilizarea din FEG a unei sume totale de 7 445 863 EUR pentru Irlanda.
Cererea privește 1 135 de concedieri (dintre care 850 de potențiali beneficiari de asistență) din întreprinderea SR Technics Ireland Ltd, care își desfășoară activitatea în sectorul transporturilor aeriene din regiunea NUTS III Dublin, concedieri care au avut loc în perioada de referință de patru luni cuprinsă între 3 aprilie 2009 și 2 august 2009.
Cererea în cauză, cazul EGF/2009/021 IE/Technics, a fost prezentată Comisiei la 9 octombrie 2009 și completată cu informații suplimentare până la 18 mai 2010.
Cererea se baza pe criteriul de intervenție de la articolul 2 litera (a) din Regulamentul FEG, în conformitate cu care numărul concedierilor într-o perioadă de patru luni trebuie să fie de cel puțin 500 în cadrul unei întreprinderi, inclusiv lucrătorii concediați la nivelul furnizorilor sau al producătorilor din aval, și a fost depusă cu respectarea termenului de 10 săptămâni (articolul 5 din regulament).
Evaluarea Comisiei s-a bazat pe evaluarea legăturii dintre concedierile în cauză și schimbările majore suferite de structura comerțului mondial sau criza financiară, pe caracterul neprevăzut al concedierilor în cauză, pe o demonstrare a numărului concedierilor și a respectării criteriilor de la articolul 2 litera (a), pe explicația dată caracterului neprevăzut al acestor concedieri, pe identificarea întreprinderilor care operează concedierile și a lucrătorilor vizați de asistență, pe teritoriul în cauză, autoritățile acestuia și părțile interesate, pe impactul produs de concedieri asupra ocupării forței de muncă la nivel local, regional sau național, pe pachetul coordonat de servicii personalizate ce urmează să fie finanțate, inclusiv compatibilitatea acestuia cu acțiunile finanțate de fondurile structurale, pe datele în care au fost inițiate sau urmau să fie inițiate serviciile personalizate pentru lucrătorii afectați, pe procedurile de consultare a partenerilor sociali, precum și pe sistemele de gestiune și de control.
Potrivit evaluării Comisiei, cererea îndeplinește criteriile de eligibilitate stabilite prin Regulamentul FEG și se recomandă autorității bugetare să aprobe cererea.
În vederea mobilizării fondului, Comisia a prezentat autorității bugetare o cerere de transfer (DEC 28/2010) al unei sume globale de 7 445 863 EUR din rezerva FEG (40 02 43) în credite de angajament și de la linia bugetară „Finalizarea programului pentru întreprinderi: îmbunătățirea cadrului financiar pentru întreprinderi mici și mijlocii (IMM-uri) (01 04 05)” în credite de plată către liniile bugetare aferente FEG (04 05 01).
Raportoarea este încântată să constate că serviciile Comisiei au identificat o sursă alternativă de credite de plată, alta decât fondurile FSE neutilizate, în conformitate cu solicitările repetate ale Parlamentului European.
Cu toate acestea, aceasta consideră că alegerea făcută în acest caz (linia bugetară destinată sprijinirii IMM-urilor și inovării) nu este satisfăcătoare, date fiind deficiențele grave cu care se confruntă Comisia la implementarea programelor privind competitivitatea și inovarea.
Într-o perioadă de criză economică, ar trebuie ca, de fapt, aceste credite să fie mai degrabă majorate.
Raportoarea invită Comisia să își continue eforturile de a identifica în viitor linii bugetare mai adecvate pentru credite de plată.
AII permite mobilizarea fondului în limita plafonului anual de 500 de milioane EUR.
În 2010, autoritatea bugetară a aprobat deja unsprezece propuneri de mobilizare a fondului și un transfer pentru asistență tehnică, în valoare totală de 32 943 098 EUR, care s-au adăugat la suma suplimentară de 14 489 399 EUR aferentă celorlalte propuneri aflate în discuție, ceea ce înseamnă că a rămas disponibilă o sumă de 452 567 503 EUR până la sfârșitul lui 2010.
III.
Procedură
Comisia a prezentat o cerere de transfer
DEC 28/2010 din 1 septembrie 2010. în vederea înscrierii în bugetul 2010 a unor credite de angajament și de plată specifice, conform cerințelor de la punctul 28 din Acordul interinstituțional din 17 mai 2006.
Trilogul privind propunerea de decizie prezentată de Comisie privind mobilizarea FEG ar putea eventual îmbrăca o formă simplificată (un schimb de scrisori), în conformitate cu articolul 12 alineatul (5) din temeiul juridic, exceptând cazul în care Parlamentul European și Consiliul nu ajung la un acord.
Potrivit unui acord intern, Comisia pentru ocuparea forței de muncă și afaceri sociale (EMPL) ar trebui să ia parte la acest proces pentru a oferi un sprijin și o contribuție constructive la evaluarea cererilor de asistență din partea fondului.
În urma evaluării cererilor, Comisia EMPL din cadrul Parlamentului European și-a exprimat poziția privind mobilizarea fondului, astfel cum se prezintă în avizul anexat la prezentul raport.
Declarația comună a Parlamentului European, a Consiliului și a Comisiei adoptată cu ocazia reuniunii de conciliere din 17 iulie 2008 a confirmat importanța asigurării unei proceduri rapide pentru adoptarea deciziilor de mobilizare a fondului, cu respectarea Acordului interinstituțional.
ANEXĂ: SCRISOAREA COMISIEI PENTRU OCUPAREA FORȚEI DE MUNCĂ ȘI AFACERI SOCIALE
ES/jm
D(2010)49422
Dlui Alain Lamassoure
Președintele Comisiei pentru bugete
ASP 13E158
Ref.: Avizul privind mobilizarea Fondului european de ajustare la globalizare (FEG) în cazul EGF/2009/021 IE/SR Technics ( COM(2010)0489 )
Stimate domnule Lamassoure,
Comisia pentru ocuparea forței de muncă și afaceri sociale (EMPL) și Grupul său de lucru pentru FEG au examinat mobilizarea FEG pentru cazul EGF/2009/021 IE/SR Technics și au adoptat următorul aviz.
Comisia EMPL și Grupul de lucru pentru FEG se pronunță în favoarea mobilizării fondului pentru a da curs acestei cereri.
În acest sens, Comisia EMPL prezintă câteva observații, fără să pună totuși sub semnul întrebării transferul de credite de plată.
Deliberările din cadrul Comisiei EMPL au plecat de la următoarele considerente:
A) întrucât cererea în cauză a fost prezentată Comisiei la data de 9 octombrie 2009 și a fost completată cu informații suplimentare până la data de 18 mai 2010;
B) întrucât, conform guvernului irlandez și Comisiei, cele 1 135 de concedieri, dintre care 800 au avut loc în perioada de referință cuprinsă între 3 aprilie 2009 și 2 august 2009, sunt legate de reducerea activității de transport aerian ca urmare a crizei financiare și economice mondiale;
C) întrucât autoritățile irlandeze susțin că nu a existat nicio avertizare cu privire la severitatea actualei crize financiare și economice mondiale și că, prin urmare, nu s-a putut oferi un răspuns planificat și progresiv;
D) întrucât numărul persoanelor înscrise în Registrul de șomaj („Live Register”) al celor patru comitate afectate de concedieri a crescut cu peste 20% și întrucât concedierile vor genera pierderi semnificative la nivelul ocupării indirecte a forței de muncă, din cauza reducerii veniturilor lucrătorilor și a scăderii volumului de bunuri și servicii achiziționate pe plan local și regional de către SR Technics;
E) întrucât nu sunt disponibile informații explicite cu privire la nivelul de educație al lucrătorilor concediați;
F) întrucât 93,8% dintre lucrătorii concediați sunt bărbați, iar 95,1% dintre lucrători au vârste cuprinse între 25 și 54 de ani;
G) întrucât 20,4% dintre lucrători ocupau funcții de conducere în cadrul SR Technics, 17,9% erau tehnicieni, iar 47,3% erau meseriași și lucrători în meserii de tip artizanal,
Prin urmare, Comisia pentru ocuparea forței de muncă și afaceri sociale recomandă Comisiei pentru bugete, competentă în fond, includerea următoarelor sugestii în propunerea de rezoluție ce urmează a fi adoptată cu privire la cererea Irlandei:
1. este de acord cu Comisia că cererea îndeplinește condițiile pentru o contribuție financiară în temeiul Regulamentului FEG nr.
1927/2006, așa cum a fost modificat în 2009;
2. solicită Comisiei să explice mai în detaliu de ce verificarea acestei cereri care, în forma prezentată astăzi, pare clară și directă, a durat atât de mult timp înainte ca cererea să fie prezentată autorității bugetare;
3. solicită mai multe informații cu privire la măsurile care au fost propuse lucrătorilor concediați începând cu aprilie 2009, după ce aceștia și-au pierdut locul de muncă (sau anterior acestei date);
4. salută gama largă de măsuri propuse lucrătorilor concediați, inclusiv orientarea profesională și programele de formare pentru dobândirea unor competențe de bază, formarea la locul de muncă și în afara acestuia pentru ucenici, formarea profesională, sprijinul pentru activități de antreprenoriat și activități independente, precum și studiile superioare;
5. regretă faptul că sindicatele nu sunt menționate ca parte interesată principală sau suplimentară și invită autoritățile irlandeze să explice mai în detaliu modul în care partenerii sociali au fost implicați în cerere și cum vor participa aceștia la punerea în aplicare a măsurilor.
Cu stimă,
Pervenche Berès
REZULTATUL VOTULUI FINAL ÎN COMISIE
Data adoptării
26.10.2010
Rezultatul votului final
+:
–:
0:
19
1
Membri titulari prezenți la votul final
Reimer Böge, Lajos Bokros, Giovanni Collino, Eider Gardiazábal Rubial, Salvador Garriga Polledo, Ivars Godmanis, Jutta Haug, Anne E. Jensen, Ivailo Kalfin, Alain Lamassoure, Giovanni La Via, Vladimír Maňka, Barbara Matera, Claudio Morganti, Dominique Riquet, László Surján, Angelika Werthmann, Jacek Włosowicz
Membri supleanți prezenți la votul final
Paul Rübig
Membri supleanți (articolul 187 alineatul (2)) prezenți la votul final
Brian Crowley
