Sancţiuni penale menite să protejeze mediul înconjurător
Mediu
2008-05-21 - 16:02
Parlamentul european a adoptat raportul redactat de Hartmut NASSAUER (PPE-DE, Germania), care se referă la propunerea de directivă privind protecţia mediului prin dreptul penal.
Comisia pentru Afaceri Juridice a introdus numeroase amendamente, luând în considerare inclusiv decizia Curţii Europene de Justiţie care constată că stabilirea tipului şi nivelului sancţiunilor penale nu reprezintă o competenţă comunitară.
Încălcări seriose comise împotriva mediului vor fi pedepsite cu sancţiuni penale în toate statele membre.
Prin adoptarea raportului lui Hartmut NASSAUER, deputaţii europeni au căzut de acord asupra faptului că, guvernele trebuie să aplice măsuri de natură penală pentru a sancţiona orice acte, în cazul în care sunt ilegale şi comise intenţionat sau cel puţin din neglijenţă gravă şi care ar putea provoca decesul sau vătămarea gravă a unei persoane sau daune semnificative privind calitatea aerului, solurilor, rocii, apelor sau privind animalele sau plantele.
Obiectivele principale ale propunerii legislative sunt pe de-o parte, stabilirea unui catalog armonizat al infracţiunilor cărora li se aplică sancţiuni penale de către toate statele membre, iar pe de altă parte, armonizarea sancţiunilor pentru încălcări grave, prin adoptarea unui cadru comun.
Cu alte cuvinte, dacă într-un stat membru o infracţiune menţionată în raport este considerată în prezent doar o sancţiune civilă, intrarea în vigoare a directivei obligă guvernul naţional să ia măsurile necesare pentru a asigura aplicarea unor sancţiuni penale "eficiente, proporţionale şi descurajatoare".
În raportul lui Hartmut NASSAUER este corectată propunerea Comisiei Europene: directiva se referă doar la răspunderea penală şi nu aduce atingere dreptului comunitar sau naţional şi niciunor norme ce derivă din acestea, în ceea ce priveşte răspunderea civilă pentru daune aduse mediului.
În raport sunt enumerate acţiunile, ce trebuie considerate infracţiuni:
posesia, obținerea, vătămarea, prelucrarea sau uciderea de specimene din speciile de floră și faună sălbatică protejate (27);
deteriorarea semnificativă a unui habitat protejat prin lucrări de construcție, eliminarea pietrelor, defrișare, lucrări de desțelenire și plantare și incendiere sau acte de o gravitate similară (29);
comerțul cu specimene din speciile de faună și floră sălbatică protejate sau cu părți ori derivate ale acestora, cu excepția cazului în care actul afectează o cantitate neglijabilă de astfel de specimene și are un impact neglijabil asupra stadiului de conservare al speciilor (28);
fabricarea, tratarea, depozitarea, folosirea, transportul, vânzarea și distribuirea și exportul sau importul în mod ilicit de materiale nucleare sau de alte substanțe radioactive periculoase (26).
Instigarea şi complicitatea la aceste acte menţionate, constituie, de asemenea, o infracţiune.
Decizia Curţii Comunităţilor Europene de Justiţie din octombrie 2007
Votul din 21 mai 2008 al Parlamentului se bazează pe un compromis negociat cu Consiliul, care ţine cont de decizia Curţii Europene de justiţie din 23 octombrie 2007.
Potrivit acestei decizii, stabilirea tipului şi nivelului sancţiunilor penale nu reprezintă o competenţă comunitară, dar Uniunea poate impune statelor membre să prevadă sancţiuni, pentru a asigura implementarea eficientă a legislaţiei în domenii precum politica comună de transport sau politicile de mediu.
20080520IPR29449 Informaţii suplimentare legate de modul în care statele membre încriminează infracţiunile de mediu (pagina 64 - date referitoare la România) Textul aprobat al raportului, va putea fi accesat aici
RO
1
LINK
http://ec.europa.eu/environment/crime/pdf/crime_annex2.pdf
RO
2
LINK
/activities/plenary/ta/calendar.do?language=RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
