Reformarea politicii de coeziune
Alegeri 2009
Politică regională
2009-03-24 - 15:05
Viitorul politicii de coeziune trebuie să se concentreze în jurul a trei concepte cheie: concentrarea economică, conectarea şi cooperarea, se arată în raportul din iniţiativă proprie elaborat de Lambert van Nistelrooij (PPE-DE, Olanda), ca răspuns la Cartea verde privind coeziunea teritorială şi stadiul dezbaterilor referitoare la viitoarea reformă a politicii de coeziune.
Împotriva oricărei renaţionalizări
Orice încercare de renaţionalizare a politicii de coeziune ar trebui respinsă şi ar trebui să existe un angajamentul pentru o politică comunitară unică şi flexibilă, capabilă să se adapteze la cel mai adecvat nivel de intervenţie şi care ar trebui, de asemenea, să poată aborda provocările comune, cum ar fi globalizarea, schimbările climatice, schimbările demografice (inclusiv îmbătrânirea, migrarea şi depopularea), sărăcia şi furnizarea de energie.
3
Coeziune teritorială include conceptele de concentrare, conectare şi cooperare, care pot contribui la soluţii pentru a depăşi câteva obstacole elementare care împiedică dezvoltarea armonioasă, echilibrată şi durabilă a Uniunii Europene, cum ar fi efectele negative asociate concentrării activităţii economice, în special în unele capitale naţionale şi regionale, inegalităţile în ceea ce priveşte accesul la pieţe şi servicii, cauzate de distanţă sau concentrare, lipsa infrastructurii, precum şi diviziunile impuse de frontierele dintre statele membre, dar şi dintre regiuni.
Recomandări
Definiţie - se aşteaptă ca din consultarea publică să rezulte o definiţie clară şi suficient de flexibilă a coeziunii teritoriale.
Orice viitoare definiţie ar trebui, de asemenea, să precizeze că coeziunea teritorială ar trebui să se concentreze asupra unei bune guvernanţe, luând în considerare şi parteneriatele dintre sectorul public, sectorul privat şi societatea civilă.
Regiunile de tranziţie - Comisia este invitată, în contextul coeziunii teritoriale, să realizeze un sistem mai cuprinzător de asistenţă graduală de tranziţie acordată tuturor regiunilor ce vor depăşi în curând pragul de 75 % din PIB, pentru a le oferi un statut mai clar şi mai multă siguranţă în dezvoltarea lor; se consideră că un sistem de tranziţie trebuie, de asemenea, să fie stabilit pentru statele membre care renunţă la Fondul de coeziune.
Cooperarea transfrontalieră ar trebui consolidată deoarece astfel se realizează implicarea directă a autorităţilor regionale şi locale în planificarea şi punerea în aplicare a programelor.
În acest sens, se subliniază, de asemenea, importanţa dezvoltării integrate a bazinelor mărilor, precum şi a dimensiunii transfrontaliere şi a programelor operaţionale relevante ale Politicii europene de vecinătate, ceea ce capătă o importanţă deosebită în lumina viitoarelor extinderi ale UE.
Un nou model de guvernanţă
Politicile UE, în special politica de coeziune, au declanşat un proces de transformare a guvernanţei: aceasta a evoluat de la un sistem adesea centralizat, la un sistem care are mai multe niveluri şi care este din ce în ce mai integrat.
Deputaţii europeni invită factorii interesaţi, autorităţile publice şi cetăţenii să stabilească un sistem formal de guvernanţă teritorială, bazat pe o abordare integrată multisectorială, teritorială şi de la bază la vârf, pentru a răspunde într-un mod coerent şi eficient la o nevoie identică a cetăţenilor sau utilizatorilor, de pe un teritoriu care manifestă această nevoie.
Raportul referitor la Cartea verde privind coeziunea teritorială şi stadiul dezbaterilor referitoare la viitoarea reformă a politicii de coeziune a fost adoptat cu 606 voturi pentru, 50 împotrivă şi 29 de abţineri.
A6-0083/2009 - Raport referitor la Cartea verde privind coeziunea teritorială și stadiul dezbaterilor referitoare la viitoarea reformă a politicii de coeziune
Raportor: Lambert van Nistelrooij (PPE-DE, Olanda)
Procedură: iniţiativă proprie
Dezbatere: marţi, 24 martie 2009
Vot: marţi, 24 martie 2009
20090323IPR52339 Textul adoptat va putea fi consultat aici (selectaţi 24 martie 2009) Comunicat de presă PE (EN) - How to maximise EU cohesion policy
RO
1
LINK
/activities/plenary/ta/calendar.do?language=RO
-//EP//TEXT IM-PRESS 20090323IPR52339 0 NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
