Marţi în plen: preţul alimentelor, descărcarea de gestiune, Galileo
Instituţii
2008-04-23 - 12:52
Preţurile alimentelor sunt în creştere
Marţi, în plen, deputaţii europeni şi-au concentrat atenţia asupra creşterii preţurilor la alimente în întreaga lume.
Parlamentul European a cerut un răspuns global la această provocare.
Tot ieri, deputaţii europeni au acordat descărcarea de gestiune instituţiilor şi agenţiilor europene pentru anul 2006, au dezbătut o propunere privind lansarea sistemului de navigaţie prin satelit Galileo şi au votat asupra unor măsuri de combatere a traficului de organe pentru transplanturi.
Parlamentul European a acordat ieri descărcarea de gestiune instituţiilor şi agenţiilor europene pentru anul financiar 2006 - aprobând astfel gestionarea fondurilor în acest an.
Cu toate acestea, deputaţii europeni au făcut recomandări de îmbunătăţire a controlării fondurilor structurale şi a verificării printr-un mecanism nou de informare a Parlamentului European.
Deputaţii europeni au aprobat şi planurile de introducere a unui statut oficial pentru asistenţii parlamentari până în 2009.
Preţurile la alimente cresc în UE şi în ţările în curs de dezvoltare
În dezbaterea de marţi după amiază privind creşterea preţurilor la alimente, deputaţii europeni au accentuat dimensiunea globală a acestei probleme şi cauzele acesteia (schimbarea climatică, consumul mare, creşterea preţului petrolului) şi au cerut un răspuns global urgent la această provocare.
Biocombustibilii şi speculaţiile financiare actuale s-au numărat printre subiectele abordate de deputaţii europeni în această dezbatere.
Deputatul european francez Joseph Daul (Grupul Partidului Popular European (Creştin-Democrat) şi al Democraţilor Europeni) a subliniat nevoia unei reforme în agricultură, remarcând faptul că „numai o soluţie mondială poate fi funcţională“.
Domnul Daul a mai atras atenţia şi asupra speculanţilor financiari, care „se joacă“, după părerea dumnealui, cu vieţile oamenilor.
„N-ar trebui să permitem sistemului financiar să contribuie la înfometarea oamenilor“, a spus deputatul european german Martin Schulz (Grupul Socialist din Parlamentul European).
Dumnealui a cerut un control consolidat asupra sistemelor economice mondiale, datorită faptului că fondurile de investiţii controlează sectorul alimentar.
Domnul Graham Watson (Grupul Alianţei Liberalilor şi Democraţilor pentru Europa, Marea Britanie) a accentuat motivele multiple ale creşterii preţurilor la alimente. „În loc să dăm vina pe biocombustibili ar trebui să punem capăt protecţionismului în agricultură şi restricţiilor la exporturi“, a spus dumnealui.
Domnul Friedrich-Wilhelm Graefe zu Baringdorf (Grupul Verzilor/Alianţa Liberă Europeană, Germania) a amintit faptul că Uniunea Europeană este cel mai mare importator de alimente din lume şi a criticat faptul că Europa distruge viabilitatea agriculturii în ţările în curs de dezvoltare.
Doamna Luisa Morgantini (Grupul Confederal al Stângii Unite Europene/Stânga Verde Nordică, Italia) a salutat prupunerea ONU de creare a unui „moratoriu privind biocombustibilii pe cinci ani“.
Comisarul european responsabil cu dezvoltarea şi ajutorul umanitar, Louis Michel a avertizat împotriva „destabilizării economice, politice şi sociale“ şi a accentuat nevoia de acţiune umanitară şi măsuri structurale pe termen lung.
Galileo - sistemul european de navigaţie prin satelit
Marţi, deputaţii europeni au discutat un compromis cu Consiliul prin care Galileo, sistemul european de navigaţie prin satelit va deveni operaţional până în 2013.
Parlamentul European a sprijinit proiectul încă de la început, a spus raportoarea Etelka Barsi-Pataky (Grupul Partidului Popular European (Creştin-Democrat) şi al Democraţilor Europeni, Ungaria), care crede că acest proiect va contribui la dezvoltarea noilor tehnologii, a întreprinderilor şi la crearea de locuri de muncă.
Uniunea Europeană va investi 3,4 miliarde de euro pentru faza de implementare a proiectului Galileo, între 2008 şi 2013.
Urmăriţi joi în direct votul deputaţilor europeni asupra sistemului Galileo!
Donarea de organe
Deputaţii europeni au votat ieri un raport ce propune măsuri de abordare a lipsei de organe pentru transplanturi, şi care abordează riscurile transplantului de organe, „turismul pentru transplanturi“ şi traficul cu organe.
Una dintre măsuri este crearea unui card european de donator.
Raportul a fost redactat din proprie iniţiativă de deputatul european cipriot Adamos Adamou (Grupul Confederal al Stângii Unite Europene/Stânga Verde Nordică).
„În fiecare zi, 10 oameni mor aşteptând donarea unui organ“, a spus domnul Adamou. „Ştim că turişti bogaţi din Vest exploatează nevoile financiare ale persoanelor din ţările sărace“, a adăugat dumnealui.
Marţi în plen: alte subiecte
Tot marţi deputaţii europeni au discutat despre punerea în aplicare a directivei privind detaşarea lucrătorilor ca urmare a hotărârilor Curţii de Justiţie şi politica Chinei şi efectele ei asupra Africii - un raport de Ana Maria Gomes.
20080418STO27010 Descărcarea de gestiune pentru execuţia bugetului general al UE aferent exerciţiului financiar 2006 - pagina de presă Cuvântul săptămânii: descărcarea de gestiune Ana Maria Gomes: „Acţiunile Chinei în Africa au consecinţe enorme" Donarea şi transplantul de organe: acţiuni politice la nivelul Uniunii Europene - pagina de presă Deputaţii europeni discută despre creşterea preţului la alimente şi biocombustibili - pagina de presă (în engleză) Galileo - pagina de presă (în engleză) Galileo - site-ul Comisiei Europene (în engleză) Ordinea de zi de marţi, 22 aprilie Urmăriţi sesiunea în direct!
Preţurile alimentelor - declaraţiile Comisiei şi Consiliului, Audio, 15:57 (în engleză) Preţurile alimentelor - declaraţiile grupurilor politice, Audio, 25:57 (în engleză) Donarea de organe - Infoclip Galileo - Infoclip
RO
1
PHOTO
20080421PHT27180.jpg
RO
8
LINK
http://ec.europa.eu/dgs/energy_transport/galileo/index_en.htm
RO
10
LINK
/wps-europarl-internet/faces/live/live-video.jsp?language=ro
RO
11
MULTIMEDIA
20080422MLT27355.asf
RO
12
MULTIMEDIA
20080422MLT27361.asf
RO
13
MULTIMEDIA
20080422MLT27264.wmv
RO
14
MULTIMEDIA
20080422MLT27262.wmv
-//EP//TEXT IM-PRESS 20080418IPR27081 0 NOT XML V0//RO
-//EP//TEXT IM-PRESS 20060929STO11183 0 NOT XML V0//RO
-//EP//TEXT IM-PRESS 20080227STO22422 0 NOT XML V0//RO
-//EP//TEXT IM-PRESS 20080418IPR27078 0 NOT XML V0//RO
-//EP//TEXT IM-PRESS 20080307IPR23504 0 NOT XML V0//RO
-//EP//TEXT IM-PRESS 20080422IPR27268 0 NOT XML V0//RO
-//EP//TEXT AGENDA 20080422 SIT NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
