ÎNTREBARE CU SOLICITARE DE RĂSPUNS SCRIS E-1111/10
adresată de Vasilica Viorica Dăncilă (S&D)
Comisiei
(4 martie 2010)
Subiect: Schimbările climatice
Agricultura este extrem de vulnerabilă la schimbările climatice.
Creşterea temperaturilor duce, în cele din urmă, la reducerea recoltelor, încurajând proliferarea buruienilor şi a dăunătorilor.
Schimbările modelelor de precipitaţii măresc probabilitatea unor recolte nereuşite pe termen scurt şi a unui declin al producţiei pe termen lung.
Deşi în câteva regiuni ale lumii unele recolte vor creşte, ne aşteptăm ca impactul general al schimbărilor climatice asupra agriculturii să fie negativ, punând în pericol securitatea alimentară globală.
Unele rapoarte prezintă rezultate ale unor cercetări care cuantifică impactul schimbărilor climatice, aşa cum se precizează mai sus, evaluează consecinţele pentru securitatea alimentară şi estimează ce investiţii ar trebui făcute pentru a compensa consecinţele negative pentru bunăstarea oamenilor.
Ce măsuri va lua Comisia pentru a-i ajuta pe agricultori să facă faţă schimbărilor climatice şi pentru a dezvolta inovaţia şi noile tehnologii pentru sectorul alimentar?
Ce măsuri are în vedere Comisia pentru a încuraja punerea în aplicare a unui program de cercetare solid în acest sens?
