Alimente noi, reguli noi
Alegeri 2009
Siguranţă alimentară
2009-03-25 - 13:45
Parlamentul European a votat, la 25 martie, cu privire la actualizarea legislaţiei legată de alimentele noi de pe piaţă.
Raportul solicită Comisiei interzicerea plasării pe piaţă a unor produse alimentare noi care derivă de la animale clonate.
De asemenea, alimentele produse cu ajutorul nanotehnologiei trebuie testate, iar utilizarea nanomaterialelor în alimente ar trebui interzisă până când vor fi disponibile teste nano-specifice.
Definiţia alimentelor noi
Alimentele noi sunt definite drept produse alimentare care nu au fost consumate la un nivel semnificativ până în mai 1997, când a fost adoptată prima legislaţie în acest domeniu.
În această categorie întră alimentele produse cu ajutorul a noi procese tehnologice precum nanotehnolgia, dar şi alimente consumate în mod tradiţional în ţări terţe (de exemplu "noni juice" - produs dintr-o plantă din Tahiti).
Din decembrie 1997, au fost depuse în jur de 100 de cereri pentru aprobarea a noi alimente şi până în momentul de faţă în UE au fost autorizate peste 20 de alimente noi.
Nu alimentelor din animale clonate
Deputaţii din comisia pentru mediu solicită ca alimentele produse din animale clonate şi din progeniturile acestora ar trebui excluse din domeniul de aplicare a prezentului regulament.
Introducerea pe piaţă a alimentelor produse din animale clonate şi din progeniturile acestora ar trebui să fie supusă unui moratoriu înainte de intrarea în vigoare a unui regulament privind animalele clonate.
Alimente produse cu ajutorul nanotehnologiei trebuie să fie sigure şi etichetate adecvat
Metodele de testare disponibile în prezent nu sunt adecvate pentru evaluarea riscurilor asociate nanomaterialelor.
De aceea ar trebui dezvoltate de urgenţă metode de testare nano-specifice care nu folosesc animale.
Până când vor fi disponibile teste nano-specifice care nu utilizează animale pentru o evaluare corespunzătoare a siguranţei utilizării nanomaterialelor în alimente, folosirea lor ar trebui interzisă, pentru protejarea sănătăţii umane şi prevenirea testării pe animale, se arată în raportul elaborat de Kartika Tamara Liotard (GUE/NGL, Olanda).
Produsele fabricate cu ajutorul nanotehnologiilor trebuie etichetate cu cuvintele: „produs cu ajutorul nanotehnologiilor”, sunt de părere deputaţii europeni.
În plus, regulamentul ar trebui să conţină o definiţie a nanomaterialelor - "un material produs în mod intenţionat cu una sau mai multe dimensiuni externe, sau cu o structură internă, de ordinul a 100 nm sau mai puţin".
Raportul PE a fost adoptat cu 648 voturi pentru, 15 împotrivă şi 11 abţineri.
A6-0512/2008 - Raport referitor la propunerea de regulament al Parlamentului European şi al Consiliului privind alimentele noi şi de modificare a Regulamentului (CE)
Raportoare: Kartika Tamara Liotard (Grupul Confederal al stângii Unite Europene/Stânga Verde Nordică, Olanda)
Procedură: codecizie, prima lectură
Dezbatere: marţi, 24 martie 2009
Vot: miercuri, 25 martie 2009
20090324IPR52497 Textul adoptat va putea fi consultat aici (selectaţi 25 martie 2009)
RO
1
LINK
/activities/plenary/ta/calendar.do?language=RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
