A7-0017/2012
26.1.2012
***
RECOMANDARE
referitoare la propunerea de decizie a Consiliului privind încheierea protocolului convenit între Uniunea Europeană şi Republica Guineea-Bissau de stabilire a posibilităţilor de pescuit şi a contribuţiei financiare prevăzute de Acordul de parteneriat în sectorul pescuitului în vigoare între cele două părţi
(15178/2011 – C7‑0003/2012 – 2011/0257(NLE))
Comisia pentru pescuit
Raportor: Carl Haglund
PE 476.085v02-00
Legenda simbolurilor utilizate
* Procedura de consultare
*** Procedura de aprobare
***I Procedura legislativă ordinară (prima lectură)
***II Procedura legislativă ordinară (a doua lectură)
***III Procedura legislativă ordinară (a treia lectură)
(Procedura indicată se bazează pe temeiul juridic propus în proiectul de act.)
CUPRINS
PROIECT DE REZOLUŢIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................6
AVIZ al Comisiei pentru dezvoltare .......................................................................11
AVIZ al Comisiei pentru bugete .................................................................................16
REZULTATUL VOTULUI FINAL ÎN COMISIE.....................................................................19
PROIECT DE REZOLUŢIE LEGISLATIVĂ A PARLAMENTULUI EUROPEAN
referitoare la propunerea de decizie a Consiliului privind încheierea protocolului convenit între Uniunea Europeană şi Republica Guineea-Bissau de stabilire a posibilităţilor de pescuit şi a contribuţiei financiare prevăzute de Acordul de parteneriat în sectorul pescuitului în vigoare între cele două părţi
(15178/2011 – C7‑0003/2012 – 2011/0257(NLE) )
(Procedura de aprobare)
Parlamentul European,
– având în vedere proiectul de decizie a Consiliului (15178/2011),
– având în vedere proiectul de protocol convenit între Uniunea Europeană şi Republica Guineea-Bissau de stabilire a posibilităţilor de pescuit şi a contribuţiei financiare prevăzute de Acordul de parteneriat în sectorul pescuitului în vigoare între cele două părţi (15179/2011),
– având în vedere cererea de aprobare prezentată de Consiliu în conformitate cu articolul 43 alineatul (2) şi cu articolul 218 alineatul (6) al doilea paragraf litera (a) din Tratatul privind funcţionarea Uniunii Europene ( C7-0003/2012 ),
– având în vedere articolul 81 şi articolul 90 alineatul (7) din Regulamentul său de procedură,
– având în vedere recomandarea Comisiei pentru pescuit şi avizul Comisiei pentru dezvoltare, precum şi cel al Comisiei pentru bugete ( A7-0017/2012 ),
1. aprobă încheierea protocolului la acord;
2. invită Comisia să transmită Parlamentului procesul-verbal şi concluziile reuniunilor comisiei mixte prevăzute la articolul 10 din acord, precum şi planificarea anuală menţionată la articolele 3 şi 9 din noul protocol şi raportul anual corespunzător; invită Comisia să faciliteze participarea reprezentanţilor Parlamentului ca observatori la reuniunile comisiei mixte; invită Comisia să prezinte Parlamentului şi Consiliului, înainte de expirarea noului protocol, un raport de evaluare privind punerea sa în aplicare, fără a impune restricţii inutile în ceea ce priveşte accesul la acest document;
3. solicită Comisiei şi Consiliului, în cadrul competenţelor lor respective, să informeze Parlamentul pe deplin, în mod cât mai prompt, în toate etapele procedurilor referitoare la noul protocol şi la reînnoirea sa, în conformitate cu articolul 13 alineatul (2) din Tratatul privind Uniunea Europeană şi cu articolul 218 alineatul (10) din Tratatul privind funcţionarea Uniunii Europene (TFUE);
4. încredinţează Preşedintelui sarcina de a transmite poziţia Parlamentului Consiliului şi Comisiei, precum şi guvernelor şi parlamentelor statelor membre şi ale Republicii Guineea-Bissau.
EXPUNERE DE MOTIVE
Introducere
La 17 martie 2008, Consiliul a adoptat Regulamentul (CE) nr.
241/2008
JO L 75, 18.3.2008, p.49 privind încheierea acordului de parteneriat în domeniul pescuitului între Comunitatea Europeană şi Republica Guineea-Bissau, care se aplică pe o perioadă de 4 ani şi este reînnoibil prin prelungire tacită, cu excepţia cazului în care este reziliat de una dintre părţi.
APP a fost însoţit de un protocol în care se stabileau posibilităţile de pescuit şi compensaţiile financiare pentru perioada din 16 iunie 2007 până în 15 iunie 2011.
Negocierile noului protocol au fost întârziate de consultările care au avut loc în 2011 între UE şi Guineea-Bissau în temeiul articolului 96 al Acordului de la Cotonou.
Deoarece timpul disponibil pentru încheierea unui nou protocol înaintea de expirarea celui precedent era foarte limitat, cele două părţi au decis să încheie un protocol pentru un an, pentru a-şi acorda timpul necesar în vederea evaluării posibilităţilor de a semna un protocol ulterior pe o durată mai lungă.
Prin urmare, un nou protocol a fost parafat la 15 iunie 2011 pentru o perioadă de un an, începând de la 16 iunie 2011.
Încheierea sa de către Consiliu este condiţionată de aprobarea prealabilă a PE, în conformitate cu articolul 43 alineatul (2) şi articolul 218 alineatul (6) litera (a) din TFUE.
Această procedură este demarată în paralel cu procedurile legate de Decizia Consiliului privind semnarea în numele Uniunii şi aplicarea provizorie a protocolului propriu-zis, precum şi cu Regulamentul Consiliului privind repartizarea posibilităţilor de pescuit între statele membre ale UE
A se vedea COM(2011) 602 şi 604 .
Pentru a permite navelor UE să desfăşoare activităţi de pescuit până la finalizarea procedurilor pentru încheierea protocolului, articolul 14 din noul protocol prevede ca acesta să se aplice cu caracter provizoriu începând de la 16 iunie 2011.
În conformitate cu articolul 14 alineatul (3), părţile încearcă să încheie negocierile pentru un viitor protocol până la 15 martie 2012.
Noul protocol a fost semnat de cele două părţi la 20 decembrie 2011, iar cererea de aprobare a fost primită de Parlamentul European la 5 ianuarie 2012.
Conţinutul noului protocol
Tabelul de mai jos prezintă elementele principale ale noului protocol, precum şi alocarea posibilităţilor de pescuit statelor membre ale UE în cauză, alocare ce face obiectul unui Regulamentul Consiliului.
Termenii protocolului expirat pentru perioada 2007-2011 sunt reînnoiţi şi practic rămân neschimbaţi.
Totuşi, noul protocol conţine clauze suplimentare cu privire la suspendarea şi revizuirea compensaţiei financiare, precum şi la suspendarea aplicării sale în caz de încălcare a elementelor esenţiale şi fundamentale ale drepturilor omului şi ale principiilor democratice, astfel cum se prevede la articolul 9 din Acordul de la Cotonou (a se vedea articolele 7 şi 11).
Durata protocolului:
1 an (16.6.2011-15.6.2012)
Iniţializare:
15 iunie 2011
Natura APP:
Acord mixt
Contribuţia financiară:
7 000 000 €/an din care 2 450 000 € (35%) au fost alocate pentru susţinerea politicii sectoriale în domeniul pescuitului din Guineea-Bissau, în vederea promovării unei exploatări durabile a resurselor din apele sale.
În plus, o sumă de 500 000 € va fi acordată pentru a îmbunătăţi condiţiile sanitare ale produselor pescăreşti.
Redevenţe pentru armatori:
Nave de pescuit ton cu platformă şi paragate: 25 € pe tonă de peşte capturatNave de pescuit cu plasă-pungă şi pentru cele cu paragate plutitoare: 35 € pe tonă de peşte capturat
Nave pentru pescuit creveţi: 307 €/t/an (majorată în cazul licenţelor bianuale sau trimestriale)
Traulere pentru peşte/cefalopode:
229 €/t/an (majorată în cazul licenţelor bianuale sau trimestriale)
În avans:
- Nave de pescuit cu platformă şi paragate: 500 € pe an(capturi de referinţă: 20 t)
- Nave de pescuit cu plasă-pungă şi nave cu paragate plutitoare: 3 150 € pe an (capturi de referinţă: 90 t)
Posibilităţile de pescuit
Statul membru
Toniere cu plasă pungă şi nave de pescuit cu paragate plutitoare
Nave de pescuit cu platformă şi paragate
Traulere frigorifice pentru peşte şi cefalopode: (tone brut)
Traulere pentru pescuit creveţi (tone brut)
Spania
10
10
3143
1421
Franţa
9
4
Italia
786
1776
Grecia
471
137
Portugalia
4
1066
TOTAL
Nr. vaselor/tonaj
23
14
4400
4400
Observaţiile şi concluziile raportorului
Guineea-Bissau este o ţară tropicală vest-africană cu resurse naturale limitate şi o populaţie estimată la aproximativ 1,6 milioane locuitori.
Este una dintre ţările cel mai puţin dezvoltate şi mai sărace din lume.
Economia se bazează în mare parte pe agricultură, fiind foarte dependentă de exportul unei singure culturi, anacardul.
Ţara depinde într-o măsură foarte mare de sprijinul donatorilor, care au asigurat aproximativ 31% din venitul naţional în 2008.
UE este principalul donator, acordând aproximativ o treime din ajutorul internaţional (în jur de 100 de milioane EUR).
Nerespectarea normelor sanitare ale UE face imposibil comerţul, potenţial benefic, cu produse pescăreşti cu UE.
Guineea-Bissau are multe resurse piscicole, atât specii de coastă, cât şi specii oceanice.
În regiunile de coastă, îşi desfăşoară activitatea aproximativ 10 - 12 000 de pescari artizanali.
Capturile din sectorul artizanal au fost estimate recent la aproximativ 30 - 50 000 tone/an, mult mai mari decât se credea anterior, iar dependenţa alimentară de pescuit este ridicată, dată fiind lipsa surselor alternative de proteine animale.
Potrivit raportului de evaluare al experţilor externi
Studiu de evaluare ex-post a protocolului 2007-2011 şi de analiză a impactului viitorului protocol, septembrie 2010. , în perioada 2007 - 2008, în jur de 124 de nave de pescuit industrial au desfăşurat activităţi în fiecare an în zona Guineei-Bissau.
În afară de acordul cu UE, Guineea-Bissau are acorduri bilaterale de pescuit cu Senegal şi China, ambele fiind reînnoite în 2010.
Producţia totală a sectorului pescuitului industrial (inclusiv cel al UE) a fost estimată la 53 000 tone în 2008.
În general, aproximativ jumătate din producţie este formată din peşti pelagici mici, cum ar fi macroul, stavridul negru şi sardinele.
Aproximativ 40% sunt peşti demersali, reprezentanţi de un număr mare de specii, inclusiv dorade, specii de pomadasyde, corbi de mare, lupi-de-mare de Atlantic şi limbi de mare.
Cefalopodele reprezintă aproximativ 5% din capturi, în special sepii şi caracatiţe.
Tonul reprezintă 5%, iar creveţii şi crabii numai 2% din capturi.
Pe perioada protocolului anterior, comisia mixtă s-a reunit de patru ori (iulie 2008, martie 2010, martie şi iunie 2011).
De asemenea, a avut loc un dialog activ între părţi prin misiuni periodice de monitorizare şi în timpul rundelor de negociere pentru reînnoirea protocolului, organizate în octombrie 2010 şi iunie 2011.
Procesul de aplicare a direcţiilor de politică convenite a fost împiedicat de instabilitatea politică şi financiară a guvernului din Guineea-Bissau şi de dificultăţile structurale ale administraţiei în domeniul pescuitului.
Comitetul ştiinţific comun, menţionat la articolul 4 alineatul (1) din acord, s-a reunit pentru prima dată în septembrie 2010.
Totuşi, în ciuda atingerii numai parţiale a obiectivelor în termenul stabilit de părţi, s-au realizat progrese importante cu privire la obiectivele strategice convenite, în special în legătură cu îmbunătăţirea capacităţii de monitorizare, control şi supraveghere a pescuitului şi a capacităţii de inspectare sanitară.
De asemenea, s-a îmbunătăţit participarea Guineei-Bissau la organismele regionale în domeniul pescuitului (în special Comisia Subregională pentru Pescuit - CSRP).
S-au înregistrat progrese în elaborarea şi adoptarea unor noi acte legislative, în statistica în domeniul pescuitului şi în gestionarea resurselor halieutice, în special în ultimele luni, având în vedere procesele-verbale ale reuniunilor comisiei mixte din martie, iunie şi septembrie 2011.
În perioada 2007-2009, rata utilizării licenţelor disponibile a fost de 45% pentru navele frigorifice de peşti cu înotătoare şi cefalopode, 36% pentru navele de pescuit creveţi, 76% pentru tonierele cu platformă şi paragate şi 83% pentru tonierele cu plasă-pungă (nu au fost solicitate licenţe pentru paragate plutitoare), în timp ce în special posibilităţile de pescuit peşti demersali au fost slab exploatate.
Raportul conchide că acordul are un raport pozitiv modest costuri - beneficii de 2,2 pentru UE (costul anual pentru UE de 6,6 milioane EUR, în comparaţie cu un beneficiu anual estimat la 14,5 milioane).
Niciuna dintre capturile de ton realizate de navele UE în temeiul APP nu reprezintă mai mult de 1% din exploatarea totală a speciilor în cauză.
ICCAT consideră că tonul albacora, tonul dungat şi tonul obez sunt exploataţi în limite durabile, chiar dacă evaluarea privind tonul obez prezintă un anumit grad de incertitudine ca urmare a preocupărilor legate de capturile nedeclarate.
Aproape 100% din capturile de creveţi realizate în larg, 75% din capturile de alţi creveţi, 50-70% din capturile de cefalopode şi aproximativ 10% din capturile industriale de peşti demersali au fost realizate în cadrul acordului.
Datele pentru crustacee, care constau în special din creveţi de suprafaţă şi de adâncime, arată o situaţie relativ stabilă (sau chiar o îmbunătăţire).
Pentru peşti şi cefalopode, chiar dacă situaţia globală pare să fie stabilă, cantitatea şi calitatea datelor este insuficientă pentru a realiza evaluări exacte ale stocurilor pentru fiecare specie.
Se menţionează, de asemenea, unele preocupări legate de impactul mai larg asupra ecosistemului al activităţilor de pescuit vizate şi posibilele efecte ale capturilor accidentale şi ale aruncării capturilor în mare.
Totuşi raportul ajunge la concluzia că se poate considera că acordul a avut un impact pozitiv semnificativ asupra caracterului durabil al pescuitului din zona economică exclusivă a Guineei-Bissau, subliniind că sunt necesare mai multe eforturi pentru ameliorarea informaţiilor disponibile în vederea îmbunătăţirii gestionării riscurilor.
APP a acordat acces la posibilităţile de pescuit pentru segmentele de flotă ale UE din zone foarte dependente de pescuit, a sprijinit prezenţa acestora în Africa de Vest, a creat locuri de muncă şi a generat surse suplimentare de aprovizionare pentru piaţa UE.
Se estimează că asigură locuri de muncă pentru 470 de cetăţeni ai UE.
APP reprezintă aproximativ un sfert din toate viramentele UE către Guineea-Bissau şi, prin urmare, este un pilon suplimentar important de sprijin.
Acordul a început să dea importante rezultate în privinţa reducerii pescuitului INN, precum şi a îmbunătăţirii perspectivelor comerţului cu produse pescăreşti.
Există sinergii specifice cu o serie de programe de dezvoltare regională din cadrul Fondului european de dezvoltare.
APP UE-Guineea-Bissau este, de asemenea, relevant în cadrul abordării regionale integrate în conformitate cu politica maritimă integrată a UE şi cu aplicarea acestei politici la regiunea atlantică.
De asemenea, APP a demonstrat că răspunde nevoilor Guineei-Bissau, atât ca o contribuţie majoră la stabilitatea macroeconomică şi bugetară, cât şi în privinţa politicii naţionale în domeniul pescuitului, deoarece oferă mijloacele financiare pentru punerea în aplicare a unor măsuri importante pentru susţinerea dezvoltării economice şi a caracterului durabil al sectorului (potrivit raportului de evaluare, acesta a furnizat aproximativ 7,3% din veniturile guvernamentale anuale şi în jur de 88% din cheltuielile bugetate din sectorul pescuitului).
A avut un impact deosebit asupra reducerii pescuitului INN şi asupra apropierii sectorului de îndeplinirea condiţiilor sanitare ale UE pentru comerţul cu produse pescăreşti.
APP este un mijloc important de susţinere a agendei privind dezvoltarea într-o perioadă de instabilitate economică şi bugetară.
Totodată, a permis autorităţilor din UE şi Guineea-Bissau să menţină un dialog politic în vederea promovării pescuitului responsabil.
Se pare că este în interesul ambelor părţi să se încheie un nou protocol între Guineea-Bissau şi Uniunea Europeană.
Din acest motiv, raportorul recomandă ca PE să aprobe încheierea sa.
Raportorul subliniază necesitatea unei monitorizări atente a punerii în aplicare a măsurilor stabilite în Decizia Consiliului din 18 iulie 2011
Decizia Consiliului 2011/492/UE, JO L 203, 6.8.2011 privind încheierea procedurii de consultare cu Republica Guineea-Bissau în conformitate cu articolul 96 din Acordul de parteneriat de la Cotonou.
Totodată, raportorul susţine ferm că articolul 9 din Acordul de la Cotonou trebuie respectat şi că situaţia drepturilor omului din Guineea-Bissau trebuie să fie monitorizată.
Ca urmare a importanţei majore a APP pentru Guineea-Bissau, autorităţile locale au un stimulent clar pentru a nu încălca drepturile omului şi principiile democratice.
Totuşi, în cazul în care ar apărea încălcări, Comisia trebuie să suspende imediat plata compensaţiei financiare şi să revizuiască protocolul.
Raportorul este preocupat de faptul că, în mai multe rânduri, Comisia a permis amânarea solicitării aprobării de către Parlamentul European a unui Protocol la un APP astfel încât Parlamentul să nu poată lua o decizie înainte de expirarea unei jumătăţi din durata protocolului.
Acest fapt arată o preocupantă lipsă de respect pentru rolul Parlamentului în cadrul procesului.
În plus, preocupările şi recomandările exprimate în raportul de evaluare ar trebui avute în vedere în mod corespunzător în negocierile în curs pentru un nou protocol, în special cu privire la eficienţa acordului, rata de implementare a componentei de parteneriat şi necesitatea îmbunătăţirii monitorizării resurselor, folosind cea mai bună asistenţă ştiinţifică disponibilă, inclusiv prin accelerarea programului de lucru al comitetului ştiinţific comun.
06.12.2011
AVIZ al Comisiei pentru dezvoltare
destinat Comisiei pentru pescuit
referitor la propunerea de decizie a Consiliului privind încheierea protocolului convenit între Uniunea Europeană și Republica Guineea-Bissau de stabilire a posibilităților de pescuit și a contribuției financiare prevăzute de Acordul de parteneriat în sectorul pescuitului în vigoare între cele două părți
( COM(2011)0603 – C7-0000/2011 – 2011/0257(NLE) )
Raportoare pentru aviz: Isabella Lövin
PA_Leg_Consent
JUSTIFICARE SUCCINTĂ
Guineea-Bissau este una dintre cel mai slab dezvoltate țări, aproximativ două treimi din gospodării trăind sub limita sărăciei.
De asemenea, Guineea-Bissau este o țară în curs de dezvoltare extrem de îndatorată, ce depinde într-o măsură foarte mare de sprijinul donatorilor, care constituie sursa a aproximativ 31% din venitul național.
Pe de altă parte, Guineea-Bissau este extrem de bogată în resurse halieutice.
Stocurile comerciale includ specii demersale, pești pelagici mici, pești pelagici migratori mari, creveți și cefalopode.
În regiunile de coastă își desfășoară activitatea aproximativ 12 000 de pescari artizanali, dintre care mulți de origine străină; un număr mult mai ridicat de pescari desfășoară activități de pescuit de subzistență, iar dependența alimentară de pescuit este ridicată, dată fiind lipsa surselor alternative de proteine animale.
Protocolul la Acordul în sectorul pescuitului între Comunitatea Europeană și Republica Guineea-Bissau a expirat la 15 iunie 2011.
Noul protocol acoperă o perioadă de un an începând cu 16 iunie 2011 și se aplică cu titlu provizoriu de la acea dată.
În conformitate cu articolul 43 alineatul (2) și cu articolul 218 alineatul (6) litera (a) din Tratatul privind funcționarea Uniunii Europene, Parlamentul European poate să aprobe sau să refuze să aprobe încheierea acestui protocol.
Noul protocol nu modifică posibilitățile de pescuit prevăzute în protocolul anterior, iar contribuția financiară este menținută la același nivel.
Contribuția financiară se ridică la 7 500 000 EUR pentru anul în care se aplică acest protocol.
Această sumă reprezintă:
· 4 550 000 EUR, echivalent a maxim 37 de autorizații pentru nave de pescuit ton și unui tonaj anual de referință de 8 800 tonaj brut înregistrat (TBI) pentru traulere;
· 2 450 000 EUR pe an, corespunzând pachetului suplimentar plătit de UE în sprijinul politicii sectoriale în domeniul pescuitului aplicate de Republica Guineea-Bissau; și
· 500 000 EUR, sumă consacrată introducerii unui sistem sanitar și fitosanitar pentru produsele pescărești.
Cele două părți pot, totuși, să hotărască direcționarea unei părți din această contribuție specifică și către consolidarea sistemului de monitorizare, control și supraveghere a zonelor de pescuit ale Guineei-Bissau.
Suma alocată punerii în aplicare a politicii sectoriale a Guineei-Bissau în domeniul pescuitului reprezintă 35% din contribuția financiară totală prevăzută în protocol.
Gestionarea acestei sume este de responsabilitatea Guineei-Bissau și se bazează pe identificarea de către cele două părți a obiectivelor care trebuie realizate și a planificării anuale și multianuale aferente acestora, în special în ceea ce privește buna gestionare a resurselor halieutice, consolidarea cercetării științifice și a puterii de control a autorităților competente din Guineea-Bissau și îmbunătățirea condițiilor de fabricare a produselor pescărești.
Protocolul include măsuri destinate promovării integrării economice a operatorilor UE din sectorul pescuitului din Guineea-Bissau, în special prin intermediul asociațiilor în participațiune dintre operatori din UE și operatori din Guineea-Bissau.
Evaluarea ex-post a acordului de parteneriat în domeniul pescuitului arată că, pentru UE, acordul a avut un cost modest pozitiv: raportul beneficiilor de 2,2 (costul anul pentru Comisie plus flota UE de 6,6 milioane, în comparație cu un beneficiu anual de 14,5 milioane).
Cu toate acestea, contribuțiile financiare globale efectuate în temeiul acordului au reprezentat în medie 7,3% din bugetul de stat al Guineei-Bissau, iar elementul de sprijin sectorial a contribuit cu aproximativ 88% din cheltuielile bugetare pentru pescuit, realizându-se astfel o contribuție importantă la stabilitatea economică a acestei țări.
Unele probleme mai vechi, precum pescuitul ilegal, nereglementat și nedeclarat datorat monitorizării, controlului și supravegherii insuficiente, persistă.
Există și unele motive de îngrijorare privind creșterea nivelurilor de capturi aruncate înapoi în mare de specii subdimensionate prevăzute de acord și de specii necomerciale, deși observatorii nu strâng date în ceea ce privește fenomenul aruncării capturilor în mare.
În plus, există unele probleme în ceea ce privește nerespectarea condițiilor de declarare impuse navelor UE, iar acestea trebuie abordate.
De asemenea, nerespectarea normelor sanitare a UE face imposibil comerțul, potențial benefic, de produse pescărești cu UE; în același context, nu au loc operațiuni de debarcare, iar vizitele la bordul navelor sunt limitate.
Acordul a facilitat angajarea a numai 148 de salariați din Guineea-Bissau la bordul navelor UE.
În ciuda acestor neajunsuri, accentuate de un mediu politic și financiar instabil și de dificultățile structurale ale administrației în domeniul pescuitului, evaluarea ex-post a acordului în domeniul pescuitului indică unele îmbunătățiri notabile în ceea ce privește obiectivele strategice convenite, precum îmbunătățirea capacității de monitorizare, control și supraveghere a pescuitului și a capacității de inspecții sanitare, și au avut loc unele demersuri pozitive în ceea ce privește elaborarea de noi dispoziții legislative, statisticile în domeniul pescuitului și gestionarea resurselor.
Sprijinul bugetar din acordul de parteneriat în domeniul pescuitului semnat cu UE a jucat un rol important în aceste îmbunătățiri.
În plus, acordul corespunde abordărilor UE în materie de dezvoltare națională și regională, întrucât are sinergii specifice cu o serie de programe de dezvoltare rurală din cadrul FED.
Totodată, raportul a permis autorităților din UE și Guineea-Bissau să mențină un dialog politic.
Raportoarea consideră că protocolul poate contribui la mai buna gestionare și conservare a resurselor halieutice, prin sprijinul financiar în favoarea implementării programelor adoptate la nivel național de către Guineea-Bissau.
Raportoarea salută faptul că acest protocol introduce noi dispoziții potrivit cărora încălcarea drepturilor omului și a principiilor democratice poate atrage după sine suspendarea plății contribuției financiare.
Protocolul poate fi suspendat și în cazul în care Guineea-Bissau nu își respectă obligația de a acționa în interesul unui pescuit responsabil și sustenabil.
În concluzie, raportoarea pentru aviz consideră că este în interesul ambelor părți să încheie un nou protocol care să prelungească parteneriatul dintre Guineea-Bissau și UE.
******
Comisia pentru dezvoltare recomandă Comisiei pentru pescuit, competentă în fond, să propună ca Parlamentul să aprobe încheierea Protocolului.
Comisia pentru dezvoltare consideră că Comisia ar trebui să țină în mod corespunzător seama de următoarele puncte în aplicarea acordului:
(a) ar trebui îmbunătățită transparența procedurilor de identificare și declarare a capturilor totale, precum și măsurile de prevenire a pescuitului ilegal, nedeclarat și nereglementat (INN), în special prin îmbunătățirea infrastructurii de monitorizare și control al activităților de pescuit din zona economică exclusivă a Republicii Guineea-Bissau, pentru a se asigura că activitățile de pescuit se desfășoară într-o manieră responsabilă și durabilă;
(b) accesul navelor UE la surplusul de resurse halieutice ar trebui limitat în virtutea principiului randamentului maxim durabil și după satisfacerea nevoilor populației locale;
(c) ar trebui abordată problema creșterii numărului de capturi de ton dungat subdimensionat, de specii necomerciale, de rechini și de batoidee aruncate înapoi în mare, iar problema creșterii numărului de capturi accidentale de broaște țestoase de mare și a cantităților extrem de ridicate de capturi accidentale și capturi aruncate înapoi în mare în cazul activităților de pescuit de creveți prin traulare ar trebui soluționată fără întârziere, prin utilizarea unor echipamente selective care împiedică astfel de capturi accidentale;
(d) comitetul mixt prevăzut în protocol ar trebui să se asigure că integritatea întregului mecanism al acordului, în ceea ce privește problemele de corupție, ar trebui să fie mai presus de orice îndoială;
(e) comitetul mixt ar trebui, de asemenea, să depună eforturi pentru a promova mai multe debarcări în Guineea Bissau și pentru a consolida piața locală a forței de muncă și alte activități economice și parteneriate în sectorul pescuitului;
(f) răspunderea autorităților locale ar trebui consolidată, astfel încât acestea să garanteze, pe de o parte, îmbunătățirea condițiilor de viață ale pescarilor locali, dezvoltarea pescuitului și a industriilor de prelucrare a peștelui locale, sustenabile și artizanale și, pe de altă parte, conformitatea cu normele sanitare și de mediu;
(g) ar trebui asigurată respectarea spiritului și literei clauzei de exclusivitate; navele UE care schimbă pavilionul pentru a eluda obligațiile care le revin și pentru a obține posibilități de pescuit suplimentare nu ar trebui să se poată reînscrie în registrul flotei UE;
(h) pentru promovarea transparenței și pentru a se asigura faptul că pachetul bugetar de susținere a politicii sectoriale în domeniul pescuitului este folosit într-adevăr în acest scop, ar trebui elaborat și prezentat Parlamentului European și Consiliului un raport privind punerea în aplicare a acordului, în special a orientărilor și obiectivelor anuale prevăzute la articolul 9 din protocol;
REZULTATUL VOTULUI FINAL ÎN COMISIE
Data adoptării
5.12.2011
Rezultatul votului final
+:
–:
0:
20
Membri titulari prezenți la votul final
Véronique De Keyser, Leonidas Donskis, Charles Goerens, Catherine Grèze, Eva Joly, Filip Kaczmarek, Miguel Angel Martínez Martínez, Norbert Neuser, Maurice Ponga, Michèle Striffler, Alf Svensson, Anna Záborská, Iva Zanicchi, Gabriele Zimmer
Membri supleanți prezenți la votul final
Fiona Hall, Eduard Kukan, Krzysztof Lisek, Linda McAvan, Judith Sargentini
Membri supleanți [articolul 187 alineatul (2)] prezenți la votul final
Vittorio Prodi
6.12.2011
AVIZ al Comisiei pentru bugete
destinat Comisiei pentru pescuit
referitor la propunerea de decizie a Consiliului privind încheierea protocolului convenit între Uniunea Europeană și Republica Guineea-Bissau de stabilire a posibilităților de pescuit și a contribuției financiare prevăzute de Acordul de parteneriat în sectorul pescuitului în vigoare între cele două părți
( COM(2011)0603 – 2011/0257(NLE) )
Raportor pentru aviz: François Alfonsi
PA_Leg_Consent
JUSTIFICARE SUCCINTĂ
Noul protocol acoperă o perioadă de un an începând de la 16 iunie 2011.
El reia termenii protocolului precedent și conține o clauză suplimentară prin care poate fi suspendat în cazul în care se încalcă drepturile omului și principiile democratice.
În conformitate cu articolul 43 alineatul (2) și cu articolul 218 alineatul (6) litera (a) din Tratatul privind funcționarea Uniunii Europene, Parlamentul European poate să își dea aprobarea sau să o refuze.
Noul protocol respectă dorința celor două părți de a consolida parteneriatul și cooperarea în sectorul pescuitului cu ajutorul tuturor instrumentelor financiare disponibile.
În acest scop, se subliniază încă o dată importanța instaurării unui cadru propice dezvoltării investițiilor.
Contribuția financiară globală a protocolului, în valoare de 7 500 000 EUR pentru întreaga perioadă, se bazează pe: (a) (a) un număr de maxim 27 de autorizații pentru nave de pescuit ton și 8 800 TRB pentru traulere, pentru o contribuție financiară de 4 550 000 EUR și (b) sprijinul acordat dezvoltării politicii sectoriale a Republicii Guineea-Bissau în domeniul pescuitului în valoare de 2 950 000 EUR.
Acest sprijin răspunde obiectivelor politicii naționale în materie de pescuit.
În ceea ce privește conținutul, caracteristicile acordului sunt următoarele:
Natura cheltuielilor
2011
2012
TOTAL
Conservarea și gestionarea resurselor naturale
7 500 000 EUR
7 500 000 EUR
Cheltuieli administrative
79 900 EUR
79 900 EUR
159 800 EUR
TOTAL
7 579 900 EUR
79 900 EUR
7 659 800 EUR
În urma unei evaluări comune a situației stocurilor, ar putea fi permise reajustări ale cotelor de pescuit, în anumite condiții.
Participarea financiară vărsată de Uniunea Europeană va consta din următoarele elemente:
- o sumă anuală de 4 550 000 EUR pentru drepturile de pescuit aferente pentru 70 000 tone per an (65 EUR per tonă):
- o sumă anuală de 2 950 000 EUR pentru sprijinirea și punerea în aplicare a politicii sectoriale în materie de pescuit a Republicii Guineea-Bissau;
Aceasta reprezintă un total de 7 500 000 EUR per an, în afara cheltuielilor administrative.
Totalul pentru acordul în ansamblu, inclusiv cheltuielile administrative, se ridică la suma de 7 659 800 EUR.
Iată motivul pentru care Comisia BUDG consideră că, la aplicarea acordului, trebuie să se țină seama de următoarele aspecte:
· să se evalueze anual dacă statele membre ale căror nave operează în cadrul protocolului anexat la acord au respectat dispozițiile referitoare la declararea capturilor; în cazul în care dispozițiile nu sunt respectate, Comisia ar trebui să refuze cererile de autorizații de pescuit depuse de aceste state pentru anul următor;
· să se prezinte anual Parlamentului European și Consiliului un raport privind rezultatele programului sectorial multianual descris la articolul 7 din protocol, precum și privind respectarea cerințelor de raportare a capturilor de către statele membre;
· să se transmită Parlamentului European și Consiliului, înainte de expirarea protocolului sau de începerea negocierilor privind o posibilă reînnoire a acestuia, o evaluare ex-post a protocolului, inclusiv o analiză a raportului costuri-beneficii.
******
Comisia pentru bugete invită Comisia pentru pescuit, competentă în fond, să propună Parlamentului să își dea aprobarea.
REZULTATUL VOTULUI FINAL ÎN COMISIE
Data adoptării
5.12.2011
Rezultatul votului final
+:
–:
0:
22
1
Membri titulari prezenți la votul final
Isabelle Durant, Göran Färm, Eider Gardiazábal Rubial, Salvador Garriga Polledo, Ivars Godmanis, Carl Haglund, Lucas Hartong, Jutta Haug, Anne E. Jensen, Ivailo Kalfin, Sergej Kozlík, Jan Kozłowski, Alain Lamassoure, Giovanni La Via, Vladimír Maňka, László Surján, Helga Trüpel, Derek Vaughan, Angelika Werthmann, Jacek Włosowicz
Membri supleanți prezenți la votul final
Edit Herczog, Jan Mulder, Georgios Stavrakakis
REZULTATUL VOTULUI FINAL ÎN COMISIE
Data adoptării
24.1.2012
Rezultatul votului final
+:
–:
0:
19
3
Membri titulari prezenţi la votul final
Kriton Arsenis, Alain Cadec, João Ferreira, Carmen Fraga Estévez, Pat the Cope Gallagher, Dolores García-Hierro Caraballo, Marek Józef Gróbarczyk, Carl Haglund, Ian Hudghton, Iliana Malinova Iotova, Werner Kuhn, Isabella Lövin, Gabriel Mato Adrover, Guido Milana, Maria do Céu Patrão Neves, Ulrike Rodust, Struan Stevenson, Catherine Trautmann
Membri supleanţi prezenţi la votul final
Julie Girling, Ana Miranda, Ioannis A. Tsoukalas
Membri supleanţi [articolul 187 alineatul (2)] prezenţi la votul final
Bogdan Kazimierz Marcinkiewicz
