Răspuns dat de dna Kroes, în numele Comisiei
(26 noiembrie 2007)
Distinsul membru se referă la decizia Comisiei din 10 octombrie 2007 JO C 248, 23.10.2007. de a iniția procedura de anchetă oficială privind procesul de privatizare a „Automobile Craiova” și de a solicita României suspendarea oricărui ajutor ilegal până când Comisia va lua o decizie privind compatibilitatea ajutorului cu piața comună.
În conformitate cu normele procedurale aplicabile Regulamentul (CE) nr.
659/1999 al Consiliului din 22 martie 1999 de stabilire a normelor de aplicare a articolului 93 din Tratatul CE, JO L 83, 27.3.1999 . care codifică jurisprudența instanțelor europene, decizia de a deschide o anchetă oficială este o etapă procedurală pe care trebuie să o inițieze Comisia atunci când are îndoieli cu privire la compatibilitatea unei măsuri referitoare la un ajutor de stat.
Această procedură permite o investigare mai aprofundată a cazului și îi oferă României, beneficiarului și altor părți interesate posibilitatea de a prezenta observații.
Procedura nu influențează decizia finală.
România poate prezenta observații în termen de o lună de la primirea deciziei Comisiei, iar părțile interesate în termen de o lună de la data publicării acesteia.
Observațiile primite de la părțile interesate vor fi transmise României, care le poate comenta în termen de o lună.
Odată ce dispune de toate informațiile necesare referitoare la natura măsurii și la compatibilitatea acesteia cu piața comună, Comisia va adopta decizia finală cât de repede posibil.
În conformitate cu normele procedurale, Comisia depune toate eforturile pentru a adopta o astfel de decizie în termen de 18 luni de la inițierea procedurii.
Cu toate acestea, durata reală a unei proceduri de anchetă oficială poate fi mai redusă și depinde foarte mult de nivelul de cooperare al statului membru și al părților în cauză.
