Deputaţii europeni dezbat noile reguli privind paşapoartele biometrice
Justiţie şi afaceri interne
2009-01-13 - 10:30
Paşapoartele biometrice vor fi introduse din iunie 2009 În iunie 2009, 30 de state europene vor începe să emită paşapoarte biometrice, pentru combaterea terorismului, a criminalităţii şi a imigraţiei ilegale.
Marţi, de la ora 15.00 CET, deputaţii europeni vor dezbate regulile ce se aplică noilor paşapoarte, care includ protejarea copiilor împotriva răpirilor şi traficului uman.
În prezent, copiii pot călători fără paşaport personal, fiind incluşi în paşaportul părinţilor.
Comisia pentru Libertăţi civile de la Parlamentul European propune ca fiecare copil să aibă propriul paşaport, pentru mai multă siguranţă.
Copiii cu vârste sub 12 ani nu vor fi amprentaţi, susţin deputaţii europeni de la aceeaşi comisie, deoarece amprentele acestora nu sunt îndeajuns de clare.
„O persoană, un paşaport“
Deputaţii europeni de la Comisia pentru Libertăţi civile susţin principiul „o persoană, un paşaport“, astfel, copiii putând fi identificaţi mai repede.
Paşaportul biometric va fi introdus în Uniunea Europeană, Norvegia, Elveţia şi Islanda şi va fi folosit doar în cazul călătoriilor în afara zonei Schengen.
Raportul Parlamentului European a fost redactat de deputatul european Carlos Coelho (Grupul Partidului Popular European (Creştin-Democrat) şi al Democraţilor Europeni, Portugalia) şi modifică un regulament din 2004 privind standardele pentru elementele de securitate şi elementele biometrice integrate în paşapoarte.
Deputaţii europeni vor dezbate raportul marţi, de la ora 15.00 CET şi vor vota asupra acestuia miercuri.
20090108STO45593 Urmăriţi dezbaterea în direct, marţi de la ora 15.00 CET!
Paşapoartele biometrice mai sigure Raport privind standardele pentru elementele de securitate şi elementele biometrice integrate în paşapoarte Child focus
RO
1
PHOTO
20090109PHT45793.jpg
RO
2
LINK
/eplive/public/livebroadcast_ro.htm
RO
5
LINK
http://www.childfocus.be/en/index.php?&menuPosition=6
-//EP//TEXT IM-PRESS 20081217BRI45149 ITEM-003-RO NOT XML V0//RO
-//EP//TEXT REPORT A6-2008-0500 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
