ÎNTREBARE ORALĂ H-0007/10
pentru timpul afectat întrebărilor din perioada de sesiune ianuarie 2010
în conformitate cu articolul 116 din Regulamentul de procedură
de
Charalampos Angourakis
Comisiei
Subiect: Persecutarea membrilor Partidului pentru o Societate Democratică (DTP)
La două zile după ce UE a felicitat guvernul Turciei pentru progresele înregistrate în „democratizarea” țării și soluționarea problemelor referitoare la comunitatea kurdă, Curtea constituțională a Turciei a decis scoaterea în afara legii a Partidului pentru o Societate Democratice (DTP).
Mai mult, Curtea constituțională a decis să priveze 37 de membri ai partidului de drepturi politice pentru o perioadă de cinci ani și a retras președintelui partidului, Ahmet Turk, cât și lui Aysel Tugluk, calitatea de deputat.
Conform declarațiilor primarului din Diyarbakir, în urma unei operațiuni coordonate a autorităților turce, au fost arestați și închiși 81 de membri ai partidului, incluzând nouă primari aleși în mod democratic.
Condamnă Comisia aceste acțiuni, care au ca scop să terorizeze și să împiedice activitatea politică și care constituie o încălcare flagrantă a drepturilor democratice fundamentale ale cetățenilor turci?
