Adunarea Parlamentară Paritară ACP-UE: 2-4 decembrie
Dezvoltare şi cooperare
2010-11-29 - 12:44
O femeie în timpul unei ecografii ©BELGA/Bethany Clarke /eyevine Săptămâna aceasta, eurodeputaţii se vor reuni cu deputații din țările ACP în cadrul Adunării Parlamentare Paritare ACP-UE de la Kinshasa.
Prioritățile dezbaterilor vor fi realizarea Obiectivelor de dezvoltare ale mileniului, mortalitatea maternă și securitatea în Sahel.
Marțea trecută, Parlamentul a adoptat o rezoluție ce recunoaște comerțul ca instrument de dezvoltare și cere Adunării „să monitorizeze atent negocierile pentru acordurile de parteneriat economic între UE și ACP“.
Adunarea Parlamentară Paritară ACP-UE este un forum parlamentar pentru dialog deschis și democratic între Uniunea Europeană şi 78 de ţări din Africa, Caraibe şi Pacific.
Aceasta reuneşte deputaţi europeni şi parlamentari originari din statele ACP.
Mortalitatea maternă, siguranța alimentară și securitatea
Reprezentanţii celor 78 de ţări ACP se reunesc de două ori pe an în şedinţă plenară, timp de o săptămână, cu cei 78 de omologi ai lor din Parlamentul European.
Este singura Adunare internațională în care reprezentanții diferitelor țări se reunesc cu scopul de a promova interdependența între Nord și Sud.
O mare parte a activității Adunării ACP-UE se concentrează pe promovarea drepturilor omului, a democrației și a valorilor comune ale umanității.
Cea de-a 20-a sesiune a Adunării va avea loc la Kinshasa, în Republica Democrată Congo, între 2 și 4 decembrie.
Printre prioritățile de pe ordinea de zi se numără realizarea Obiectivelor de dezvoltare ale mileniului, mortalitatea maternă, siguranța alimentară, securitatea în regiunea Sahel și situația din Republica Democrată Congo.
Evaluarea anuală ACP-UE: 2009
Marți, 23 noiembrie, Parlamentul European a adoptat o rezoluție (a deputatei europene franceze Eva Joly de la Grupul Verzilor) privind activitatea Adunării Parlamentare Paritare ACP-UE în 2009.
Rezoluția cere Adunării „să monitorizeze atent negocierile pentru acordurile de parteneriat economic între UE și ACP, ce prevăd deschiderea reciprocă a piețelor“.
Parlamentul European mai încurajează Adunarea Parlamentară Paritară să exploateze surse suplimentare și inovatoare de finanțare a dezvoltării, cum ar fi taxele pe tranzacțiile financiare internaționale, și își reafirmă poziția privind integrarea Fondului european de dezvoltare în bugetul Uniunii Europene pentru a „garanta controlul democratic“.
20101119STO96283 Adunarea Parlamentară Paritară ACP-UE (în engleză) Adunarea Parlamentară Paritară ACP-UE: delegaţia Parlamentului European Proiect de ordine de zi pentru cea de-a 20-a sesiune a Adunării Comunicat de presă (în engleză) Rezoluția Parlamentului European Deputații cer oprirea impunității în RD Congo
RO
1
PHOTO
20101126PHT01599.jpg
RO
2
LINK
/intcoop/acp/10_01/default_en.htm
RO
3
LINK
/parliament/expert/staticDisplay.do?language=RO&id=60
RO
4
LINK
/intcoop/acp/60_20/pdf/final_agenda_en.pdf
RO
5
LINK
/ro/pressroom/content/20101123IPR98009
-//EP//TEXT TA P7-TA-2010-0425 0 NOT XML V0//RO
-//EP//TEXT IM-PRESS 20100910FCS81938 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
