Preşedintele BCE la Parlament: „Trebuie să restabilim încrederea consumatorilor”
Afaceri economice şi monetare
2007-09-18 - 14:44
Zilele acestea, Preşedintele Băncii Centrale Europene este, prin excelenţă, un om cu o agendă încărcată.
Dl Trichet a acceptat invitaţia Parlamentului de a oferi explicaţii privind modul în care BCE a reacţionat la recentele turbulenţe de pe pieţele financiare mondiale şi de a analiza consecinţele acestei crize.
PE a sprijinit strategia BCE faţă de agitaţia bursieră, solicitând totodată o supraveghere corespunzătoare a serviciilor şi pieţelor financiare, pentru a limita riscurile viitoare.
Jean-Claude Trichet a fost invitat de către preşedinta Comisiei pentru afaceri economice şi monetare, Pervenche Berès, la o dezbatere privind măsurile luate cu ocazia agitaţiei de pe pieţele bursiere, precum şi perspectivele de viitor.
În istoria Parlamentului European, reuniunea ad hoc din 11 septembrie a.c. este fără precedent, preşedintele Băncii Centrale Europene prezentându-se în faţa deputaţilor doar cu ocazia celor patru audieri anuale.
Concluziile trebuie trase în mod transparent
În pofida recentelor evenimente, previziunile BCE privind creşterea economică în zona euro rămân pozitive.
Cât despre rolul care le revine agenţiilor de rating, unii deputaţi, precum Pervenche Berès, Alexander Radwan şi José Manuel Garcia Margallo, membri ai Grupului PPE-DE, fac apel la mai multă transparenţă, pentru a restabili încrederea consumatorilor.
Dl Trichet a evocat posibilele conflicte de interese în care pot fi implicate agenţiile de rating şi a propus organizarea unei evaluări comparative facultative privind „bunele practici”.
Deputatul olandez Ieke van den Burg (PSE) a subliniat că recentele evoluţii de pe pieţele financiare reprezintă „o lecţie din care trebuie trase învăţăminte” şi a sugerat că Banca Centrală Europeană s-ar putea implica într-o mai mare măsură în supravegherea pieţelor financiare ale UE. „În cadrul sistemului bancar al UE, supravegherea este descentralizată”, a explicat dl Trichet, adăugând: „avem totuşi nevoie de o cooperare în spiritul muncii de echipă între băncile naţionale ale statelor membre”. „Trebuie să restabilim încrederea consumatorilor instituind o transparenţă sporită.
BCE constituie un model în acest sens: suntem singura bancă centrală care explică, în timp real, cum şi de ce a luat măsurile în cauză”, a continuat preşedintele Băncii Centrale Europene.
Economia de piaţă = risc ?
Răspunzând unei întrebări adresate de dna Berès privind modalităţile care ar permite reducerea la minimum, în viitor, a amplorii unor turbulenţe similare, dl Trichet, care consideră că recentele evenimente se înscriu într-o perioadă de „corecţie” prin care trec pieţele financiare, a declarat: „Trăim într-o economie de piaţă, care se bazează, în parte, pe asumarea unor riscuri...de fiecare dată când ne asumăm riscuri majore, primim fie o sancţiune, fie o recompensă...Trebuie să fim conştienţi de acest fapt şi să reducem aceste riscuri la minimum pentru a asigura funcţionarea armonioasă a mecanismelor economice.”
Reamintind faptul că, în ultimii ani, Banca Centrală Europeană a emis avertismente repetate privind riscurile de pe pieţele financiare, Jean-Claude Trichet a adăugat că BCE „şi-a demonstrat capacitatea de a reacţiona în mod corespunzător la turbulenţele de pe pieţele financiare”.
Independenţa BCE este fundamentală
Răspunzând unor întrebări privind posibilitatea ca recentele evenimente de pe pieţele financiare să vină în sprijinul vocilor care cer revizuirea statutului BCE, dl Trichet a apărat cu fermitate independenţa instituţiei.
Preşedintele Băncii Centrale Europene a invitat Comisia pentru afaceri economice şi monetare să ia în considerare efectul unor asemenea speculaţii asupra ratelor dobânzilor pe termen lung din zona euro, în cazul în care pieţele ar avea cele mai mici îndoieli în acest sens.
20070906STO10164 Comunicatul de presă al PE privind audierea dlui Trichet (disponibil în limba engleză) Deputaţii europeni trag învăţăminte din criza pieţelor mondiale de capital Afaceri economice şi monetare
RO
1
PHOTO
20070912PHT10311.jpg
RO
4
LINK
/activities/expert/committees/presentation.do?committee=2351&rewritten&language=RO
-//EP//TEXT IM-PRESS 20070910IPR10214 0 NOT XML V0//RO
-//EP//TEXT IM-PRESS 20070823STO09819 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
