CULT Cuvinte de bun venit
Bine aţi venit pe site-ul Comisiei pentru cultură şi educaţie.
Veţi găsi aici informaţii referitoare la activitatea noastră – de exemplu, ordinile de zi ale viitoarelor noastre reuniuni sau proiecte de rapoarte şi amendamente la acestea – şi informaţii referitoare la membrii comisiei, pentru a-i putea contacta direct pe oricare dintre aceştia.
De asemenea, puteţi urmări în timp real reuniunile comisiei prin intermediul transmisiilor în direct pe internet.
În cadrul Parlamentului, Comisia este responsabilă de educaţie, cultură, tineret, sport, precum şi de aspectele culturale şi educaţionale ale politicii UE din domeniul mass-media.
Comisia joacă acelaşi rol ca guvernele statelor membre în adoptarea noilor legi şi supervizarea programelor UE din aceste domenii.
Printre acestea se numără programul Învăţare pe tot parcursul vieţii, care sprijină financiar programul de schimburi de studenţi Erasmus, programul Cultura 2007, care sprijină Capitalele europene ale culturii şi programul Media 2007, care a contribuit la finanţarea producerii unei serii de filme europene de succes, cum ar fi Slumdog Millionaire .
De asemenea, comisia organizează în mod regulat audieri publice pentru a colecta date de la experţi privind aspecte ale activităţii sale.
Sunt mândră să fiu preşedinta acestei comisii şi sper că acest site vă va ajuta să urmăriţi mai uşor activitatea sa.
Doris Pack
Preşedintă, Comisia pentru cultură și educație
Prezentare și competenţe Această comisie este competentă în chestiuni privind:
(1) aspectele culturale ale Uniunii Europene, în special:
(a) îmbunătăţirea cunoaşterii şi difuzării culturii,
(b) apărarea şi promovarea diversităţii culturale şi lingvistice,
(c) conservarea şi protejarea patrimoniului cultural, schimburile culturale şi creaţia artistică;
(2) politica educaţională a Uniunii Europene, inclusiv domeniul învăţământului superior în Europa şi promovarea sistemului
de şcoli europene şi de formare pe tot parcursul vieţii;
(3) politica în domeniul audiovizual şi aspectele culturale şi educative ale societăţii informaţionale;
(4) politica în domeniul tineretului şi dezvoltarea unei politici în domeniul sportului şi al activităţilor recreative;
(5) politica informaţională şi politica în domeniul mass-media;
(6) cooperarea cu ţările terţe în domeniile culturii şi al educaţiei şi relaţiile cu organizaţiile şi instituţiile internaţionale pertinente.
20090720CDE58602 Doris Pack © European Union Doris Pack
