Deschiderea sesiunii plenare: bugetul 2011, Cancún și premiul Saharov
Instituţii
Şedinţe plenare
2010-12-13 - 18:57
Finalizarea procedurii pentru bugetul 2011, o dezbatere privind summit-ul de la Cancun și premiul Saharov acordat dizidentului cubanez Guillermo Fariñas au fost principalele subiecte reliefate de președintele Jerzy Buzek în cadrul discursului de deschidere a sesiunii plenare.
El a omagiat victimele legii marțiale introduse în Polonia în decembrie 1981.
Președintele a reamintit că dezbaterea asupra bugetului 2011 va avea loc marți, iar votul miercuri.
El a atras atenția și asupra summit-ului de la Cancun privind schimbările climatice, la care a participat o delegație considerabilă de deputați europeni.
Referindu-se la premiul Saharov, președintele a declarat "La 21 octombrie, dizidentul cubanez Guillermo Fariñas a fost ales laureatul premiului din anul acesta.
Din păcate, domnul Fariñas nu i-a fost permis să vină miercuri la Strasbourg pentru a intra în posesia premiului, în ciuda faptului că am apelat personal la președintele cubanez Raul Castro.
Sperăm că Înaltul Reprezentant Ashton va lua acest aspect în considerare în contextul relațiilor viitoare cu această țară.
Dacă Guillermo Fariñas ar putea părăsi Cuba în următoarele ore, el ar putea participa la ceremonia de decernare de miercuri.
Președintele Buzek a reamintit deputaților că în urmă cu 29 de ani, la 13 decembrie 1981, a fost impusă legea marțială în Polonia.
Mii de persoane au fost arestate și aproape 100 omorâte.
"Aducem un omagiu celor care și-au dat viața pentru a salva Europa de sub jugul comunist", a declarat el.
Președintele a anunțat de asemenea că, în urma comportamentului său din cadrul ședinței plenare din 24 noiembrie, pentru care nu și-a cerut scuze, deputatul Godfrey Bloom (EFD, UK) va pierde, conform regulamentului Parlamentului, șapte zile din indemnizația sa parlamentară.
Modificări ale ordinii de zi
Plenul a aprobat două puncte suplimentare pe ordinea de zi.
La cererea grupului politic PPE, raportul József Szájer privind propunerea de regulament al Parlamentului European și al Consiliului de stabilire a normelor și principiilor generale privind mecanismele de control de către statele membre al exercitării competențelor de executare de către Comisie va fi dezbătut miercuri, 15 decembrie și apoi supus votului joi, 16 decembrie.
La cererea grupului S&D, întrebarea orală adresată Consiliului și Comisiei privind guvernanța economică și articolul 9 al Tratatului de la Lisabona vor fi dezbătute miercuri, 15 decembrie, după-amiază.
20101213IPR08968 Newsletter - sesiune plenară, Strasbourg, 13-16 decembrie 2010 Proiect de ordine de zi EP Live Europarl TV
RO
1
LINK
/ro/pressroom/content/20101206NEW06929/html/Newsletter-sesiune-plenar%C4%83-Strasbourg-13-16-decembrie-2010
RO
2
LINK
/sides/indexPartSession.do?reference=2010-12&language=RO
RO
3
LINK
/wps-europarl-internet/frd/vod/research-by-date?language=ro
RO
4
LINK
http://www.europarltv.europa.eu/ro/home.aspx
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
