A6-0007/2009
22.1.2009
*
RAPORT
referitor la propunerea de Regulament al Consiliului privind cadrul legal comunitar aplicabil infrastructurilor europene de cercetare (ERI)
(COM(2008)0467 – C6‑0306/2008 – 2008/0148(CNS))
Comisia pentru industrie, cercetare şi energie
Raportoare:
Teresa Riera Madurell
PE 414.035v03-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziţia comună majoritatea membrilor care compun Parlamentul pentru a respinge sau a modifica poziţia comună
*** Aviz conform
majoritatea membrilor care compun Parlamentul, cu excepţia cazurilor prevăzute la articolele 105, 107, 161 şi 300 din Tratatul CE şi la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziţia comună majoritatea membrilor care compun Parlamentul pentru a respinge sau a modifica poziţia comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidenţiat prin caractere cursive aldine .
În cazul actelor de modificare, fragmentele preluate ca atare dintr-o dispoziţie existentă pe care Parlamentul doreşte să o modifice, dar pe care Comisia nu a modificat-o, sunt evidenţiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidenţierea cu caractere cursive simple este o indicaţie pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greşite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUŢIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE........................................................................................................33
PROCEDURÃ...........................................................................................................................36
PROIECT DE REZOLUŢIE LEGISLATIVĂ A PARLAMENTULUI EUROPEAN
referitoare la propunerea de Regulament al Consiliului privind cadrul legal comunitar aplicabil infrastructurilor europene de cercetare (ERI)
( COM(2008)0467 – C6‑0306/2008 – 2008/0148(CNS) )
(Procedura de consultare)
Parlamentul European,
– având în vedere propunerea Comisiei prezentată Consiliului ( COM(2008)0467 ),
– având în vedere articolul 171 şi articolul 172 alineatul (1) din Tratatul CE, în temeiul cărora a fost consultat de către Consiliu ( C6-0306/2008 ),
– având în vedere articolul 51 din Regulamentul său de procedură,
– având în vedere raportul Comisiei pentru industrie, cercetare şi energie ( A6-0007/2009 ),
1. aprobă propunerea Comisiei astfel cum a fost modificată;
2. invită Comisia să-şi modifice propunerea în consecinţă, în conformitate cu articolul 250 alineatul (2) din Tratatul CE;
3. invită Consiliul să informeze Parlamentul în cazul în care intenţionează să se îndepărteze de la textul aprobat de acesta;
4. solicită Consiliului să îl consulte din nou în cazul în care intenţionează să modifice în mod substanţial propunerea Comisiei;
5. încredinţează Preşedintelui sarcina de a transmite Consiliului şi Comisiei poziţia Parlamentului.
Amendamentul
1
Propunere de regulament
Considerentul 3
Textul propus de Comisie
Amendamentul
(3) În vreme ce sprijinul tradiţional pentru utilizarea şi dezvoltarea infrastructurilor europene de cercetare se prezenta sub formă de granturi în favoarea infrastructurilor de cercetare din statele membre, în ultimii ani s-a făcut simţită nevoia de eforturi suplimentare în direcţia stimulării dezvoltării unor noi structuri prin crearea unui cadru legal adecvat care să faciliteze înfiinţarea şi operarea lor la nivel comunitar.
(3) În vreme ce sprijinul tradiţional pentru utilizarea şi dezvoltarea infrastructurilor europene de cercetare se prezenta sub formă de granturi în favoarea infrastructurilor de cercetare din statele membre, în ultimii ani s-a făcut simţită nevoia de eforturi suplimentare în direcţia stimulării dezvoltării unor noi structuri sau a modernizării structurilor existente în vederea optimizării folosirii acestora , prin crearea unui cadru legal adecvat care să faciliteze înfiinţarea şi operarea lor la nivel comunitar.
Justificare
Infrastructurile de cercetare existente, care sunt modernizate în vederea promovării cercetării la nivel european, ar trebui de asemenea să aibă dreptul să solicite statut de ERI.
Amendamentul
2
Propunere de regulament
Considerentul 4
Textul propus de Comisie
Amendamentul
(4) Această necesitate a fost exprimată în numeroase ocazii atât la nivel politic de către statele membre şi instituţiile comunitare, cât şi de către diferiţii reprezentanţi ai comunităţii ştiinţifice europene cum ar fi întreprinderi, centre de cercetare şi universităţi.
(4) Această necesitate a fost exprimată în numeroase ocazii atât la nivel politic de către statele membre şi instituţiile comunitare, cât şi de către diferiţii reprezentanţi ai comunităţii ştiinţifice europene cum ar fi întreprinderi, centre de cercetare , universităţi şi, în special, Forumul strategic european pentru infrastructuri de cercetare (FSEIC) .
Justificare
Începând cu 2006, Forumul strategic european pentru infrastructuri de cercetare publică Foaia de parcurs europeană pentru infrastructurile de cercetare, un instrument important pentru elaborarea unei viziuni pe termen lung şi pentru sprijinirea unei politici privind infrastructurile de cercetare.
Amendamentul
3
Propunere de regulament
Considerentul 6a (nou)
Textul propus de Comisie
Amendamentul
(6a) O infrastructură de cercetare care urmează să fie înfiinţată în temeiul prezentului regulament cu titlu de infrastructură europeană de cercetare (ERI) ar trebui să urmărească facilitarea şi promovarea cercetării de interes paneuropean.
Acest obiectiv ar trebui urmărit în afara considerentelor de ordin economic, adică prin alte metode decât realizarea de lucrări sau furnizarea de materiale şi/sau servicii, care ar putea denatura concurenţa.
Cu toate acestea, în scopul promovării inovaţiei, cunoştinţelor şi transferului de tehnologie, ERI ar trebui autorizată să desfăşoare, în anumite condiţii, un număr limitat de activităţi cu caracter economic.
(Anterior făcea parte din corpul considerentului 9)
Justificare
Plasarea definiţiei ERI mai aproape de început contribuie la înţelegerea diferenţelor dintre ERI şi JTI, explicate în considerentul (7).
Amendamentul
4
Propunere de regulament
Considerentul 7
Textul propus de Comisie
Amendamentul
(7) Spre deosebire de iniţiativele tehnologice comune (Joint Technology Initiatives – JTI) care se înfiinţează ca întreprinderi comune la care Comunitatea este membru şi la care contribuie financiar, infrastructura europeană de cercetare (European Research Infrastructure, denumită în continuare „ERI”) nu trebuie concepută ca un organism comunitar în sensul articolului 185 din Regulamentul financiar, ci drept o entitate juridică la care Comunitatea nu este în mod necesar membru şi la care nu contribuie financiar în sensul articolului 108 alineatul (2) litera (f) din Regulamentul financiar.
(7) Spre deosebire de iniţiativele tehnologice comune (Joint Technology Initiatives – JTI) care se înfiinţează ca întreprinderi comune la care Comunitatea este membru şi la care contribuie financiar, o ERI nu trebuie concepută ca un organism comunitar în sensul articolului 185 din Regulamentul financiar, ci drept o entitate juridică la care Comunitatea nu este membru şi la care nu contribuie financiar în sensul articolului 108 alineatul (2) litera (f) din Regulamentul financiar.
Acest lucru nu se aplică în cazul în care Comunitatea devine membru al unei ERI şi face o contribuţie financiară importantă menţionată la articolul 185 alineatul (1) din Regulamentul financiar.
În orice caz, orice finanţare a unei ERI de către Comunitate ar trebui să se facă în conformitate cu dispoziţiile aplicabile din Regulamentul financiar.
Amendamentul
5
Propunere de regulament
Considerentul 8
Textul propus de Comisie
Amendamentul
(8) Dată fiind cooperarea strânsă dintre statele membre şi Comunitate la programarea şi implementarea activităţilor lor de cercetare de o manieră complementară, după cum se prevede la articolele 164 şi 165 din tratat, rămâne la latitudinea statelor membre interesate , individual sau împreună cu alte entităţi care întrunesc condiţiile de participare, să îşi definească necesităţile de înfiinţare a unor infrastructuri de cercetare în funcţie de activităţile lor de cercetare şi dezvoltare tehnologică şi de cerinţele Comunităţii.
Din aceleaşi motive, calitatea de membru al unei ERI trebuie să fie deschisă statelor membre interesate, cu posibilitatea participării unor ţări terţe care întrunesc condiţiile de participare şi a organizaţiilor internaţionale specializate.
(8) Dată fiind cooperarea strânsă dintre statele membre şi Comunitate la programarea şi implementarea activităţilor lor de cercetare de o manieră complementară, după cum se prevede la articolele 164 şi 165 din tratat, rămâne la latitudinea statelor membre interesate să îşi definească necesităţile de înfiinţare a unor infrastructuri de cercetare în funcţie de activităţile lor de cercetare şi dezvoltare tehnologică şi de cerinţele Comunităţii.
Din aceleaşi motive, calitatea de membru al unei ERI trebuie să fie deschisă statelor membre interesate, cu posibilitatea participării unor ţări terţe care întrunesc condiţiile de participare şi a organizaţiilor internaţionale specializate.
Justificare
Ţine de responsabilitatea statelor membre să-şi definească necesităţile în ceea ce priveşte înfiinţarea de infrastructuri de cercetare, indiferent de modalităţile prin care se ajunge la această decizie.
Amendamentul
6
Propunere de regulament
Considerentul 9
Textul propus de Comisie
Amendamentul
(9) Infrastructura europeană de cercetare (ERI) înfiinţată în temeiul prezentului regulament trebuie să aibă ca obiect de activitate înfiinţarea şi operarea unei infrastructuri de cercetare.
Activităţile acesteia trebuie să aibă un caracter necomercial pentru a se evita denaturarea concurenţei.
În scopul promovării transferului de inovaţie, cunoştinţe şi tehnologic, ERI trebuie autorizată să desfăşoare un număr limitat de activităţi cu caracter economic în anumite condiţii.
Înfiinţarea infrastructurilor de cercetare cu statut de ERI nu exclude recunoaşterea contribuţiei infrastructurilor de cercetare de interes paneuropean care îmbracă o altă formă juridică la implementarea foii de parcurs elaborate de European Strategy Forum for Research Infrastructure (ESFRI) şi la progresul cercetării europene.
Comisia va lua măsuri pentru ca membrii ESFRI şi alte părţi interesate să fie informaţi cu privire la formele juridice alternative.
(9) Înfiinţarea infrastructurilor de cercetare cu statut de ERI în temeiul prezentului regulament nu exclude recunoaşterea contribuţiei infrastructurilor de cercetare de interes paneuropean care îmbracă o altă formă juridică la progresul cercetării europene.
Comisia va lua măsuri pentru ca părţile interesate să fie informate cu privire la formele juridice alternative.
Justificare
O menţiune cu caracter general a părţilor interesate pare să fie de preferat.
Amendamentul
7
Propunere de regulament
Considerentul 10
Textul propus de Comisie
Amendamentul
(10) Infrastructurile de cercetare trebuie să contribuie la garantarea excelenţei ştiinţifice în cercetarea comunitară şi competitivitatea economiei comunitare, pe baza prognozelor pe termen mediu şi lung, prin sprijinirea eficientă a activităţilor europene de cercetare.
În acest scop, ERI trebuie să fie deschise în mod real comunităţii ştiinţifice europene în sens larg şi să îşi propună obiectivul de a dezvolta capacităţile ştiinţifice europene peste nivelul actual, contribuind astfel la consolidarea Spaţiului european de cercetare.
(10) Infrastructurile de cercetare trebuie să contribuie la garantarea excelenţei ştiinţifice în cercetarea comunitară şi competitivitatea economiei comunitare, pe baza prognozelor pe termen mediu şi lung, prin sprijinirea eficientă a activităţilor europene de cercetare.
În acest scop, ERI trebuie să fie deschise în mod real comunităţii ştiinţifice europene în sens larg , în conformitate cu regulile stabilite în statutele lor, şi să îşi propună obiectivul de a dezvolta capacităţile ştiinţifice europene peste nivelul actual, contribuind astfel la dezvoltarea Spaţiului european de cercetare , în special prin promovarea sinergiilor cu politica de coeziune a UE .
Amendamentul
8
Propunere de regulament
Considerentul 10a (nou)
Textul propus de Comisie
Amendamentul
(10a) În special, noile infrastructuri de cercetare ar trebui să ţină seama, după caz, de importanţa eliberării potenţialului de excelenţă ştiinţifică în regiunile de convergenţă, ca mijloc de îmbunătăţire pe termen lung a performanţelor UE în cercetare, inovare şi competitivitate economică.
Justificare
Acest amendament urmăreşte să consolideze regulamentul în ceea ce priveşte a abordare pe termen mai lung a dezvoltării Spaţiului european de cercetare, aşa cum s-a menţionat în decizia privind al 7-lea program-cadru şi în Comunicarea Comisiei intitulată „Regiuni europene competitive datorită cercetării şi inovării”.
Amendamentul
9
Propunere de regulament
Considerentul 12
Textul propus de Comisie
Amendamentul
(12) Din motive de transparenţă, decizia de înfiinţare a unei ERI trebuie publicată în Jurnalul Oficial al Uniunii Europene.
Din acelaşi motiv, un extras din statut trebuie anexat la decizie, conţinând elementele principale.
(12) Din motive de transparenţă, decizia de înfiinţare a unei infrastructuri de cercetare cu statut de ERI trebuie publicată în Jurnalul Oficial al Uniunii Europene.
Din acelaşi motiv, un extras din statut trebuie anexat la decizie, conţinând elementele principale.
Justificare
Formula aleasă pentru descrierea statutului unei ERI este conformă cu articolul 171 din Tratatul CE şi urmăreşte evitarea unei confuzii între infrastructura propriu-zisă şi persoana juridică înfiinţată prin prezentul regulament.
Amendamentul
10
Propunere de regulament
Considerentul 14
Textul propus de Comisie
Amendamentul
(14) Între membrii unei ERI trebuie să fie cel puţin trei state membre şi se pot număra ţări terţe care întrunesc condiţiile de participare, precum şi organizaţii interguvernamentale specializate.
Prin urmare, ERI trebuie să se califice ca organism sau organizaţie internaţională în scopul aplicării Directivei 2006/112/CE a Consiliului din 28 noiembrie 2006 privind sistemul comun al taxei pe valoarea adăugată, a Directivei 92/12/CEE a Consiliului din 25 februarie 1992 privind regimul general al produselor supuse accizelor şi privind deţinerea, circulaţia şi monitorizarea acestor produse şi a Directivei 2004/18/CE a Parlamentului European şi a Consiliului din 31 martie 2004 privind coordonarea procedurilor de atribuire a contractelor de achiziţii publice de lucrări, de bunuri şi de servicii, în conformitate cu normele privind ajutoarele de stat.
În scopul de a sprijini mai eficient activităţile de cercetare ale ERI, statele membre şi ţările terţe participante trebuie să ia toate măsurile pentru a acorda ERI scutirile cele mai largi posibile de alte taxe.
(14) Între membrii unei ERI trebuie să fie cel puţin trei state membre şi se pot număra ţări terţe care întrunesc condiţiile de participare, precum şi organizaţii interguvernamentale specializate.
Prin urmare, o dispoziţie esenţială a prezentului regulament ar trebui să fie ca ERI să se califice ca organism sau organizaţie internaţională în scopul aplicării Directivei 2006/112/CE a Consiliului din 28 noiembrie 2006 privind sistemul comun al taxei pe valoarea adăugată, a Directivei 92/12/CEE a Consiliului din 25 februarie 1992 privind regimul general al produselor supuse accizelor şi privind deţinerea, circulaţia şi monitorizarea acestor produse şi a Directivei 2004/18/CE a Parlamentului European şi a Consiliului din 31 martie 2004 privind coordonarea procedurilor de atribuire a contractelor de achiziţii publice de lucrări, de bunuri şi de servicii, în conformitate cu normele privind ajutoarele de stat.
În scopul de a sprijini mai eficient activităţile de cercetare ale ERI, acestea devenind astfel mai competitive la nivel global, statele membre şi ţările terţe participante trebuie să ia toate măsurile pentru a acorda ERI scutirile cele mai largi posibile de alte taxe.
Amendamentul
11
Propunere de regulament
Considerentul 17
Textul propus de Comisie
Amendamentul
(17) Este necesar să se asigure că, pe de o parte, ERI dispune de flexibilitatea de a-şi modifica statutul, iar pe de alta, că Comunitatea, care înfiinţează ERI, păstrează controlul asupra anumitor elemente esenţiale.
În cazul în care o modificare vizează un aspect inclus în extrasul din statut anexat la decizia de înfiinţare a ERI, respectiva modificare trebuie aprobată, înainte de a intra în vigoare, printr-o decizie a Comisiei, adoptată potrivit aceleiaşi proceduri ca aceea utilizată la înfiinţarea ERI, având în vedere că informaţia conţinută în aceasta este considerată drept esenţială.
Orice altă modificare trebuie notificată Comisiei, care are posibilitatea de a formula obiecţii în cazul în care consideră că este contrară prezentului regulament.
În cazul în care nu se formulează nicio obiecţie, se publică un anunţ corespunzător, însoţit de rezumatul modificării.
(17) Este necesar să se asigure că, pe de o parte, ERI dispune de flexibilitatea de a-şi modifica statutul, iar pe de alta, că Comunitatea, care înfiinţează o infrastructură de cercetare cu statut de ERI, păstrează controlul asupra anumitor elemente esenţiale.
În cazul în care o modificare vizează un aspect inclus în extrasul din statut anexat la decizia de înfiinţare a ERI, respectiva modificare trebuie aprobată, înainte de a intra în vigoare, printr-o decizie a Comisiei, adoptată potrivit aceleiaşi proceduri ca aceea utilizată la înfiinţarea ERI, având în vedere că informaţia conţinută în aceasta este considerată drept esenţială.
Orice altă modificare trebuie notificată Comisiei, care are posibilitatea de a formula obiecţii în cazul în care consideră că este contrară prezentului regulament.
În cazul în care nu se formulează nicio obiecţie, se publică un anunţ corespunzător, însoţit de rezumatul modificării.
Justificare
Formula aleasă pentru descrierea statutului unei ERI este conformă cu articolul 171 din Tratatul CE şi urmăreşte evitarea unei confuzii între infrastructura propriu-zisă şi persoana juridică înfiinţată prin prezentul regulament.
Amendamentul
12
Propunere de regulament
Considerentul 20
Textul propus de Comisie
Amendamentul
(20) ERI-urile pot primi cofinanţare prin instrumentele financiare ale politicii de coeziune în conformitate cu Regulamentul (CE) nr.
1083/2006 al Consiliului din 11 iulie 2006 de stabilire a anumitor dispoziţii generale privind Fondul European de Dezvoltare Regională, Fondul Social European şi Fondul de coeziune şi de abrogare a Regulamentului (CE) nr.
1260/1999.
(20) ERI-urile pot primi cofinanţare prin instrumentele financiare ale politicii de coeziune în conformitate cu Regulamentul (CE) nr.
1083/2006 al Consiliului din 11 iulie 2006 de stabilire a anumitor dispoziţii generale privind Fondul European de Dezvoltare Regională, Fondul Social European şi Fondul de coeziune şi de abrogare a Regulamentului (CE) nr.
1260/1999 , precum şi cu Regulamentul (CE) nr.
1084/2006 al Consiliului din 11 iulie 2006 de creare a Fondului de coeziune şi de abrogare a Regulamentului (CE) nr.
1164/94 1 .
.___________
1 JO L 210, 31.7.2006, p.
79.
Amendamentul
13
Propunere de regulament
Considerentul 22
Textul propus de Comisie
Amendamentul
(22) Având în vedere că este înfiinţată în temeiul dreptului comunitar, ERI este guvernată de dreptul comunitar, împreună cu dreptul ţării în care se află sediul său statutar.
ERI poate avea, însă, sediul operaţional într-o altă ţară .
În acest caz, dreptul ţării respective este dreptul aplicabil în ceea ce priveşte sănătatea şi siguranţa publice şi la locul de muncă, protecţia mediului, managementul substanţelor periculoase şi eliberarea autorizaţiilor necesare funcţionării.
În rest, ERI este guvernată de statutul său, adoptat în conformitate cu izvoarele de drept enumerate anterior şi prin norme de implementare în conformitate cu statutul.
(22) Având în vedere că este înfiinţată în temeiul dreptului comunitar, ERI este guvernată de dreptul comunitar, împreună cu dreptul ţării în care se află sediul său statutar.
ERI poate avea, însă, sedii operaţionale în alte ţări .
În acest caz, dreptul ţărilor respective este dreptul aplicabil în ceea ce priveşte sănătatea şi siguranţa publice şi la locul de muncă, protecţia mediului, managementul substanţelor periculoase şi eliberarea autorizaţiilor necesare funcţionării.
În rest, ERI este guvernată de statutul său, adoptat în conformitate cu izvoarele de drept enumerate anterior şi prin norme de implementare în conformitate cu statutul.
Amendamentul
14
Propunere de regulament
Considerentul 23
Textul propus de Comisie
Amendamentul
(23) Pentru a asigura un controlul suficient din punct de vedere al conformităţii cu prezentul regulament, ERI trebuie să înainteze Comisiei un raport anual al ERI şi orice informaţii care ameninţă grav îndeplinirea sarcinilor sale .
În cazul în care Comisia obţine indicii, prin intermediul raportului anual sau în alt mod, potrivit cărora ERI încalcă grav prezentul regulament sau orice alte norme legale aplicabile, Comisia cere explicaţii ERI şi/sau membrilor acesteia.
În cazul în care nu se aplică nicio măsură corectivă, Comisia poate abroga decizia de înfiinţare a ERI; acest lucru atrage după sine desfiinţarea ERI în cauză.
(23) Pentru a asigura un controlul suficient din punct de vedere al conformităţii cu prezentul regulament, ERI trebuie să înainteze Comisiei raportul anual şi orice informaţii cu privire la împrejurările care ameninţă grav îndeplinirea obiectivului său .
În cazul în care Comisia obţine indicii, prin intermediul raportului anual sau în alt mod, potrivit cărora ERI încalcă grav prezentul regulament sau orice alte norme legale aplicabile, Comisia cere explicaţii ERI şi/sau membrilor acesteia.
În cazul în care nu se aplică nicio măsură corectivă, Comisia poate abroga decizia de înfiinţare a ERI; acest lucru atrage după sine desfiinţarea ERI în cauză.
Justificare
Scopul acestui amendament este să structureze şi să precizeze textul.
Amendamentul
15
Propunere de regulament
Considerentul 23a (nou)
Textul propus de Comisie
Amendamentul
(23a) Pe baza practicii sale privind actualizarea periodică a Foii de parcurs a ESFRI, Comisia ar trebui să informeze periodic Parlamentul European cu privire la situaţia evoluţiei infrastructurilor europene de cercetare în cadrul Spaţiului european de cercetare, alături de evaluarea şi recomandările sale în acest domeniu.
Amendamentul
16
Propunere de regulament
Considerentul 24
Textul propus de Comisie
Amendamentul
(24) Având în vedere că obiectivele activității propuse, adică crearea unui cadru pentru infrastructurile europene de cercetare înființate de state membre, nu pot fi atinse de o manieră suficientă de către statele membre în cadrul sistemelor constituționale naționale, atunci, în temeiul naturii transnaționale a activității, aceste obiective pot fi mai bine realizate la nivel comunitar.
Comunitatea poate adopta, aşadar, măsuri în conformitate cu principiul subsidiarităţii prevăzut la articolul 5 din tratat.
În conformitate cu principiul proporţionalităţii enunţat la acelaşi articol, prezentul regulament nu depăşeşte nivelul necesar pentru atingerea acestor obiective.
(24) Având în vedere că obiectivele activității propuse, adică crearea unui cadru pentru ERI înființate în mod colectiv de mai multe state membre, nu pot fi atinse de o manieră suficientă de către statele membre în cadrul sistemelor constituționale naționale, atunci, în temeiul naturii transnaționale a activității, aceste obiective pot fi mai bine realizate la nivel comunitar.Comunitatea poate adopta, aşadar, măsuri în conformitate cu principiul subsidiarităţii prevăzut la articolul 5 din tratat.
În conformitate cu principiul proporţionalităţii enunţat la acelaşi articol, prezentul regulament nu depăşeşte nivelul necesar pentru atingerea acestor obiective.
Amendamentul
17
Propunere de regulament
Articolul 1
Textul propus de Comisie
Amendamentul
(1) Prezentul regulament instituie cadrul de stabilire a cerinţelor şi procedurilor privind înfiinţarea unei infrastructuri europene de cercetare (denumită în continuare „ERI”) şi efectele acesteia .
(1) Prezentul regulament stabileşte cerinţele şi procedurile privind înfiinţarea unei infrastructuri de cercetare de interes paneuropean cu statut de infrastructură europeană de cercetare (denumită în continuare „ERI”).
(2) Regulamentul se aplică infrastructurilor de cercetare de interes paneuropean.
Justificare
Formula aleasă pentru descrierea statutului unei ERI este conformă cu articolul 171 din Tratatul CE şi urmăreşte evitarea unei confuzii între infrastructura propriu-zisă şi persoana juridică înfiinţată prin prezentul regulament.
Amendamentul
18
Propunere de regulament
Articolul 1 – alineatul 2a (nou)
Textul propus de Comisie
Amendamentul
(2a) O structură de cercetare de interes paneuropean reprezintă o instituţie, inclusiv resursele şi serviciile conexe, care poate fi folosită de comunitatea ştiinţifică în scopul desfăşurării de cercetări de nivel înalt în domeniile respective.
Această definiţie cuprinde principalele echipamente sau seturi de instrumente ştiinţifice; resurse de cunoştinţe precum colecţii, arhive sau informaţii ştiinţifice structurate; infrastructuri TIC cu caracter instrumental precum reţele, echipamente informatice, softuri şi comunicaţii; orice altă entitate cu caracter de unicat esenţială pentru atingerea excelenţei în cercetare.
Asemenea infrastructuri de cercetare pot fi localizate într-un singur sit sau distribuite (o reţea organizată de resurse).
Justificare
Deoarece prezentul regulament urmăreşte crearea unui cadru juridic comun pentru o nouă formă juridică, definiţia noţiunii de ERI ar trebui să facă parte din articolul 1 şi să nu reprezinte doar o menţiune în cadrul unui considerent.
Amendamentul
19
Propunere de regulament
Articolul 2 – titlu
Textul propus de Comisie
Amendamentul
Misiune şi activităţi
Obiectivul şi activităţile unei ERI
Justificare
Scopul acestui amendament este să structureze şi să precizeze textul.
Amendamentul
20
Propunere de regulament
Articolul 2 – alineatul 1
Textul propus de Comisie
Amendamentul
(1) Obiectul de activitate al ERI este înfiinţarea şi operarea unei infrastructuri de cercetare .
(1) Obiectivul unei ERI este facilitarea şi promovarea cercetării de interes paneuropean fie în cadrul unei infrastructuri europene existente, fie în cadrul unei noi infrastructuri înfiinţate în comun de mai multe state membre .
Amendamentul
21
Propunere de regulament
Articolul 2 – alineatul 2
Textul propus de Comisie
Amendamentul
(2) ERI îşi îndeplineşte obiectul de activitate pe bază necomercială .
ERI poate, însă, desfăşura un număr limitat de activităţi economice strâns legate de obiectul său de activitate , cu condiţia de a nu afecta realizarea acestuia.
(2) Activităţile desfăşurate de o ERI au caracter necomercial .
ERI poate, însă, desfăşura un număr limitat de activităţi economice strâns legate de obiectivul său, cu condiţia de a nu afecta realizarea acestuia , iar veniturile obţinute din aceste activităţi sunt folosite exclusiv pentru îndeplinirea obiectivelor ERI .
Amendamentul
22
Propunere de regulament
Articolul 2 – alineatul 3a (nou)
Textul propus de Comisie
Amendamentul
(3a) ERI trebuie să acorde o atenţie deosebită brevetelor şi altor drepturi de valoare şi intereselor derivate din munca intelectuală care apar în cursul activităţilor lor şi informează Comisia cu privire la aceste drepturi de proprietate intelectuală prin intermediul unui raport anual.
Justificare
Scopul protejării ample a ERI-urilor de către UE este de a promova activităţile de cercetare.
Deşi numărul de brevete nu reprezintă o unitate de măsură precisă a succesului unei organizaţii implicate în activităţi ştiinţifice, acesta reprezintă totuşi un indice adecvat, care poate fi uşor înregistrat.
Amendamentul
23
Propunere de regulament
Articolul 3 – titlu
Textul propus de Comisie
Amendamentul
Cerinţe privind infrastructura
Cerinţe de ordin general
Justificare
Scopul acestui amendament este să structureze şi să precizeze textul.
Amendamentul
24
Propunere de regulament
Articolul 3 – alineatul 1 – partea introductivă
Textul propus de Comisie
Amendamentul
Infrastructura de cercetare care urmează a fi înfiinţată de ERI îndeplineşte următoarele cerinţe:
Infrastructura de cercetare care urmează a fi înfiinţată cu statut de ERI îndeplineşte următoarele cerinţe:
Justificare
Formula aleasă pentru descrierea statutului unei ERI este conformă cu articolul 171 din Tratatul CE şi urmăreşte evitarea unei confuzii între infrastructura propriu-zisă şi persoana juridică înfiinţată prin prezentul regulament.
Amendamentul
25
Propunere de regulament
Articolul 3 – litera b
Textul propus de Comisie
Amendamentul
(b) reprezintă valoare adăugată pentru dezvoltarea Spaţiului european de cercetare şi o îmbunătăţire semnificativă în domeniile ştiinţifice şi tehnologice respective la nivel internaţional;
(b) reprezintă valoare adăugată pentru dezvoltarea Spaţiului european de cercetare , inclusiv prin deblocarea potenţialului de cercetare în toate regiunile UE şi prin îmbunătăţirea metodelor de cercetare, o îmbunătăţire semnificativă în domeniile ştiinţifice şi tehnologice de specialitate respective la nivel internaţional;
Justificare
Deşi obiectivul de asigurare a unei sinergii între politica de coeziune şi politica de cercetare a fost subliniat cu diverse ocazii, prezenta propunere de regulament face doar o scurtă referire la acesta.
Prin urmare, ERI ar trebui să contribuie la acest obiectiv.
Perfecţionarea metodelor de cercetare specializate în ERI-uri individuale reprezintă o garanţie a succesului.
Amendamentul
26
Propunere de regulament
Articolul 3 – litera c
Textul propus de Comisie
Amendamentul
(c) comunitatea ştiinţifică europeană , formată din cercetători din statele membre şi din ţările asociate la programele comunitare de cercetare, dezvoltare tehnologică şi demonstraţie poate avea acces în mod real la infrastructură ; precum şi
(c) este accesibilă în mod efectiv comunităţii ştiinţifice europene , formată din cercetători din statele membre şi din ţările asociate la programele comunitare de cercetare, dezvoltare tehnologică şi demonstraţie , în conformitate cu regulile stabilite în statutul acesteia ;
Justificare
Politicile de acces la infrastructurile de cercetare variază considerabil de la o infrastructură la alta şi, prin urmare, trebuie subliniat că fiecare ERI va avea propriile reguli cu privire la acest aspect de fiecare dată când se menţionează accesul deschis.
Amendamentul
27
Propunere de regulament
Articolul 3 – alineatul 1 – litera ca (nouă)
Textul propus de Comisie
Amendamentul
(ca) contribuie la pregătirea tinerilor cercetători; precum şi
Justificare
ERI-urile ar trebui să contribuie la inversarea tendinţei de „exod de creieri” prin crearea de posibilităţi în UE pentru cercetătorii tineri, promiţători.
Amendamentul
28
Propunere de regulament
Articolul 3 – litera da (nouă)
Textul propus de Comisie
Amendamentul
(da) sporeşte eficienţa cercetării interdisciplinare ca urmare a concentrării proiectelor de cercetare într-un cadru temporal stabilit.
Justificare
Studiile empirice presupun un proces complex menit să verifice teoriile ştiinţifice, iar succesul acestora depinde de modul în care sunt organizate din punct de vedere temporal şi geografic.
Amendamentul
29
Propunere de regulament
Articolul 3 – paragraful 1a (nou)
Textul propus de Comisie
Amendamentul
Infrastructura de cercetare ce urmează a fi înfiinţată cu statut de ERI va prezenta, odată cu cererea, şi o evaluare de impact.
Justificare
Evaluările de impact reprezintă un instrument important pentru luarea de decizii durabile.
Analiza respectivă trebuie să aprecieze impactul potenţial, precum şi costurile şi beneficiile proiectului, pentru a se asigura satisfacerea unui interes paneuropean.
Amendamentul
30
Propunere de regulament
Articolul 3 – paragraful 1b (nou)
Textul propus de Comisie
Amendamentul
Membrii unei infrastructuri de cercetare ce urmează a fi înfiinţată cu statut de ERI pun la dispoziţie resursele umane şi financiare necesare pentru înfiinţarea şi funcţionarea acesteia.
Justificare
Acest amendament trebuie înţeles în contextul amendamentului 24.
Amendamentul
31
Propunere de regulament
Articolul 4 – titlu
Textul propus de Comisie
Amendamentul
Cererea de înfiinţare a unei ERI
Cererea
Justificare
Scopul acestui amendament este să structureze şi să precizeze textul.
Amendamentul
32
Propunere de regulament
Articolul 4 – alineatul 1
Textul propus de Comisie
Amendamentul
(1) Entităţile doresc să înfiinţeze o ERI (denumite în continuare „aplicanţi”) depun o cerere la Comisie.
Cererea se depune în scris într-una din limbile oficiale ale Comunităţii şi conţine următoarele:
(1) Entităţile care doresc să înfiinţeze o infrastructură de cercetare cu statut de ERI (denumite în continuare „aplicanţi”) depun o cerere la Comisie.
Cererea se depune în scris într-una din limbile oficiale ale Comunităţii şi conţine următoarele:
Amendamentul
33
Propunere de regulament
Articolul 4 – alineatul 1 – litera a
Textul propus de Comisie
Amendamentul
(a) solicitarea adresată Comisiei cu privire la înfiinţarea ERI;
(a) solicitarea adresată Comisiei cu privire la înfiinţarea unei infrastructuri de cercetare cu statut de ERI;
Amendamentul
34
Propunere de regulament
Articolul 4 – alineatul 1 – litera c
Textul propus de Comisie
Amendamentul
(c) descrierea ştiinţifică şi tehnică a infrastructurii de cercetare care urmează a fi înfiinţată şi operată de ERI, fiind abordate, în special, cerinţele stabilite la articolul 3;
(c) descrierea ştiinţifică şi tehnică a infrastructurii de cercetare care urmează a fi înfiinţată cu statut de ERI, precum şi efectele socio-economice şi contribuţia la obiectivele de convergenţă ale UE, fiind abordate, în special, cerinţele stabilite la articolul 3;
Amendamentul
35
Propunere de regulament
Articolul 4 – alineatul 2
Textul propus de Comisie
Amendamentul
(2) Comisia evaluează cererea.
Pe perioada evaluării, Comisia poate obţine opiniile unor experţi independenţi din domeniul activităţilor pe care intenţionează să le desfăşoare ERI.
Rezultatul acestei evaluări se comunică aplicanţilor, care sunt invitaţi să completeze sau să modifice cererea într-un termen rezonabil.
eliminat
Amendamentul
36
Propunere de regulament
Articolul 5 – titlu
Textul propus de Comisie
Amendamentul
Decizia privind cererea
Evaluarea şi decizia privind cererea
Justificare
Scopul acestui amendament este să structureze şi să precizeze textul.
Amendamentul
37
Propunere de regulament
Articolul 5 – alineatul -1 (nou)
Textul propus de Comisie
Amendamentul
( - 1) Comisia evaluează cererea.
În procesul evaluării, Comisia trebuie să obţină opiniile unor experţi independenţi, în special din domeniul activităţilor pe care intenţionează să le desfăşoare ERI.
Rezultatul acestei evaluări se comunică aplicanţilor, care sunt invitaţi, dacă este cazul, să completeze sau să modifice cererea într-un termen rezonabil.
[Anterior - articolul 4 alineatul (2)]
Amendamentul
38
Propunere de regulament
Articolul 5 – alineatul 1 – partea introductivă
Textul propus de Comisie
Amendamentul
(1) Luând în considerare rezultatele evaluării menţionate la articolul 4 alineatul (2) şi în conformitate cu procedura stabilită la articolul 21, Comisia:
(1) Luând în considerare rezultatele evaluării menţionate la articolul 5 alineatul (1), precum şi necesităţile identificate în cadrul Foii de parcurs europene pentru infrastructurile de cercetare (FPEIC) şi în conformitate cu procedura stabilită la articolul 21, Comisia:
Amendamentul
39
Propunere de regulament
Articolul 5 – alineatul 1 – litera a
Textul propus de Comisie
Amendamentul
(a) adoptă decizia de înfiinţare a ERI, constatând că sunt îndeplinite cerinţele stabilite în prezentul regulament; sau
(a) adoptă decizia de înfiinţare a infrastructurii de cercetare cu statut de ERI, constatând că sunt îndeplinite cerinţele stabilite în prezentul regulament; sau
Justificare
Formula aleasă pentru descrierea statutului unei ERI este conformă cu articolul 171 din Tratatul CE şi urmăreşte evitarea unei confuzii între infrastructura propriu-zisă şi persoana juridică înfiinţată prin prezentul regulament.
Acest amendament este conform cerinţelor de transparenţă, pe care sunt obligate să le respecte toate unităţile din administraţia publică.
Amendamentul
40
Propunere de regulament
Articolul 5 – alineatul 2
Textul propus de Comisie
Amendamentul
(2) Decizia asupra cererii se notifică aplicanţilor.
De asemenea, respectiva decizie de înfiinţare a ERI se publică în Jurnalul Oficial al Uniunii Europene seria L.
(2) Decizia asupra cererii se notifică aplicanţilor.
De asemenea, respectiva decizie de înfiinţare a infrastructurii de cercetare cu statut de ERI se publică în Jurnalul Oficial al Uniunii Europene seria L. În cazul în care cererea este refuzată, solicitanţii obţin acces la raportul de evaluare.
Justificare
Acest amendament este conform cerinţelor de transparenţă, pe care sunt obligate să le respecte toate unităţile din administraţia publică.
Amendamentul
41
Propunere de regulament
Articolul 6 – alineatul 1
Textul propus de Comisie
Amendamentul
(1) ERI are personalitatea juridică începând de la data la care intră în vigoare decizia de înfiinţare a ERI .
(1) ERI are personalitate juridică începând de la data la care intră în vigoare decizia de înfiinţare a acesteia .
Justificare
Amendamentul propus urmăreşte evitarea unei confuzii între infrastructura propriu-zisă şi persoana juridică înfiinţată prin prezentul regulament.
Amendamentul
42
Propunere de regulament
Articolul 6 – alineatul 1a (nou)
Textul propus de Comisie
Amendamentul
(1a) În cazul infrastructurilor care au o formă juridică diferită, persoana juridică iniţială încetează să existe atunci când este preluată în evidenţa Comisiei, iar ERI funcţionează ca succesor în drepturi al acesteia prin succesiune legală;
Justificare
Motivul înfiinţării unei ERI ca formă juridică este de a oferi un cadru de reglementare pentru infrastructurile care în prezent funcţionează sub diferite forme de organizare şi pentru cele care urmează să fie înfiinţate în viitor.
Ar merita reglementat modul în care are loc schimbarea formatului, pentru a evita în viitor incertitudinile în privinţa situaţiei juridice a echipamentelor de mare valoare şi a angajamentelor pe termen lung asumate anterior.
Amendamentul
43
Propunere de regulament
Articolul 7 – alineatul 2
Textul propus de Comisie
Amendamentul
(2) ERI are o denumire conţinând cuvintele „European Research Infrastructure” sau abrevierea „ERI”.
(2) ERI are o denumire conţinând cuvintele „European Research Infrastructure” sau abrevierea „ERI” , precum şi o referinţă la domeniul său de cercetare .
Justificare
Metodele de cercetare diferă foarte mult şi servesc unor obiective şi domenii de cunoştinţe diferite; cu alte cuvinte, se poate presupune o serie de ERI diferite.
Amendamentul
44
Propunere de regulament
Articolul 8 – alineatul 2
Textul propus de Comisie
Amendamentul
(2) Între membrii unei ERI trebuie să se numere în orice moment cel puţin trei state membre.
Alte state membre pot deveni membri în orice moment în condiţii corecte şi rezonabile prevăzute de statut.
(2) Între membrii unei ERI trebuie să se numere în orice moment cel puţin trei state membre.
Alte state membre , ţări terţe şi organizaţii internaţionale pot deveni membri în orice moment în condiţii corecte şi rezonabile prevăzute de statut.
Justificare
În conformitate cu articolul 8 alineatul (2), numai statele membre se pot alătura unei ERI existente.
Este logic să se extindă acest drept pentru a include ţări terţe şi organizaţii internaţionale.
Amendamentul
45
Propunere de regulament
Articolul 8 – alineatul 4
Textul propus de Comisie
Amendamentul
(4) Orice stat membru sau ţară terţă poate fi reprezentat de una sau mai multe entităţi publice, inclusiv regiuni sau de entităţi private care îndeplinesc un serviciu public, în ceea ce priveşte exercitarea drepturilor şi descărcarea de obligaţiile specificate în calitate de membru al ERI.
(4) Orice stat membru sau ţară terţă poate fi reprezentat la adunarea membrilor de una sau mai multe entităţi publice, inclusiv regiuni, sau de entităţi private care îndeplinesc un serviciu public, în ceea ce priveşte exercitarea drepturilor şi îndeplinirea obligaţiilor specificate în calitate de membru al ERI.
Justificare
Scopul acestui amendament este să clarifice textul.
Amendamentul
46
Propunere de regulament
Articolul 8 – alineatul 5
Textul propus de Comisie
Amendamentul
(5) Ţările terţe şi organizaţiile interguvernamentale care aplică pentru a deveni membri ai unei ERI recunosc personalitatea şi capacitatea juridică a ERI în conformitate cu articolele 6 alineatele (1) şi (2) şi se supun normelor stabilite în aplicarea articolului 16.
(5) Ţările terţe şi organizaţiile interguvernamentale care solicită calitatea de membru al unei ERI recunosc personalitatea şi capacitatea juridică pe care ERI respectivă le are pe teritoriile şi în organizaţiile respective ale acestora în conformitate cu articolul 6 alineatele (1) şi (2) , precum şi faptul că aceasta se supune normelor stabilite în aplicarea articolului 16.
În cazul în care o ERI foloseşte fonduri comunitare, membrii internaţionali sau interguvernamentali ai acesteia îşi menţin statutul ERI numai dacă se angajează să transmită auditurile lor interne şi externe Curţii de Conturi Europene şi auditorului intern al Comisiei.
Amendamentul
47
Propunere de regulament
Articolul 8 – alineatul 6a (nou)
Textul propus de Comisie
Amendamentul
(6a) În cazul în care Comunitatea devine membru al unei ERI fie în mod direct, fie printr-un intermediar, Comisia informează imediat cele două componente ale autorităţii bugetare.
Amendamentul
48
Propunere de regulament
Articolul 9 – paragraful 1 – litera b
Textul propus de Comisie
Amendamentul
(b) misiunea şi activităţile ERI;
(b) obiectivul şi activităţile ERI;
Justificare
Scopul acestui amendament este să structureze şi să precizeze textul.
Amendamentul
49
Propunere de regulament
Articolul 9 – paragraful 1 – litera e
Textul propus de Comisie
Amendamentul
(e) drepturile şi obligaţiile membrilor, inclusiv obligaţia de a contribui la un buget echilibrat;
(e) drepturile şi obligaţiile membrilor, inclusiv obligaţia de a contribui la un buget echilibrat şi drepturile de vot ;
Amendamentul
50
Propunere de regulament
Articolul 9 – paragraful 1 – litera h – punctul i
Textul propus de Comisie
Amendamentul
(i) politica de acces a utilizatorilor ;
(i) politica de acces pentru utilizatori pe baza excelenţei ştiinţifice ;
Justificare
Excelenţa ştiinţifică se atinge atât cu ajutorul unei infrastructuri adecvate, cât şi cu ajutorul unui capital uman de înalt nivel.
Prin urmare, crearea unei ERI se justifică numai în cazul în care îi este asigurat accesul la cele mai bune proiecte de cercetare.
Amendamentul
51
Propunere de regulament
Articolul 9 – litera h – subpunctul ia (nou)
Textul propus de Comisie
Amendamentul
(ia) politica de investiţii;
Justificare
Înfiinţarea şi reorganizarea unei ERI cu scopul perfecţionării acesteia impune existenţa unei politici de investiţii corespunzătoare.
Amendamentul
52
Propunere de regulament
Articolul 9 – litera h – subpunctul via (nou)
Textul propus de Comisie
Amendamentul
(via) o politică împotriva discriminării, ţinând seama în special de egalitatea de gen şi egalitatea de şanse pentru persoanele cu handicap;
Justificare
Accesul la beneficiile pe care le poate genera o ERI ar trebui să fie garantat înainte de toate acelor grupuri care continuă să fie subreprezentate în ştiinţa europeană.
Amendamentul
53
Propunere de regulament
Articolul 9 – litera ja (nouă)
Textul propus de Comisie
Amendamentul
(ja) un acord privind persoana autorizată să se ocupe de brevete şi de alte drepturi de proprietate intelectuală şi interese care derivă din munca intelectuală din cadrul activităţilor defăşurate de ERI, precum şi de modul de utilizare a veniturilor obţinute din aceste drepturi;
Justificare
Modul în care sunt tratate brevetele rezultate ca urmare a capacităţilor de cercetare concentrate în cadrul ERI şi chestiunea autorizării şi a modului de utilizare a veniturilor obţinute au o importanţă fundamentală pentru statele membre care investesc în ERI şi le sprijină, de exemplu prin facilităţi fiscale, şi pentru UE.
Amendamentul
54
Propunere de regulament
Articolul 13 – alineatul 6
Textul propus de Comisie
Amendamentul
(6) ERI subscrie asigurările corespunzătoare pentru a acoperi toate riscurile specifice funcţionării sale.
(6) ERI subscrie asigurările corespunzătoare pentru a acoperi toate riscurile specifice construcţiei infrastructurii şi funcţionării sale.
Amendamentul
55
Propunere de regulament
Articolul 14
Textul propus de Comisie
Amendamentul
Finanţarea comunitară pentru o ERI se acordă exclusiv în conformitate cu Titlul VI din Regulamentul (CE, Euratom) nr.
1605/2002 al Consiliului din 25 iunie 2002 privind regulamentul financiar aplicabil bugetului general al Comunităţilor Europene.
Finanţarea comunitară pentru o ERI se acordă numai în conformitate cu Titlul VI din Regulamentul (CE, Euratom) nr.
1605/2002 al Consiliului din 25 iunie 2002 privind regulamentul financiar aplicabil bugetului general al Comunităţilor Europene.
Finanţarea de la bugetul politicii de coeziune este, de asemenea, posibilă în conformitate cu legislaţia comunitară pertinentă.
Finanţarea de la bugetul politicii de coeziune este, de asemenea, posibilă în conformitate cu legislaţia comunitară pertinentă.
În cazul în care Comunitatea devine în orice moment membru al unei ERI fie direct, fie printr-un intermediar, ERI respectivă este tratată ca un organism cu personalitate juridică în conformitate cu articolul 185 din Regulamentul financiar.
Această dispoziţie se aplică şi unei ERI care primeşte contribuţii (granturi operative) în conformitate cu articolul 185 din Regulamentul financiar.
Amendamentul
56
Propunere de regulament
Articolul 16 – alineatul 1 – litera a
Textul propus de Comisie
Amendamentul
(a) de dreptul comunitar, în particular de prezentul regulament şi de deciziile prevăzute la articolul 5 alineatul (1) litera (a) şi articolul 10 alineatul (1);
(a) de dreptul comunitar, în particular de prezentul regulament şi de deciziile prevăzute la articolul 5 alineatul (1) litera (a) şi articolul 10 alineatul (1) , precum şi de Regulamentul financiar, după caz ;
Amendamentul
57
Propunere de regulament
Articolul 18 – alineatul 5
Textul propus de Comisie
Amendamentul
(5) În cazul în care nu se aplică nicio măsură corectivă, Comisia poate abroga decizia de înfiinţare a ERI.
Respectiva decizie se notifică ERI în cauză şi se publică în Jurnalul Oficial al Uniunii Europene în seria L. Acest lucru atrage după sine lichidarea ERI în cauză.
(5) În cazul în care nu se aplică nicio măsură corectivă, Comisia poate abroga decizia de înfiinţare a infrastructurii de cercetare cu statut de ERI.
Respectiva decizie se notifică ERI în cauză şi se publică în Jurnalul Oficial al Uniunii Europene în seria L. Acest lucru atrage după sine lichidarea ERI în cauză.
Justificare
Formula aleasă pentru descrierea statutului unei ERI este conformă cu articolul 171 din Tratatul CE şi urmăreşte evitarea unei confuzii între infrastructura propriu-zisă şi persoana juridică înfiinţată prin prezentul regulament.
Amendamentul
58
Propunere de regulament
Articolul 18 – alineatul 5a (nou)
Textul propus de Comisie
Amendamentul
(5a) Comisia prezintă Parlamentului European şi Consiliului raportul anual de activitate, precum şi toate deciziile adoptate cu privire la împrejurările menţionate la alineatele (3)-(5).
EXPUNERE DE MOTIVE
Propunerea Comisiei abordează unul dintre obiectivele Cărţii verzi din 2007 privind Spaţiul European de Cercetare: „Dezvoltarea unor infrastructuri de cercetare de nivel internaţional”.
Pe baza mandatului Consiliului, Forumul european pentru infrastructurile de cercetare (European Forum for Research Infrastructures – ESFRI) a început să dezvolte o abordare coordonată pentru elaborarea de politici în domeniul infrastructurilor de cercetare începând din aprilie 2002.
Forumul, alcătuit din reprezentanţi ai statelor membre şi ai ţărilor asociate celui de-al Şaptelea program-cadru, nominalizaţi de ministerele acestora, intenţionează să faciliteze desfăşurarea de iniţiative multilaterale pentru dezvoltarea de infrastructuri de cercetare şi pentru o mai bună utilizare a acestora.
Obiectivul cadrului juridic propus este de a facilita înfiinţarea acestor infrastructuri.
Temeiul juridic
Cadrul juridic a fost elaborat ca răspuns la o nevoie semnalată de mai multe state membre şi de comunitatea ştiinţifică privind o formă juridică comună, întrucât legislaţiile naţionale şi internaţionale disponibile nu sunt adecvate.
Temeiul juridic al propunerii este articolul 171 din Tratat, care permite Comunităţii să constituie „întreprinderi comune sau orice altă structură necesară bunei desfăşurări a programelor de cercetare, de dezvoltare tehnologică şi demonstrative comunitare”.
Raportoarea consideră că, deşi cadrul juridic din propunerea Comisiei nu urmăreşte întocmai acest obiectiv, ci mai degrabă unul mai general privind implementarea cercetărilor europene, lipsa unui temei juridic mai bun în conformitate cu Tratatul în vigoare ar justifica utilizarea articolului 171.
Opinia raportoarei cu privire la propunerea Comisiei.
Raportoarea este de acord în ceea ce priveşte importanţa facilitării creării de infrastructuri de cercetare de nivel internaţional în Europa şi valoarea adăugată a acestora pentru Spaţiul European de Cercetare în ceea ce priveşte o cercetare şi o educaţie îmbunătăţite, mai multe interconexiuni între cercetătorii din sectorul public şi cel privat şi, în general, un impact socio-economic pozitiv.
În ceea ce priveşte avantajele pentru cercetarea europeană, înfiinţarea unor infrastructuri la scară mare va duce la crearea mai multor posibilităţi pentru cercetarea de înalt nivel în mai multe domenii, la o colaborare mai strânsă între echipele de cercetători europene, la crearea mai multor oportunităţi pentru cercetarea transdisciplinară, precum şi la atragerea de cercetători din ţări terţe.
Mai mult decât atât, efectul pozitiv al unor astfel de infrastructuri asupra formării de tineri cercetători, în special femei, precum şi asupra formării de tehnicieni şi ingineri calificaţi, ar trebui scos în evidenţă.
Infrastructurile la scară mare presupun implicarea a numeroşi studenţi, cercetători şi personal tehnic, fapt ce contribuie la atragerea mai multor tineri în domeniile ştiinţei, cercetării şi ingineriei.
De asemenea, raportoarea este de acord în ceea ce priveşte multiplicarea posibilităţilor de transfer de noi cunoştinţe şi interconexiunea îmbunătăţită dintre industrie şi cercetarea academică.
Un alt aspect important al infrastructurilor de cercetare de nivel internaţional este impactul economic asupra zonei învecinate şi efectul acestuia asupra bazei industriale din regiunea respectivă.
Cu toate acestea, costul ridicat al înfiinţării unor infrastructuri la scară mare impune, în general, combinarea eforturilor mai multor ţări şi necesitatea de a adapta legislaţia naţională la cerinţele organismelor multinaţionale.
Din toate aceste motive, raportoarea este de acord cu faptul că un cadru juridic comun este necesar şi că acesta ar putea facilita şi accelera dezvoltarea acestor infrastructuri.
Aspectele şi modificările esenţiale propuse de raportoare:
· Definiţia, domeniul de aplicare şi statutul
Lipsa unei definiţii a ERI şi chiar a unei infrastructuri de cercetare de interes paneuropean complică înţelegerea corectă a regulamentului propus.
Denumirea „ERI” aleasă pentru persoana juridică ce va reprezenta rezultatul cadrului juridic care face obiectul propunerii este cât se poate de nefericită, deoarece duce la confundarea persoanei juridice rezultate în urma acordării statutului de ERI unei structuri de cercetare candidate cu infrastructura de cercetare propriu-zisă care solicită statut de ERI.
Domeniul de aplicare al cadrului juridic ar trebui să fie disponibil pentru orice infrastructură de cercetare paneuropeană existentă care respectă regulamentul stabilit.
Cu toate acestea, propunerea vizează infrastructurile de cercetare noi.
· Criteriile de selecţie a ERI
Cerinţele stabilite la articolul 3 sunt prea vagi şi constituie mai degrabă obiective generale decât criterii specifice.
Evaluarea impactului fiecărei propuneri, fondurile angajate din partea statelor membre participante şi existenţa unei politici privind accesul care să asigure deservirea comunităţii de cercetare internaţionale ar trebui luate în considerare la selecţie.
· Evaluarea propunerilor
Criteriile de evaluare a propunerilor, precum şi procesul de evaluare, ar trebui enunţate în mod clar.
În special, evaluarea de impact a fiecărei propuneri este un element necesar în evaluarea candidaturilor.
· Scutirea de impozite
Scutirea de impozite şi derogarea de la directivele privind achiziţiile publice sunt instrumente esenţiale pentru a promova cooperării transnaţionale în ceea ce priveşte înfiinţarea de infrastructuri la scară mare.
Propunerea ar trebui să reflecte această poziţie.
· Sediul
Calitatea de membru a ţărilor asociate este justificată în mod clar, la fel ca şi cea a ţărilor terţe, dacă aceasta este justificată din punct de vedere ştiinţific.
Cu toate acestea, sediul unei ERI (şi orice alte amplasamente funcţionale) ar trebui să se afle întotdeauna într-un stat membru, deoarece statutul de ţară asociată este unul temporar, care durează la fel de mult ca şi programul-cadru corespunzător, în timp ce o ERI va fi, în mod normal, un serviciu permanent.
· Politica privind accesul
Accesul deschis al cercetătorilor la ERI trebuie combinat cu imperativul ca ERI să aibă un buget echilibrat.
Date fiind diferenţele dintre tipurile de infrastructuri în ceea ce priveşte costurile – atât de construcţie, cât şi de funcţionare – şi numărul de utilizatori potenţiali, statutele ar trebui să includă politicile privind accesul cercetătorilor din ţări terţe şi din ţări europene care nu sunt membre ale UE.
PROCEDURÃ
Titlu
Cadrul legal comunitar aplicabil infrastructurilor europene de cercetare (ERI)
Referinţe
COM(2008)0467 – C6-0306/2008 – 2008/0148(CNS)
Data consultării PE
5.9.2008
Comisia competentă în fond
Data anunţului în plen
ITRE
23.9.2008
Raportor(i)
Data numirii
Teresa Riera Madurell
24.9.2008
Examinare în comisie
16.10.2008
13.11.2008
11.12.2008
Data adoptării
20.1.2009
Rezultatul votului final
+:
–:
0:
48
Membri titulari prezenţi la votul final
Šarūnas Birutis, Jan Březina, Jerzy Buzek, Jorgo Chatzimarkakis, Giles Chichester, Dragoş Florin David, Den Dover, Lena Ek, Nicole Fontaine, Adam Gierek, Norbert Glante, Fiona Hall, David Hammerstein, Erna Hennicot-Schoepges, Mary Honeyball, Ján Hudacký, Romana Jordan Cizelj, Werner Langen, Anne Laperrouze, Pia Elda Locatelli, Patrick Louis, Eluned Morgan, Angelika Niebler, Atanas Paparizov, Aldo Patriciello, Francisca Pleguezuelos Aguilar, Anni Podimata, Miloslav Ransdorf, Vladimír Remek, Herbert Reul, Teresa Riera Madurell, Mechtild Rothe, Paul Rübig, Patrizia Toia, Catherine Trautmann, Claude Turmes, Nikolaos Vakalis, Adina-Ioana Vălean, Alejo Vidal-Quadras, Dominique Vlasto
Membri supleanţi prezenţi la votul final
Pilar Ayuso, Juan Fraile Cantón, Matthias Groote, Françoise Grossetête, Cristina Gutiérrez-Cortines, Edit Herczog, Esko Seppänen, Silvia-Adriana Ţicău
