ÎNTREBARE ORALĂ H-0140/10
pentru timpul afectat întrebărilor din perioada de sesiune aprilie 2010
în conformitate cu articolul 116 din Regulamentul de procedură
de
Niki Tzavela
Comisiei
Subiect: Politica energetică
În domeniul energetic, reprezentanții UE și-au exprimat dorința de a îmbunătăți relațiile cu Rusia și au evocat trecerea la o relație comercială.
Există două conducte rivale în sud-estul Mediteranei: Nabucco și South Stream.
South Stream va transporta gaz rusesc.
Conducta Nabucco este gata să intre în funcțiune, dar nu există gaze care să o alimenteze.
Având în vedere impasul din chestiunea turco-armeniană, care blochează aprovizionarea cu gaze din Azerbaidjan, precum și refuzul UE de a face afaceri cu Iran, de unde va obține UE gazul necesar pentru alimentarea conductei Nabucco?
Analizează Comisia posibilitatea de a discuta cu Rusia pe tema conductelor Nabucco și South Stream, într-un context comercial?
Examinează Comisia mijloacele prin care cele două proiecte ar putea să colaboreze, mai degrabă decât să fie în concurență?
În caz afirmativ, cum intenționează Comisia să realizeze acest lucru?
