Vă petreceți vara în UE?
Nu uitați de 112
Turism
2011-06-28 - 16:01
Numărul european de urgență 112 poate fi format în oricare din cele 27 de state membre UE. ©BELGA/J.Warnand Pe plajă, în munți sau în orașe… Când mergeți în vacanță într-o țară UE, nu uitați de numărul de telefon 112.
Sperăm că nu veți fi nevoiți să îl formați, însă, în caz de urgență, nu intrați în panică: 112 este la dispoziția dumneavoastră.
Numărul european de urgență poate fi format în oricare din cele 27 de state membre UE pentru a apela poliția sau ambulanța.
Nu înlocuiește numerele de urgență naționale, funcționând în paralel cu acestea.
Luni, 4 iulie, Parlamentul European va dezbate în plen un raport privind numărul de urgență 112.
Raportul a fost redactat de eurodeputata socialistă Sylvana Rapti din Grecia.
Acesta prezintă situația actuală a serviciului, provocările legate de finanțarea acestuia și prelucrarea apelurilor (timpul de preluare a unui apel, apelurile în limbi străine, localizarea celui care apelează) și accesul la acest serviciu al persoanelor vulnerabile și a celor cu handicap.
112 este departe de a-și fi atins potențialul maxim
Numărul 112 poate salva vieți și poate crește protecția cetățenilor UE, arată raportoarea, care regretă că numărul european de urgență este departe de a-și fi atins potențialul maxim.
Raportul recomandă schimbul de bune practici privind folosirea unui singur operator pentru gestionarea apelurilor și folosirea serviciilor de interpretare care i-ar putea ajuta pe cei care nu vorbesc limba țării în care folosesc serviciul de urgență.
Raportul mai subliniază importanța garantării accesului la serviciul de urgență pentru persoane cu diferite tipuri de handicap și pentru grupurile vulnerabile.
Doamna Rapti crede că numărul 112 are nevoie de „sprijinul pe care îl merită în beneficiul vieții cetățenilor“.
În caz contrar, „utilitatea acestuia va dispărea“, a adăugat raportoarea.
112 este numărul de urgență european din februarie 2009.
Acesta a devenit mai accesibil în ultima vreme și grație unor legi în domeniul telecomunicațiilor, aprobate de Parlamentul European anul trecut.
20110624STO22593 Proiect de raport referitor la serviciul universal și la numărul pentru apeluri de urgență 112 Descoperiți numărul de urgență (în engleză) Sylvana Rapti Ordinea de zi - 4 iulie Videoclip: Cine vrea o clătită?
Videoclip: Vacanță fierbinte?
RO
1
PHOTO
20110621PHT22058.jpg
RO
3
LINK
http://ec.europa.eu/information_society/activities/112/index_en.htm
RO
4
LINK
/members/public/yourMep/view.do?language=RO&partNumber=1&name=rapti&id=96925
RO
6
LINK
http://www.youtube.com/user/eutube?blend=7&ob=5#p/search/2/LO45q0_91iU
RO
7
LINK
http://www.youtube.com/user/eutube?blend=7&ob=5#p/search/2/LO45q0_91iU
-//EP//TEXT REPORT A7-2011-0220 0 NOT XML V0//RO
-//EP//TEXT AGENDA 20110704 SIT NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
