Agricultura biologică şi încrederea consumatorilor
Agricultură
2007-03-06 - 12:46
Fructele biologice nu conţin pesticide
Certificarea, etichetarea şi sistemele de control au fost în centrul discuţiei în Comisia pentru agricultură săptămâna trecută, când aceasta a votat un raport privind agricultura biologică.
Conştientizarea problemelor de siguranţă alimentară şi mediu de către consumatori a contribuit la dezvoltarea agriculturii biologice în UE în ultimii ani.
PE este preocupat de păstrarea încrederii consumatorilor, împiedicarea contaminării cu organismele modificate genetic şi creşterea importurilor.
Reprezentând 3,6% din suprafaţa agricolă a Uniunii Europene, cu o creştere de 30% pe an, agricultura biologică este unul din cele mai dinamice sectoare din agricultura UE; cu toate acestea, în unele state membre estice este nevoie încă de dezvoltarea acestui potenţial.
Un produs „bio“ este un produs pentru care nu s-au folosit pesticide.
Agricultura biologică respectă consumatorul, dar şi mediul înconjurător şi biodiversitatea şi se bazează pe reciclare, rotaţia culturilor, interzicerea organismelor modificate genetic (OMG) şi a hormonilor şi antibioticelor în creşterea animalelor.
Planul de acţiune UE
Comisia Europeană a prezentat în 2004 o comunicare intitulată „Planul de acţiune european în materie de alimentaţie şi agricultură biologice“, care a fixat 21 de zone de acţiune desemnate să faciliteze dezvoltarea sectorului.
În acest text, Comisia recunoaşte pentru prima dată că agricultura biologică joacă un rol important în atingerea obiectivelor noii politici agricole comune (PAC) şi sprijină abordarea bazată pe cerere pentru stimularea agriculturii biologice.
Comisia sugerează revizuirea legislaţiei UE existente pentru redarea mai clară a principiilor şi obiectivelor agriculturii biologice, pentru depăşirea disfuncţiilor pieţei interne, completarea şi îmbunătăţirea standardelor şi eficientizarea importurilor.
Problemele agriculturii biologice conform PE
Parlamentul European a redactat un raport asupra propunerii Comisiei Europene pentru un regulament privind producţia alimentelor biologice şi etichetarea acestora.
Raportul, redactat de deputata franceză Marie-Hélène Aubert (Verzi), a fost adoptat în Comisia pentru agricultură pe 27 februarie.
Textul spune că „cererea consumatorilor continuă să crească şi este acoperită din ce în ce mai mult de produse importate, care pun probleme noi în privinţa certificării şi etichetării“.
Principala controversă la Parlamentul European este legată de etichetarea „produselor biologice“.
Pentru PE, „produsele biologice“ nu ar trebui să conţină organisme modificate genetic.
Legile actuale însă permit etichetarea produselor drept biologice, chiar dacă acestea conţin 0,9% organisme modificate genetic (marja accidentală permisă).
Unele ţări cer reducerea acestei marje la 0,2%.
Pentru doamna Aubert însă, ceea ce contează nu este marja accidentală, ci luarea de măsuri de către statele membre pentru evitarea contaminării accidentale.
Principalele recomandări ale raportului Aubert sunt:
organismele modificate genetic sau produsele obţinute din acestea nu pot fi folosite în producţia biologică şi nici în medicina veterinară
folosirea logo-ului european pe produsele alimentare ce conţin 95% materie primă „bio“ şi folosirea referinţei „UE-biologic“ sunt obligatorii; rămâne posibilă şi folosirea altor logo-uri
consolidarea etichetării pentru a preveni neregularităţi la cumpărare şi import
operatorii din ţările terţe trebuie să prezinte un certificat eliberat de o autoritate comunitară; PE doreşte extinderea acestei reguli la restaurante, cantine, produse din lână, uleiuri esenţiale
regulamentul ar trebui să urmeze procedura de codecizie, deoarece acoperă producţia şi distribuirea de produse alimentare pe piaţa internă.
În urma votului, raportorul Aubert a spus: „În contextul creşterii cererii pentru produsele biologice, şi al creşterii ofertei, trebuie să garantăm pentru consumatori siguranţa produselor. [...]
Avem nevoie de reguli de etichetare care să asigure informarea consumatorului în legătură cu locul de provenienţă al produsului şi standardele de calitate al procesului de producţie. [...]
În garantarea siguranţei consumatorului, sunt limite care nu trebuie depăşite: excluderea clară a organismelor modificate genetic şi a substanţelor sintetice (ca pesticidele) şi interzicerea fermelor 'împărţite' într-o parte convenţională şi una biologică“.
Raportul Aubert va fi dezbătut în plen la sfârşitul lunii martie.
Deoarece votul în comisie a fost strâns asupra multor părţi ale textului, pot apărea schimbări şi în sesiune.
Miniştrii agriculturii din cele 27 de state membre vor avea cuvântul final asupra acestui subiect în iunie.
20070306STO03810 Dezvoltarea produselor organice fără subminarea încrederii consumatorilor (în engleză) Culturile modificate genetic - prieten sau duşman al agriculturii europene?
Comisia pentru agricultură şi dezvoltare rurală Site-ul Comisiei Europene - Agricultura biologică (în engleză)
RO
1
PHOTO
20070306PHT03812.jpg
RO
4
LINK
/activities/expert/committees/presentation.do?committee=2358&rewritten&language=RO
RO
5
LINK
http://ec.europa.eu/agriculture/qual/organic/index_en.htm
-//EP//TEXT IM-PRESS 20070226IPR03588 0 NOT XML V0//RO
-//EP//TEXT IM-PRESS 20061012STO11625 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
