România – locul 3 la numărul petiţiilor depuse la Parlamentul European în 2007
Petiţii
2008-09-23 - 13:17
În raportul de activitate pentru 2007 al Comisiei pentru Petiţii se arată că România a ocupat locul al treilea, după Spania şi Germania, în ceea ce priveşte numărul petiţiilor depuse la Parlamentul European.
Faţă de 2006 s-a înregistrat o creştere cu 50% a numărului petiţiilor, iar domeniile de preocupare pentru cetăţeni continuă să fie protecţia mediului şi drepturile fundamentale.
Cine poate adresa o petiţie Parlamentul european?
Orice cetăţean al Uniunii Europene sau rezident al unui stat membru are dreptul, în mod individual sau în asociere cu alte persoane, să adreseze petiţii Parlamentului European în legătură cu un subiect care face parte din domeniile de activitate ale Uniunii Europene şi care îl priveşte în mod direct.
De asemenea, orice societate, organizaţie sau asociaţie cu sediul în Uniunea Europeană îşi poate exercita dreptul de a adresa petiţii.
Parlamentul European poate solicita Comisiei Europene să reacţioneze la aceste petiţii ale cetăţenilor.
Critică la adresa statelor membre
Deputaţii europeni deplâng faptul că nu există întotdeauna o voinţă clară din partea statelor membre şi a autorităţilor regionale sau locale de a găsi soluţii practice la problemele ridicate de către petiţionari (N)
În continuare se reafirmă necesitatea unei implicări mai mari din partea Consiliului şi a reprezentanţelor permanente ale statelor membre în activităţile Comisiei pentru petiţii şi le îndeamnă să îşi mărească prezenţa şi participarea în interesul cetăţenilor.
(7)
Activitatea Comisiei pentru Petiţii în 2007
În 2007, numărul membrilor Comisiei pentru petiţii a crescut de la 25 la 40, Parlamentul înregistrând 1 506 de petiţii (reprezentând o creştere de 50% în comparaţie cu anul 2006), dintre care 1 089 au fost declarate admisibile.
Potrivit raportului, România ocupă locul al treilea în ceea ce priveşte numărul de petiţii depuse:
Statul
Nr. petiţii primite
Spania
254
Germania
212
România
143
Italia
126
Grecia
92
Polonia
91
Regatul Unit + Gib.
81
Irlanda
65
Franţa
58
Bulgaria
44
Domeniile prioritare
Domeniile prioritare de preocupare pentru cetăţenii Uniunii, aşa cum reiese din petiţii, se concentrează asupra următoarelor problematici: mediul şi protecţia mediului, inclusiv punctele slabe ale directivei privind evaluarea impactului de mediu, preocupărilor generale cu privire la poluare şi schimbările climatice, drepturile de proprietate individuale şi private, serviciile financiare, libera circulaţie şi drepturile lucrătorilor, inclusiv drepturile de pensie şi alte prestaţii de asigurare socială, libera circulaţie a bunurilor şi fiscalitatea, recunoaşterea calificărilor profesionale, libertatea de stabilire, precum şi acuzaţiile de discriminare pe motive de naţionalitate, gen sau apartenenţă la un grup minoritar.
(AA)
Un număr din ce în ce mai mare de petiţii primite, în special de la cetăţenii din noile state membre, se referă la chestiunea restituirii proprietăţilor , chiar dacă acest subiect rămâne în esenţă unul care ţine de competenţa naţională.
Statele membre în cauză sunt îndemnate să se asigure că legile proprii cu privire la drepturile de proprietate, rezultate din schimbarea regimului, sunt în deplină conformitate cu dreptul comunitar şi prevederile Convenţiei Europene a Drepturilor Omului.
Europarlamentarii îndeamnă Comisia Europeană să fie deosebit de vigilentă nu doar în relaţiile sale cu statele membre actuale, ci şi în cadrul negocierilor sale cu ţările candidate UE.
(23)
SOLVIT - soluţionarea problemelor legate de piaţa internă
Parlamentul European susţine formalizarea unei proceduri prin care petiţiile din domeniul pieţei interne să fie transferate către reţeaua SOLVIT în scopul reducerii semnificative a procedurilor de petiţionare în problemele legate de domeniul pieţei interne, precum taxele pentru automobile, recunoaşterea calificărilor profesionale , permisele de şedere, controalele la frontieră şi accesul la educaţie, păstrând în acelaşi timp dreptul Parlamentului de a examina problema, dacă nu se găseşte o soluţie satisfăcătoare prin intermediul SOLVIT.
(8)
Portalul cetăţenilor
Conform raportului este necesară efectuarea unei reexaminări urgente a „portalului cetăţenilor” de pe pagina de internet a Parlamentului în scopul creşterii vizibilităţii portalului în ceea ce priveşte dreptul de a adresa petiţii, precum şi pentru a asigura că cetăţenilor li se oferă mijloacele de a semna electronic în sprijinul petiţiilor.
Membrii Parlamentului European solicită ca portalul cetăţenilor să asigure interoperabilitatea programelor de căutare pe internet pentru a oferi cetăţenilor drepturi egale în acest sens.
(3)
Un singur sediu al Parlamentului European?
În raport se constată că petiţiile analizate de Comisia pentru petiţii în 2007 au inclus şi aşa-numita petiţie „Un singur sediu” care, deşi a fost iniţial depusă în 2006, a primit sprijinul a 1,25 milioane de cetăţeni ai Uniunii, petiţie prin care s-a solicitat ca unicul sediu al Parlamentului European să fie la Bruxelles; ia act de faptul că, în octombrie 2007, Preşedintele a trimis petiţia înapoi Comisiei pentru petiţii, care, ulterior, a solicitat Parlamentului să-şi exprime opinia cu privire la această chestiune, luând în considerare faptul că sediul instituţiei este reglementat de Tratat şi că statele membre au responsabilitatea de a lua o decizie în această privinţă.
20080922IPR37788 Solvit - reţeaua de soluţionare a problemelor survenite datorită aplicării necorespunzătoare a legislaţiei privind piaţa internă, de către autorităţile publice Comunicat - Vizita în România a Comisiei PE pentru petiţii (25-28 iunie 2008) Site-ul Parlamentului European, portalul cetăţenilor, secţiunea Petiţii Textul adoptat va putea fi accesat aici
RO
1
LINK
http://ec.europa.eu/solvit/site/index_ro.htm
RO
3
LINK
/parliament/public/staticDisplay.do?id=49&language=RO
RO
4
LINK
//activities/plenary/ta/calendar.do?language=RO
-//EP//TEXT IM-PRESS 20080626IPR32810 RO NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
