Cele patru culori ale Parlamentului European
Instituţii
2009-08-31 - 11:04
Calendarul PE pentru 2010 În cunoscutul său poem „Vocalele“, poetul francez Arthur Rimbaud asociază fiecărei vocale o culoare specifică.
Deputaţii europeni folosesc la rândul lor culorile, fără să fi fost însă inspiraţi de muza poetică.
La Parlamentul European culorile reprezintă o modalitate practică de identificare a tipului de săptămână parlamentară în calendarul anual.
Detalii despre simbolistica fiecărei culori în articolul de mai jos.
Roşu
Săptămânile marcate cu roşu în calendarul Parlamentului sunt cele în care au loc perioadele de sesiune.
În timpul acestor perioade, deputaţii europeni se reunesc în plen la Strasbourg.
În afara acestor 12 săptămâni, mai există şase perioade de sesiune de două zile fiecare, în care şedinţele plenare au loc la Bruxelles.
În timpul şedinţelor plenare, deputaţii europeni iau cele mai importante decizii şi votează asupra legislaţiei.
Roz
Înainte să fie dezbătute şi votate de deputaţi în plen, legile fac subiectul unor discuţii în cadrul comisiilor parlamentare.
Reuniţi în comisii, deputaţii europeni analizează şi modifică propuneri legislative ale Comisiei şi Consiliului şi, dacă este nevoie, redactează rapoarte pe care le trimit în şedinţele plenare.
Preşedinţii comisiilor îşi coordonează activităţile în cadrul Conferinţei preşedinţilor de comisie.
În momentul de faţă există 20 de comisii parlamentare permanente, fiecare concentrându-se asupra unui domeniu specific (de exemplu mediul înconjurător, piaţa internă, transport sau agricultură).
Comisiile se reunesc o dată sau de două ori pe lună la Bruxelles, iar perioadele în care se întâlnesc sunt marcate cu roz.
Albastru
Albastru este dedicat săptămânilor de reuniuni la nivelul grupurilor politice.
La Parlamentul European, deputaţii sunt grupaţi după afilierea politică şi nu după naţionalitate.
Un deputat nu poate face parte din mai multe grupuri politice, dar poate să fie neafiliat - adică să nu facă parte din nici un grup politic.
În fiecare lună, deputaţii europeni se reunesc în cadrul grupurilor pentru a discuta despre legile care vor fi pe ordinea de zi a perioadei de sesiune - de aceea, de obicei, săptămânile albastre precedă săptămânile roşii.
În cadrul reuniunilor din săptămânile albastre, grupurile politice îşi stabilesc priorităţile şi poziţiile pe care le vor adopta asupra subiectelor de pe ordinea de zi a sesiunii.
Turcoaz
Săptămânile turcoaz sunt rezervate activităţilor parlamentare externe.
În aceste perioade - în 2009 sunt patru astfel de săptămâni - nu există nici o activitate oficială la Parlamentul European în sine.
Deputaţii europeni au ocazia să lucreze departe de „bază“, de exemplu în propria lor ţară, întâlnindu-se cu cetăţenii, sau participând la dezvoltarea relaţiilor externe ale Parlamentului, ca membru al unei delegaţii.
20060105STO04100 Calendarul Parlamentului European: 2009 Calendarul Parlamentului European: 2010
RO
1
PHOTO
20090715PHT58269.jpg
RO
2
LINK
/pdf/general/cal2009.pdf
RO
3
LINK
/pdf/general/cal2010.pdf
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
