Răspuns dat de Reding în numele Comisiei
(5 ianuarie 2011)
Directiva 2006/54/CE Directiva 2006/54/CE a Parlamentului European și a Consiliului din 5 iulie 2006 privind punerea în aplicare a principiului egalității de șanse și al egalității de tratament între bărbați și femei în materie de încadrare în muncă și de muncă (reformă), JO L 204, 26.7.2006, p.
23 . interzice hărțuirea sexuală, care este definită la articolul 2 alineatul (1) litera (d) ca fiind „situația în care un comportament indezirabil cu conotație sexuală se manifestă în mod fizic, verbal sau nonverbal, având ca obiect sau ca efect prejudicierea demnității unei persoane și în special crearea unui cadru intimidant, ostil, degradant, umilitor sau ofensator”.
Directiva a fost transpusă în legislația națională a României prin Legea privind egalitatea de șanse între femei și bărbați (Legea nr.
202 din aprilie 2002, cu modificările ulterioare).
Statele membre au responsabilitatea de a garanta că legislația UE este transpusă corect în legislația lor națională și este pusă în aplicare în mod eficient.
Ca gardian al tratatelor, Comisia monitorizează îndeaproape punerea în aplicare a legislației UE de către statele membre și ia măsurile prevăzute în tratate dacă se constată că punerea în aplicare de către statele membre este necorespunzătoare.
Comisia analizează în prezent modul în care directiva a fost transpusă în legislația națională.
Dacă se constată că directiva a fost transpusă în mod corespunzător, în principiu, persoanele fizice sunt cele care trebuie să inițieze orice acțiuni în fața instanțelor naționale, cărora le revine sarcina de a aplica dispozițiile în cazurile individuale.
