Răspuns
(24 octombrie 2011)
La 4 octombrie și la 10 octombrie 2011, Consiliul a adoptat concluzii 15353/11, 14890/11. care definesc poziția UE și a statelor sale membre în vederea apropiatei Conferințe ONU privind schimbările climatice de la Durban (28 noiembrie - 9 decembrie 2011).
După cum știe distinsa deputată, această conferință va fi precedată de o serie de reuniuni pregătitoare, desfășurate în diferite contexte și în diferite foruri internaționale.
Contactele bilaterale la nivel înalt ale UE și ale statelor sale membre cu actorii importanți de pe scena negocierilor internaționale privind clima vor continua, cu scopul de a explica motivele care stau la baza poziției UE și a statelor sale membre, de a înțelege pe deplin preocupările partenerilor de negocieri ai UE și de a maximiza șansele unei reușite la Durban.
Consiliul va informa Parlamentul în toate etapele procesului de negociere.
