Pentru o societate urbană mai curată şi mai verde: Premiul „Capitala europeană verde”
Mediu
2009-03-03 - 17:19
Oraşul Stockholm văzut de sus Stockholm, „Veneţia Nordului“, va fi prima „capitală europeană verde“, în 2010.
Titlul va fi preluat anul următor de oraşul Hamburg.
Doi deputaţi europeni ne-au vorbit despre capitala ţării din care vin.
Ce reprezintă „capitală europeană verde“?
Inger Segelström (social democrată suedeză): „Este un premiu important, ce răsplăteşte iniţiativele de protejare a mediului înconjurător şi care informează europenii despre iniţiativele luate în alte oraşe.“
Christofer Fjellner (Grupul Partidului Popular European (Creştin-Democrat) şi al Democraţilor Europeni, Suedia): „Peste jumătate din populaţia lumii trăieşte în oraşe în momentul de faţă.
Este foarte important ca urbanizarea să fie compatibilă cu prosperitatea durabilă.
Premiul „Capitala europeană verde” nu înseamnă doar recompensarea unui câştigător, ci şi inspiraţie pentru ceilalţi.“
De ce a câştigat oraşul Stockholm acest premiu?
Inger Segelström: „Curăţirea apei în Stockholm şi introducerea taxelor pe maşini pentru reducerea aglomeraţiei în oraş sunt doar câteva din proiectele îndeplinite cu succes.“
Christofer Fjellner: „Este important să recunoaştem că oraşele nu includ doar clădirile, infrastructura şi locuitorii, ci şi mediul înconjurător.
Stockholm a făcut acest lucru integrând aspectele ecologice la fiecare nivel al administraţiei.“
Ce schimbare va aduce acest premiu în oraşul Stockholm?
Inger Segelström: „Vom continua să luam iniţiative pentru protejarea mediului înconjurător şi vom munci din greu pentru a putea preda generaţiei viitoare un oraş mai verde.“
Christofer Fjellner: „Sper sincer că locuitorii oraşului Stockholm sunt inspiraţi de o grijă autentică pentru mediu, şi nu numai de acest premiu.
Cu toate acestea, premiul contează.
Odată ajuns în vârf îţi doreşti să rămâi acolo.
Nu poţi reduce standardele.“
Stockholm în cifre
800.000 de locuitori
95 % din locuitori trăiesc la mai puţin de 300 de metri distanţă de o zonă verde
apa reprezintă 10% din suprafaţa oraşului
emisiile de gaze cu efect de seră sunt cu 50% mai mici decât în restul ţării
oraşul doreşte să renunţe la combustibilii fosili înainte de 2050
20090302STO50551 Oraşele verzi Primarii europeni cer protejarea mediului şi oraşe mai curate Stockholm şi Hamburg: primele capitale verzi Cetăţenii europeni sunt îngrijoraţi de schimbarea climatică Premii pentru un mediu urban verde
RO
1
PHOTO
20090303PHT50729.jpg
RO
2
LINK
http://ec.europa.eu/environment/europeangreencapital/index_en.htm
RO
4
LINK
http://ec.europa.eu/environment/europeangreencapital/docs/press/090223_award_press-release.pdf
RO
6
LINK
http://ec.europa.eu/news/environment/090223_1_ro.htm
-//EP//TEXT IM-PRESS 20090206STO48708 0 NOT XML V0//RO
-//EP//TEXT IM-PRESS 20080911STO36944 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
