A6-0036/2009
28.1.2009
RAPORT
conţinând recomandări către Comisie privind finanţarea acţiunilor ce nu se încadrează în asistenţa publică de dezvoltare în ţările ce se înscriu în domeniul de aplicare al Regulamentului (CE) nr.
1905/2006
(2008/2117(INI))
Comisia pentru dezvoltare
Raportor:
Thijs Berman
(Iniţiativă - articolul 39 din Regulamentul de procedură)
Raportori pentru aviz (*):
Angelika Beer , Comisia pentru afaceri externe
(*Procedura comisiilor asociate – articolul 47 din Regulamentul de procedură)
PE 411.956v02-00
CUPRINS
PROPUNERE DE REZOLUŢIE A PARLAMENTULUI EUROPEAN......................................3
ANEXĂ LA PROPUNEREA DE REZOLUŢIE: RECOMANDĂRI DETALIATE PRIVIND CONŢINUTUL PROPUNERII SOLICITATE 7
EXPUNERE DE MOTIVE........................................................................................................10
AVIZ al Comisiei pentru afaceri JURIDICE .............................................................15
AVIZ al Comisiei pentru afaceri externe .............................................................25
AVIZ al Comisiei pentru bugete .................................................................................28
(*) Procedura comisiilor asociate – articolul 47 din Regulamentul de procedură
PROPUNERE DE REZOLUŢIE A PARLAMENTULUI EUROPEAN
conţinând recomandări către Comisie privind finanţarea acţiunilor ce nu se încadrează în asistenţa publică de dezvoltare în ţările ce se înscriu în domeniul de aplicare al Regulamentului (CE) nr.
1905/2006
( 2008/2117(INI) )
Parlamentul European,
– având în vedere Regulamentul (CE) nr.
1905/2006 al Parlamentului European şi al Consiliului din 18 decembrie 2006 de stabilire a unui instrument de finanţare a cooperării pentru dezvoltare
JO L 378, 27.12.2006, p.
41. ,
– având în vedere rezoluţia sa din 15 februarie 2007 privind proiectele de decizie ale Comisiei de stabilire a Documentelor naţionale de strategie şi a Programelor indicative pentru Malaezia, Brazilia şi Pakistan
JO C 287 E, 29.11.2007, p.
507. ,
– având în vedere rezoluţia sa din 7 iunie 2007 privind proiectul de decizie a Comisiei de stabilire a Documentelor de strategie regională şi a Programelor indicative regionale pentru Mercosur şi America Latină
JO C 125 E, 22.05.2008, p.
213. ,
– având în vedere rezoluţia sa din 21 iunie 2007 privind proiectul de decizie a Comisiei de stabilire a unui Document de strategie regională 2007-2013 şi a unui Program indicativ multianual pentru Asia
JO C 146 E, 12.06.2008, p.
337. ,
– având în vedere rezoluţia sa din 25 octombrie 2007 privind proiectul de decizie a Comisiei de stabilire a unei Acţiuni specifice 2007 pentru Irak
JO C 263 E, 16.10.2008, p.
624. ,
– având în vedere rezoluţia sa din 9 iulie 2008 privind proiectul de decizie a Comisiei de stabilire a programelor de acţiune anuale pentru anul 2008 pentru Brazilia şi Argentina
Texte adoptate, P6_TA(2008)0338 . ,
– având în vedere hotărârea Curţii de Justiţie din 23 octombrie 2007 în cauza C-403/05 Parlamentul European împotriva Comisiei Comunităţilor Europene
Culegere 2007 I-9045. ,
– având în vedere linia bugetară 19 09 02 „Acţiuni pregătitoare — Cooperarea cu ţările din grupul ţărilor cu venituri medii din America Latină”, din bugetul general al Uniunii Europene pentru exerciţiul financiar 2008
JO L 71, 14.3.2008, p.
II/781. ,
– având în vedere linia bugetară 19 10 01 03 „Acţiuni pregătitoare — Schimburile economice şi ştiinţifice cu India”, din bugetul general al Uniunii Europene pentru exerciţiul financiar 2008
JO L 71, 14.3.2008, p.
II/787. ,
– având în vedere linia bugetară 19 10 01 04 „Acţiuni pregătitoare — Schimburile economice şi ştiinţifice cu China”, din bugetul general al Uniunii Europene pentru exerciţiul financiar 2008
JO L 71, 14.3.2008, p.
II/788. ,
– având în vedere linia bugetară 19 10 01 05 „Acţiuni pregătitoare — Cooperarea cu ţările din grupul ţărilor cu venituri medii din Asia”, din bugetul general al Uniunii Europene pentru exerciţiul financiar 2008
JO L 71, 14.3.2008, p.
II/788. ,
– având în vedere articolul 192 al doilea paragraf din Tratatul CE,
- având în vedere avizul Comisiei pentru afaceri juridice privind temeiul juridic propus,
– având în vedere articolele 39, 45 şi 35 din Regulamentul de procedură,
– având în vedere raportul Comisiei pentru dezvoltare şi avizul Comisiei pentru afaceri externe, precum şi cel al Comisiei pentru bugete ( A6-0036/2009 ),
A. întrucât obiectivul fundamental şi general al ICD este eradicarea sărăciei în ţările şi regiunile partenere în contextul dezvoltării durabile;
B. întrucât toate măsurile integrate în programele geografice ale ICD şi măsurile ce reprezintă 90 % din cheltuielile programelor tematice ale ICD trebuie concepute astfel încât să îndeplinească criteriile de asistenţă publică pentru dezvoltare (APD) instituite de Comitetul de asistenţă pentru dezvoltare al Organizaţiei pentru Cooperare şi Dezvoltare Economică (OCDE/CAD)
Regulamentul (CE) nr.
1905/2006, articolul 2 alineatul (4). ;
C. întrucât criteriul principal pentru înscrierea în APD este ca fiecare tranzacţie „să fie administrată promovând dezvoltarea şi bunăstarea economică a ţărilor în curs de dezvoltare ca obiectiv principal”
Directivele CAD privind raportarea statistică (DCD/CAD(2007)34), p.
12, punctul 35. ;
D. întrucât, în 2007, Parlamentul a adoptat patru rezoluţii în conformitate cu articolul 81 din Regulamentul său de procedură pentru a atrage atenţia asupra şapte programe ICD ce conţin acţiuni care nu îndeplinesc criteriile de APD;
E. întrucât anumite acţiuni finanţate prin ICD, în cadrul programului Erasmus Mundus, în special cele care permit resortisanţilor UE să studieze la universităţi din ţări terţe, nu îndeplinesc criteriile de APD;
F. întrucât ar fi de dorit pentru Comunitate să întreprindă acţiuni în ţările în curs de dezvoltare prin care să contribuie la îmbunătăţirea înţelegerii reciproce între ţări şi regiuni sau să acţioneze în sensul intereselor strategice ale UE, chiar dacă aceste acţiuni nu ar îndeplini criteriile de APD;
G. întrucât patru acţiuni pregătitoare pentru măsuri non-APD în ţările ICD, cu un cost total de 13,5 milioane EUR, sunt incluse în bugetul comunitar pe 2008
Liniile bugetare 19 09 02, 19 10 01 03, 19 10 01 04 şi 19 10 01 05. ,
H. întrucât, având în vedere numeroasele priorităţi ale Uniunii şi nevoile noi care apar în permanenţă, rubrica 4 din bugetul Uniunii Europene, „UE ca actor mondial”, este o rubrică subfinanţată în mod cronic, ce face obiectul unor tensiuni interinstituţionale;
I. întrucât revizuirea intermediară a cadrului financiar multianual oferă şi posibilitatea de a revizui cadrul financiar în curs pentru a ţine seama de nevoile şi de ajustările care au fost identificate începând cu 2007;
1. salută reforma din 2006 a instrumentelor de politică externă ale UE care prevede pentru prima dată un calendar precis pentru AOD în cadrul unui regulament unic, ICD;
2. subliniază totuşi că acest nou cadru a creat un decalaj juridic în ceea ce priveşte toate activităţile Uniunii cu ţările terţe din cadrul Instrumentului de Cooperare pentru Dezvoltare care nu îndeplinesc criteriile AOD, precum programele de schimburi culturale, ştiinţifice şi economice, contactele dintre cetăţeni sau dialogul politic;
3. solicită Comisiei să prezinte Parlamentului în termen de şase luni de la data adoptării prezentei rezoluţii, în temeiul articolului 151 alineatul (3), al articolului 150 alineatul (3) şi al articolului 170 din Tratatul CE, o propunere legislativă pentru unul din următoarele puncte:
- un instrument pentru finanţarea acţiunilor ce nu se încadrează în asistenţa publică de dezvoltare în ţările ce se înscriu în domeniul de aplicare al Regulamentului (CE) nr.
1905/2006;
- modificări la Regulamentul (CE) nr.
1934/2006 al Consiliului din 21 decembrie 2006 privind stabilirea unui instrument financiar pentru cooperarea cu ţările industrializate şi celelalte ţări şi teritorii cu venituri ridicate pentru a extinde aplicarea acestuia şi la ţările ce se înscriu în domeniul de aplicare al Regulamentului (CE) nr.
1905/2006;
4. solicită ca legislaţia adoptată să fie îndreptată către finanţarea de acţiuni ce nu se încadrează în asistenţa publică de dezvoltare în ţările în care sunt finanţate acţiuni de asistenţa publică de dezvoltare în temeiul Regulamentului (CE) nr.
1905/2006.
5. solicită ca propunerea legislativă să respecte recomandările formulate în anexa la prezenta rezoluţie;
6. confirmă faptul că recomandările respectă principiul subsidiarităţii şi drepturile fundamentale ale cetăţenilor;
7. consideră esenţial să se asigure, de către Comisie, că acest instrument este finanţat în mod adecvat; sugerează ca finanţarea necesară să se facă din cota din ICD alocată activităţilor din afara cadrului AOD pentru programe tematice şi din fonduri disponibile în conformitate cu liniile bugetare 19 09 02, 19 10 01 03, 19 10 01 04 şi 19 10 01 05; este de părere că, având în vedere amploarea tematică şi geografică a acestui instrument, aceste fonduri ar trebui să fie suplimentate iniţial recurgând la instrumentul de flexibilitate, precum şi la alte surse; consideră că, ulterior, în contextul revizuirii intermediare, Comisia ar trebui să aibă în vedere surse de finanţare cu un caracter mai durabil ale cadrului financiar multianual;
8. consideră că, în orice caz, finanţarea multianuală a acestui nou instrument de cooperare trebuie să fie compatibilă cu cadrul financiar 2007-2013 şi reaminteşte faptul că revizuirea intermediară a cadrului financiar trebuie să permită o ajustare a plafoanelor diferitelor rubrici.
9. încredinţează Preşedintelui sarcina de a transmite Consiliului şi Comisiei prezenta rezoluţie, precum şi recomandările detaliate în anexă.
ANEXĂ LA PROPUNEREA DE REZOLUŢIE: RECOMANDĂRI DETALIATE PRIVIND CONŢINUTUL PROPUNERII SOLICITATE
Parlamentul recomandă includerea următoarelor aspecte în propunerea legislativă solicitată:
1.
Obiectivul, domeniul de aplicare şi principiile generale
Propunerea legislativă ar trebui să permită finanţarea comunitară sub forma cooperării economice, financiare şi tehnice, precum şi alte forme de cooperare ce intră în domeniul său de competenţă, care nu îndeplinesc criteriile de asistenţă publică de dezvoltare, aşa cum au fost stabilite de Comitetul de asistenţă pentru dezvoltare al Organizaţiei pentru Cooperare şi Dezvoltare Economică (OCDE/CAD) pentru ţările prevăzute în Anexa I la Regulamentul (CE) nr.
1905/2006 de stabilire a unui instrument de finanţare a cooperării pentru dezvoltare (ICD).
Obiectivul cooperării prevăzute de propunere ar fi iniţierea unui răspuns specific la nevoia de consolidare a relaţiilor şi de angajare mai profundă pe plan bilateral, regional sau multilateral cu ţările respective, în vederea creării unui mediu mai favorabil pentru dezvoltarea relaţiilor Comunităţii cu aceste ţări şi teritorii şi a promovării unui dialog, odată cu interesele Comunităţii.
Propunerea ar trebui să prevadă cooperarea cu parteneri care respectă unul sau mai multe dintre următoarele criterii:
– au structuri şi valori politice, economice şi instituţionale similare cu cele ale Comunităţii sau sunt deschişi la promovarea unor astfel de structuri şi valori;
– sunt parteneri bilaterali şi actori importanţi în foruri multilaterale şi în guvernanţa globală;
– sunt ţări care prezintă un interes strategic pentru Comunitate.
Propunerea legislativă şi măsurile prevăzute de aceasta ar trebui să asigure coerenţa cu celelalte domenii ale acţiunii externe a Comunităţii, precum şi cu celelalte politici şi instrumente comunitare relevante.
Acestea are trebui să completeze şi să adauge valoare eforturilor întreprinse de statele membre şi de organismele publice comunitare, inclusiv în domeniul relaţiilor comerciale.
Perioada de aplicare a regulamentului ce rezultă din propunerea solicitată ar trebui să se încheie în 2013, iar regulamentul ar trebui să beneficieze de o revizuire intermediară, urmată de eventuale modificări, la iniţiativa Parlamentului European, a Comisiei sau a Consiliului.
2.
Domeniile de cooperare
Propunerea ar trebui să prevadă acţiuni în acord cu obiectivul său, cu domeniul său de aplicare şi cu principiile sale generale, îndeosebi în următoarele domenii de cooperare:
(1) promovarea, în folosul comunitar sau reciproc, a cooperării, parteneriatelor şi întreprinderilor comune între actori economici, academici şi ştiinţifici din cadrul Comunităţii şi din ţările partenere;
(2) stimularea, în folosul comunitar sau reciproc, a comerţului bilateral, a fluxurilor de investiţii şi a parteneriatelor economice;
(3) promovarea, în folosul comunitar sau reciproc, a dialogurilor între actori politici, economici şi sociali şi alte organizaţii guvernamentale şi nonguvernamentale din sectoarele relevante din cadrul Comunităţii şi din ţările partenere;
(4) promovarea, în folosul comunitar sau reciproc, a relaţiilor la nivel personal, a programelor de educaţie şi de formare, precum şi a schimburilor intelectuale şi ameliorarea cunoaşterii reciproce dintre culturi şi civilizaţii;
(5) promovarea de proiecte de cooperare în domenii cum ar fi cercetarea, ştiinţa şi tehnologia, energia, transporturile şi problemele de mediu – inclusiv schimbările climatice, aspecte vamale şi financiare, precum şi orice alte aspecte de interes comun între Comunitate şi ţările partenere;
(6) îmbunătăţirea gradului de conştientizare şi de cunoaştere a Uniunii Europene şi a vizibilităţii acesteia în ţările partenere;
(7) sprijinirea de iniţiative specifice, inclusiv a activităţilor de cercetare, a studiilor, programelor pilot sau a proiectelor comune menite să contribuie de o manieră eficientă şi flexibilă la realizarea obiectivelor de cooperare ce decurg din evoluţia relaţiilor bilaterale ale Comunităţii cu ţările partenere sau menite să impulsioneze aprofundarea şi extinderea relaţiilor bilaterale cu acestea.
A trebui prevăzută extinderea listei domeniilor de cooperare prin măsuri adoptate în conformitate cu Decizia Consiliului nr.
1999/468/CE din 28 iunie 1999 de stabilire a normelor privind exercitarea competenţelor de executare conferite Comisie
JO L 184, 17.7.1999, p.
23. .
3.
Programare şi punere în aplicare
Propunerea ar trebui să prevadă programarea prin intermediul documentelor de programare multianuală.
Astfel de programe multianuale ar trebui puse în aplicare prin intermediul unor „programe de acţiune” mai detaliate, incluzând o descriere detaliată a acţiunilor ce urmează a fi finanţate, cu o perioadă de aplicare de minim un an şi maxim trei ani.
4.
Eligibilitate, tipuri de finanţare şi cofinanţare
Propunerea ar trebui să conţină liste cu entităţile eligibile pentru finanţare şi cofinanţare şi să prevadă norme privind forma juridică sub care pot fi acordate finanţarea şi cofinanţarea.
Ar trebui prevăzută extinderea listei prin măsuri adoptate în conformitate cu procedura de gestiune descrisă în Decizia nr.
1999/468.
5.
Procedura de gestiune, evaluarea şi raportarea anuală
Propunerea legislativă ar trebui să includă prevederi vizând adoptarea documentelor de programare şi a programelor de acţiune în conformitate cu procedura de gestiune descrisă în Decizia nr.
1999/468, precum şi cerinţe privind evaluarea şi raportarea anuală, analoage celor prevăzute pentru celelalte instrumente de finanţare a acţiunilor externe.
EXPUNERE DE MOTIVE
Necesitatea elaborării acestui raport legislativ din proprie iniţiativă se impune ca urmare a activităţii desfăşurate în ultimii ani de Comisia pentru dezvoltare pentru stabilirea unui instrument de cooperare pentru dezvoltare(ICD).
Sfera limitată de aplicare a ICD
Pe durata desfăşurării îndelungatei şi dificilei procedurii legislative de codecizie pentru ICD, Parlamentul European a reuşit să introducă cu succes dispoziţii pentru a menţine caracterul Regulamentului de instrument politicii de dezvoltare.
Aceste dispoziţii
Inclusă în articolul 2, al patrulea paragraful din Regulamentul (CE) nr.
1905/2006 din 18 decembrie 2006 de stabilire a unui instrument de finanţare a cooperării pentru dezvoltare („ICD”). se refereau mai ales la cerinţa ca 100% din finanţarea pentru programele geografice şi 90% din finanţarea pentru programele tematice să fie concepută „astfel încât să satisfacă criteriile de asistenţă publică pentru dezvoltare (APD) definite de CAD al OCDE”(Comitetul de asistenţă pentru dezvoltare al OCDE)”.
Supervizarea punerii în aplicare a ICD
Odată cu intrarea în vigoare a ICD la începutul lui 2007, Comisia pentru dezvoltare a început examinarea tuturor documentelor de strategie la nivel naţional, regional şi tematic, şi, ulterior, a tuturor programelor anuale de acţiune elaborate pe baza documentelor de strategie.
Pe lângă comentariile politice făcute cu privire la aceste documente de planificare, Comisia a examinat din punct de vedere juridic dacă vreuna din măsurile propuse în documente nu corespunde definiţiei OCDE/CAD a APD.
Atunci când Comisia a considerat că această cerinţă nu a fost respectată, a înaintat o rezoluţie în plen, conform articolului 81 sin Regulament, pentru a semnala faptul că proiectul de măsuri a depăşit competenţele de executare prevăzute de ICD
La care se face referire în articolul 8 din Decizia 1999/468/CE a Consiliului din 28 iunie 1999 de stabilire a normelor privind exercitarea competenţelor de executare conferite Comisiei(„Decizia privind comitologia”) .
În 2007 au fost adoptate patru asemenea rezoluţii, referitoare la şase documente de strategie la nivel geografic şi o măsură specială (pentru Irak).
O altă rezoluţie, care tratează două programe de acţiune anuale la nivel geografic, a fost adoptată în 2008.
Măsurile subliniate în rezoluţii privesc:
· o acţiune pentru „pentru a spori cunoştinţele despre piaţa UE în mediile de afaceri malaeziene şi reciproc” şi „pentru a creşte prezenţa Uniunii în Malaezia, prin iniţiative comune”;
· înfiinţarea unui Institut de studii europene în Brazilia, al cărui scop principal va fi acela de „a îmbunătăţi prezenţa UE”;
· o măsură pentru sporirea „cunoştinţelor şi a conştientizării în raport cu identitatea regională şi cu procesul de integrare în Mercosur prin intermediul sprijinului acordat sectorului cinematografic şi celui audiovizual”
· susţinerea „unor posibile negocieri şi punerea în aplicare a Acordului de liber schimb între statele ASEAN şi UE” şi creşterea „vizibilităţii contribuţiei CE în cadrul ASEAN”;
· finanţarea mobilităţii studenţilor de cetăţenie europeană, în cadrul programului Erasmus Mundus, pentru a studia în ţări în curs de dezvoltare.
La înaintarea acestor rezoluţii în plen Comisia pentru dezvoltare s-a limitat la compararea măsurilor propuse cu dispoziţiile bazei juridice; nu a dat de înţeles în niciun fel că s-ar opune punerii în aplicare a unor asemenea măsuri în cazul în care ar putea fi finanţate dintr-o sursă care nu este destinată dezvoltării.
Din contră, finanţarea acestor măsuri de la bugetul comunitar este importantă din punct de vedere politic, mai ales în ţările şi regiunile care au ajuns deja la un nivel de dezvoltare la care interesele comerciale şi de altă natură primează faţă de furnizarea de produse de primă necesitate.
Vid legislativ
Dat fiind că ICD este limitat la acţiuni de dezvoltare şi că nu există niciun alt instrument de finanţare pentru acţiuni fără caracter urgent de felul acesta, este clar că există un vid în structura legislativă privind finanţarea acţiunilor externe.
Prin prezentul raport legislativ din proprie iniţiativă se solicită elaborarea unei propuneri legislative care să vizeze eliminarea acestui vid.
Dispoziţiile bugetare
Între timp, Comisia pentru dezvoltare a dispus în avizele sale privind bugetele pentru 2008 şi 2009, măsuri pregătitoare pentru finanţarea acţiunilor în ţările cu venituri medii care nu corespund definiţiei APD, şi, prin urmare, nu intră în sfera de aplicare a ICD
Liniile bugetare 19 09 02 şi 19 10 01 05 .
Pentru 2009, având în vedere numărul limitat de ţări cu venituri mijloci din regiunea asiatică, Comisia a propus extinderea finanţării către alte ţări în curs de dezvoltare decât cele cu venituri medii.
În 2008, bugetul a inclus şi acţiuni pregătitoare pentru „schimburile economice şi ştiinţifice cu India şi China”
Liniile bugetare 19 10 01 03 şi 19 10 01 04 , care ajută de asemenea la eliminarea vidului legislativ.
Dat fiind că liniile bugetare pentru acţiunile pregătitoare sunt menite să pregătească calea pentru adoptarea legislaţiei, este indicată solicitarea de către Comisia pentru dezvoltare a elaborării legislaţiei corespunzătoare.
Scopul legislaţiei solicitate
Măsurile care se doresc a fi prevăzute de legislaţia solicitată le includ şi pe acelea propuse în cadrul ICD, despre care Parlamentul, în rezoluţiile depuse în baza articolului 81 din Regulament în 2007 şi 2008, a considerat că nu se încadrează în definiţia APD.
Nu ar fi însă utilă limitarea domeniului de aplicarea a legislaţiei la asemenea acţiuni, dat fiind că, la un moment dat, poate fi oportună susţinerea altor activităţi non-APD în ţările în curs de dezvoltare respective.
Din acest motiv, anexa la propunerea de rezoluţie înaintată de raportor, include o listă cuprinzătoare a posibilelor domenii de cooperare.
De asemenea, se prevede ca, în caz de necesitate, lista să fie extinsă printr-o procedură de comitologie.
Domeniul geografic de aplicare
Se sugerează limitarea domeniului geografic de aplicare al legislaţiei solicitate la ţările în care se aplică ICD.
Riscurile limitării domeniului de aplicare la anumite categorii de ţări în curs de dezvoltare, ca de exemplu ţările cu venituri medii, au devenit şi mai clare în urma dificultăţilor întâmpinate în executarea liniilor bugetare, prevăzute în acest scop, în Asia.
Mai mult, nu este necesară extinderea domeniului de aplicare la ţări în care ICD nu se aplică, întrucât doar ICD prevede ca acţiunile să corespundă definiţiei APD: din acest motiv, ţările care beneficiază de alte instrumente de finanţare cu aplicare geografică
Inclusiv Regulamentul (CE) nr.
1638/2006 din 24 octombrie 2006 de stabilire a dispoziţiilor generale privind instituirea unui instrument european de vecinătate şi de parteneriat şi Acordul de parteneriat ACP-UE , nu trebuie să fie incluse în sfera de aplicare a noii legislaţii solicitate.
Temeiul juridic
Conform articolului 39 din Regulament, un raport legislativ din proprie iniţiativă trebuie să specifice temeiul juridic adecvat pentru legislaţia solicitată.
Totuşi, în acest caz, stabilirea unui temei juridic nu este tocmai uşoară.
Dat fiind că măsurile prevăzute nu se referă la APD, temeiul juridic privind dezvoltarea al articolului 179 din Regulament nu este adecvat.
Alternativa posibilă, articolul 181a privind „cooperarea economică, financiară şi tehnică cu ţările terţe”, a făcut obiectul unor diverse interpretări în cadrul Parlamentului şi al Comisiei, argumentul susţinut de Parlament fiind că sfera sa de aplicare se limitează la ţările care nu se află în curs de dezvoltare.
Acest punct de vedere a fost împărtăşit şi de un avocat general al Curţii de Justiţie în avizul său
Avizul din 19 septembrie 2007 al avocatului general Paolo Mengozzi asupra cazului C-91/05 .
Ţinând cont de dificultăţile survenite în încercarea de stabili un temei juridic, raportorul a solicitat preşedintelui Comisiei pentru dezvoltare să ceară verificarea temeiului juridic, conform articolului 35.
Acesta a propus să se ţină cont de avizul formulat de Comisia pentru afaceri juridice, ca răspuns la solicitarea sa.
Alte opţiuni
Există două modalităţi pentru realizarea obiectivului de a umple vidul din structura legislativă:
· adoptarea unui nou regulament destinat în exclusivitate acţiunilor non-APD în ţările care se înscriu în sfera de aplicare a ICD
· pot fi operate modificări în vederea includerii acţiunilor non-APD în ţările ICD în cadrul sferei de aplicare a unui instrument legislativ existent.
Din punctul de vedere al raportorului, cele două opţiuni sunt acceptabile în aceeaşi măsură, atâta timp cât nu se încearcă includerea acestor acţiuni în însăşi sfera de aplicare a ICD, ceea ce ar putea pune sub semnul întrebării finalitatea acestui regulament, aceea de a încuraja dezvoltarea.
Dacă se optează pentru operarea de modificări, acesta sugerează extinderea sferei de aplicare a instrumentului pentru ţările industrializate
Regulamentul (CE) nr.
1934/2006 din 21 decembrie 2006 care instituie un instrument financiar pentru cooperarea cu ţările industrializate şi celelalte ţări şi teritorii cu venituri ridicate : această legislaţie este deja astfel elaborată încât să răspundă exact cerinţelor non-APD, astfel că problema vidului legislativ poate fi soluţionată aplicând dispoziţiile acestui instrument în ţările ICD.
23.9.2008
AVIZ al Comisiei pentru afaceri JURIDICE
Dl Josep Borrell Fontelles,
Președinte
Comisia pentru dezvoltare
BRUXELLES
Ref.: Aviz referitor la temeiul juridic al raportului legislativ din proprie inițiativă al Comisiei pentru dezvoltare privind finanțarea acțiunilor care nu fac parte din asistența publică pentru dezvoltare în țările aflate sub incidența Regulamentului (CE) nr.
1905/2006
Stimate Domnule Președinte,
Prin scrisoarea din 1 iulie 2008, ați sesizat Comisia pentru afaceri juridice, în conformitate cu articolul 35 alineatul (2) din Regulamentul de procedură, cu privire la examinarea validității temeiului juridic al susmenționatului raport legislativ din proprie inițiativă.
Comisia a examinat chestiunea mai sus menționată în cursul reuniunii sale din 9 septembrie 2008.
La 1 iulie 2008, ați adresat o scrisoare președintelui Comisiei pentru afaceri juridice, prin care solicitați comisiei să verifice temeiul juridic al legislației care constituie obiectul raportului legislativ din proprie inițiativă (raportor: Thijs Berman) pe care Comisia pentru dezvoltare îl pregătește referitor la finanțarea acțiunilor care nu fac parte din asistența publică pentru dezvoltare (denumită, în continuare, APD) în țări aflate sub incidența Regulamentului (CE) nr.
1950/2006.
În scrisoare menționați următoarele:
„După cum știți, Regulamentul (CE) 1905/2006 (Instrumentului de finanțare a cooperării pentru dezvoltare – ICD) include o dispoziție (articolul 2 alineatul (4) care impune ca toate acțiunile finanțate în cadrul programelor geografice să fie „concepute astfel încât să îndeplinească criteriile stabilite pentru APD de Comitetul OECD de asistență pentru dezvoltare”.
Desfășurând un proces cuprinzător de verificare democratică a documentelor de programare ICD, Comisia pentru dezvoltare a identificat mai multe acțiuni destinate să fie finanțate în cadrul programelor geografice ICD care nu îndeplinesc cerințele stipulate la articolul 2 alineatul (4) din ICD.
Unele dintre acestea au fost semnalate prin rezoluții în conformitate cu Articolul 81
Rezoluția din 15 februarie 2007 privind proiectul de decizie a Comisiei de stabilire a Documentelor naționale de strategie și a Programelor orientative pentru Malaezia, Brazilia și Pakistan, Rezoluția din 7 iunie 2007 privind proiectul de decizie a Comisiei de stabilire a Documentelor de strategie regională și a Programelor indicative regionale pentru Mercosur și America Latină, Rezoluția din 21 iunie 2007 privind proiectul de decizie a Comisiei de stabilire a unui Document de strategie regională 2007-2013 și a unui Program indicativ multianual pentru Asia, Rezoluția din 25 octombrie 2007 privind proiectul de decizie a Comisiei de stabilire a unei Măsuri specifice 2007 pentru Irak. .
Măsurile în cauză nu se încadrează în domeniul de aplicare al ICD, deoarece obiectivul lor principal nu constă din dezvoltarea economică și socială a țării partenere, așa cum ar trebui pentru a fi considerate drept APD.
Elaborându-și raportul din proprie inițiativă cu caracter legislativ pentru a solicita o legislație care să ofere un nou temei juridic pentru finanțarea unor astfel de măsuri, Comisia pentru dezvoltare se întreabă dacă faptul că au alte obiective decât dezvoltarea nu le plasează și în afara sferei de aplicare a articolului 179 CE.
De fapt, Comisia pentru dezvoltare optează, în prezent, pentru articolul 308 CE.
În drept
În primul rând, articolul 308 din Tratatul CE, care reprezintă un temei juridic supletiv și ar trebui utilizat doar în lipsa unui alt temei juridic specific, dispune următoarele:
Articolul 308
În cazul în care, în cursul funcționării pieței comune, o acțiune a Comunității apare ca necesară pentru realizarea unuia dintre obiectivele Comunității, fără ca prezentul tratat să fi prevăzut atribuțiile de a acționa necesare în acest scop, Consiliul, hotărând în unanimitate la propunerea Comisiei și după consultarea Adunării, adoptă dispozițiile corespunzătoare.
În al doilea rând, articolul 179, din cuprinsul Titlului XX, „Cooperarea pentru dezvoltare”, din Tratatul CE, dispune următoarele:
Articolul 179
1.
Fără a aduce atingere celorlalte dispoziții ale prezentului tratat, Consiliul, hotărând în conformitate cu procedura prevăzută la articolul 251, adoptă măsurile necesare urmăririi obiectivelor prevăzute la articolul 177.
Măsurile respective pot lua forma programelor multianuale.
2.
Banca Europeană de Investiții contribuie, în conformitate cu condițiile prevăzute de statutul său, la punerea în aplicare a măsurilor menționate la alineatul (1).
3.
Prezentul articol nu aduce atingere cooperării cu țările din Africa, din Caraibe și din Pacific în cadrul Convenției ACP-CE.
În al treilea rând, articolul 177, la care face trimitere articolul 179, este formulat după cum urmează:
Articolul 177
1.
Politica Comunității în domeniul cooperării pentru dezvoltare, care este complementară politicilor statelor membre, favorizează:
– dezvoltarea economică și socială durabilă a țărilor în curs de dezvoltare și, în special, a celor mai defavorizate dintre ele;
– integrarea armonioasă și progresivă a țărilor în curs de dezvoltare în economia mondială;
– combaterea sărăciei în țările în curs de dezvoltare.
2.
Politica Comunității în acest domeniu contribuie la obiectivul general al dezvoltării și consolidării democrației și statului de drept, precum și la respectarea drepturilor omului și a libertăților fundamentale.
3.
Comunitatea și statele membre își respectă angajamentele și țin seama de obiectivele pe care le-au acceptat în cadrul Organizației Națiunilor Unite și al altor organizații internaționale competente.
Regulamentul (CE) nr.
1905/2006:
Articolul 1
Obiectiv general și sferă de aplicare
1.
Comunitatea finanțează măsuri menite să sprijine cooperarea cu țările, teritoriile și regiunile în curs de dezvoltare (denumite în continuare „țări și regiuni partenere”), incluse în lista statelor beneficiare ale ajutorului a Comitetului de asistență pentru dezvoltare (CAD) al Organizației pentru Cooperare și Dezvoltare Economică (OCDE) și enumerate în anexa I. Comisia modifică anexa I în funcție de modificările aduse periodic de CAD al OCDE la propria sa listă de țări beneficiare ale ajutorului și informează Parlamentul European și Consiliul cu privire la aceasta.
2.
Comunitatea finanțează programe tematice în țările, teritoriile și regiunile care pot beneficia de asistență în cadrul unui program geografic prevăzut la articolele 5-10 din prezentul regulament, de asistență în temeiul Regulamentului (CE) nr.
1638/2006 sau de cooperare geografică în temeiul Fondului European de Dezvoltare (FED).
3.
În sensul prezentului regulament, prin „regiune” se înțelege o entitate geografică ce cuprinde mai mult de o țară în curs de dezvoltare.
Articolul 2 alineatul (1) din regulament stipulează:
1.
Obiectivul primordial și predominant al cooperării prevăzute de prezentul regulament constă în eradicarea sărăciei în țările și regiunile partenere în cadrul dezvoltării durabile, inclusiv eforturile menite să atingă Obiectivele de Dezvoltare ale Mileniului (denumite în continuare „obiectivele mileniului”), precum și în promovarea democrației, bunei guvernări, respectării drepturilor omului și a statului de drept.
În sensul acestui obiectiv, cooperarea cu țările și regiunile partenere trebuie:
– să consolideze și să susțină democrația, statul de drept, drepturile omului, precum și libertățile fundamentale, buna guvernare, egalitatea sexelor și instrumentele internaționale pertinente ale dreptului internațional;
– să favorizeze dezvoltarea durabilă, inclusiv în ceea ce privește aspectele politice, economice, sociale și de mediu, în țările și regiunile partenere, în special cele mai defavorizate dintre acestea;
– să favorizeze integrarea lor armonioasă și progresivă în economia mondială;
– să contribuie la elaborarea de măsuri internaționale destinate conservării și îmbunătățirii stării mediului și asigurării unei gestionări durabile a resurselor naturale la nivel mondial, în scopul garantării caracterului durabil al dezvoltării, luând în considerare, în special, schimbările climatice și pierderea diversității biologice, precum și
– să consolideze legăturile între Comunitate și țările și regiunile partenere
Subliniere introdusă .
Cu referire la acțiunile din cadrul unui program geografic, articolul 2 alineatul (4) din regulament dispune următoarele:
Programele prevăzute la articolul 1 alineatul (2) sunt concepute astfel încât să îndeplinească criteriile aplicabile AOD, definite de CAD al OCDE, cu următoarele excepții:
– atunci când caracteristicile beneficiarului se opun sau
– atunci când programul pune în aplicare o inițiativă mondială, o prioritate a politicii comunitare sau o obligație sau un angajament internațional al Comunității, așa cum sunt definite la articolul 11 alineatul (2), iar măsura nu este de natură să îndeplinească criteriile menționate.
S-ar cuveni remarcat că, în documentul său „Directive de raportare pentru sistemul de raportare a creditorului” (DCD/CAD(2002)21), OCDE/CAD definește APD ca fluxuri financiare către țările de pe lista beneficiarilor APD, pentru care, printre altele, „fiecare tranzacție este efectuată cu scopul principal de a promova dezvoltarea economică și bunăstarea țărilor în curs de dezvoltare”,
Articolul 11 alineatul (2) din regulament prevede următoarele:
2.
Respectând obiectivul general și sfera de aplicare, precum și obiectivele și principiile generale din prezentul regulament, acțiunile întreprinse în cadrul programelor tematice sunt compatibile cu acțiunile finanțate în cadrul programelor geografice, la care se adaugă și cărora le adaugă o valoare suplimentară.
Principiile prezentate în continuare se aplică acestor acțiuni:
(a) obiectivele politicilor comunitare nu pot fi atinse corespunzător sau eficient în cadrul programelor geografice; prin urmare, programul tematic este pus în aplicare de sau printr-o organizație intermediară, spre exemplu o organizație neguvernamentală, un alt actor nestatal, o organizație internațională sau un mecanism multilateral.
Este în special cazul inițiativelor mondiale în favoarea obiectivelor mileniului, a dezvoltării durabile sau a bunurilor publice mondiale și a acțiunilor întreprinse în statele membre și în țările în curs de aderare prin derogare de la articolul 24, după cum se prevede în programul tematic corespunzător și/sau
(b) acțiunile care au următoarele caracteristici:
– acțiuni pluriregionale și/sau transversale, inclusiv proiecte pilot și politici inovatoare;
– acțiuni în lipsa unui acord privind acțiunea în cauză cu guvernul (guvernele) partener(e);
– acțiuni care conduc la finalizarea unui program tematic specific, care corespund unei priorități politice comunitare sau unei obligații sau unui angajament internațional al Comunității;
– după caz, acțiuni în lipsa unui program geografic sau în cazul suspendării unui astfel de program.
Problema
În cursul anului 2007, Comisia pentru dezvoltare a identificat o serie de acțiuni urmând a fi finanțate în cadrul programelor geografice, care nu îndeplinesc cerințele stabilite la articolul 2 alineatul (4) din regulament.
Acțiunile respective au fost identificate în câteva rezoluții, astfel:
1.
Rezoluția din 15 februarie 2007 a Parlamentului European privind proiectele de decizie ale Comisiei de stabilire a documentelor naționale de strategie și a programelor indicative pentru Malaezia, Brazilia și Pakistan:
Malaiezia
2. consideră că, în proiectul său de document de strategie și în proiectul de program indicativ multianual 2007-2010 pentru Malaiezia, Comisia își depășește competențele de executare prevăzute în actul de bază, prin selectarea Facilității privind comerțul și investițiile în dialogul politic dintre UE și Malaiezia, ca unic punct focal (pentru care sunt destinate toate fondurile), al cărui „obiectiv principal îl reprezintă facilitarea relațiilor comerciale și a investițiilor între UE și Malaiezia” și prin includerea a două obiective specifice de acțiune, în principal „pentru a spori cunoștințele despre piața UE în mediile de afaceri malaieziene și vice-versa” și „pentru a crește prezența Uniunii în Malaiezia, prin inițiative comune”; consideră că aceste obiective contravin dispozițiilor articolului 2 alineatele (1) și (4) din Regulamentul (CE) nr.
1905/2006, având în vedere că obiectivul principal al documentului național de strategie nu îl constituie eradicarea sărăciei și că aceste obiective nu îndeplinesc criteriile pentru ODA stabilite de OCDE/CAD;
Brazilia
3. consideră că, în proiectul său de document de strategie și în proiectul de program indicativ multianual 2007-2010 pentru Brazilia, Comisia își depășește competențele de executare prevăzute în actul de bază, consacrând 70% din programul indicativ național pentru prioritatea I - Consolidarea relațiilor bilaterale - care are ca obiective specifice: „i) îmbunătățirea dialogurilor sectoriale între UE și Brazilia pe teme de interes comun; ii) extinderea cooperării și a schimburilor între instituțiile europene și braziliene în cauză și organizațiile societății civile; iii) consolidarea legăturilor între mediul academic european și brazilian; iv) sporirea cunoașterii reciproce între instituțiile și societățile europene și braziliene, și care va finanța o „facilitate” „în vederea promovării și sprijinirii dialogurilor sectoriale pe teme de interes comun”, precum și înființarea unui Institut de Studii Europene, al cărui scop principal va fi acela de a „îmbunătăți profilul UE” și de a „consolida legăturile din învățământul superior”; consideră că aceste obiective contravin dispozițiilor articolului 2 alineatele (1) și (4) din Regulamentul (CE) nr.
1905/2006, având în vedere că obiectivul principal al documentului național de strategie nu îl constituie eradicarea sărăciei și că aceste obiective nu îndeplinesc criteriile pentru ODA stabilite de OCDE/CAD;
Pakistan
4. consideră că, în proiectul său de document de strategie și în proiectul de program indicativ multianual 2007-2010 pentru Brazilia, Comisia Europeană își depășește competențele de executare prevăzute în actul de bază, prin includerea în domeniul de importanță secundară 3 al programului indicativ național de luptă împotriva spălării de bani
În cuprinsul documentului național de strategie acest domeniu este considerat ca ținând de „Lupta împotriva terorismului și securitate”. , al cărui obiectiv principal este acela „de a contribui la eforturile depuse de autoritățile pakistaneze pentru aplicarea rezoluției 1373 a Consiliului de Securitate al ONU”
Rezoluția 1373 a Consiliului de Securitate al ONU, adoptată la 28 septembrie 2001, după atacurile teroriste de la 11 septembrie 2001 din SUA, impune obligații extinse tuturor statelor în vederea prevenirii și a stopării finanțării terorismului, stabilirii de pedepse adecvate privind faptele de terorism, refuzului de a acorda azil teroriștilor și cooperării cu alte state cu privire la procedurile penale și la investigațiile legate de actele de terorism. ; consideră că acest obiectiv contravine dispozițiilor articolului 2 alineatul (4) din Regulamentul (CE) nr.
1905/2006, având în vedere că nu îndeplinește criteriile pentru ODA stabilite de către Comitetul de asistență pentru dezvoltare al OCDE;
2.
Rezoluția Parlamentului European din 7 iunie 2007 privind proiectul de decizie a Comisiei de stabilire a Documentelor de strategie regională și a Programelor indicative regionale pentru Mercosur și America Latină:
America Latină
1. este de părere că, în proiectul său de Document de strategie regională și în proiectul de Program indicativ regional (2007-2010) pentru America Latină, Comisia Europeană își depășește competențele de executare prevăzute în actul de bază, prin selectarea, ca sector secundar al sectorului prioritar 3, a „asistenței acordate proiectelor derulate de către organizațiile a căror activitate este orientată către promovarea înțelegerii reciproce între UE și America Latină” și prin includerea obiectivului specific constând în „asistență ...orientată către proiectele și măsurile vizând problematica dezvoltării, derulate de către organizațiile specializate în promovarea și analiza relațiilor dintre UE și America Latină”; consideră că acest element contravine dispozițiilor articolului 2 alineatele (1) și (4) din Regulamentul (CE) nr.
1905/2006, având în vedere că obiectivul principal al acestui sector secundar din cadrul documentului național de strategie nu îl constituie eradicarea sărăciei și că acest element nu îndeplinește criteriul pentru ODA stabilit de Comitetul de asistență pentru dezvoltare al OCDE/DAC;
Mercosur
2. consideră că, în proiectul său de Document de strategie regională și în proiectul de Program indicativ regional (2007-2013) pentru Mercosur, Comisia Europeană își depășește competențele de executare prevăzute în actul de bază, prin includerea, în cadrul priorității 3, a „eforturilor de consolidare și de dezvoltare a participării societății civile, a cunoștințelor despre procesul de integrare regională, a înțelegerii și a transparenței reciproce” (pentru care aceasta prevede aproximativ 20% din finanțarea prin Programul indicativ regional), întrucât următoarele elemente ale priorității 3 contravin dispozițiilor articolului 2 alineatele (1) și (4) din Regulamentul (CE) nr.
1905/2006, având în vedere că obiectivul principal al acestor elemente nu îl constituie eradicarea sărăciei și că ele nu îndeplinesc criteriile pentru ODA stabilite de Comitetul de asistență pentru dezvoltare al OCDE/DAC:
– în domeniul „consolidarea sectorului cinematografic și a celui audiovizual al Mercosur, în vederea promovării integrării regionale”, Comisia propune sprijinirea acestei industrii de succes, obiectivul general fiind acela „al unor cunoștințe și al unei conștientizări sporite în raport cu identitatea regională și cu procesul de integrare, prin intermediul sprijinului acordat sectorului cinematografic și celui audiovizual”;
– în domeniul „crearea a 10 centre de studii UE-Mercosur și acordarea unui sprijin pentru realizarea «Planului operativ din sectorul educației al Mercosur 2006-2010»”, obiectivul general este descris ca „sporirea cunoștințelor și a conștientizării în raport cu procesul de integrare regională”; unul din obiectivele specifice este „acordarea unui sprijin pentru crearea a zece centre de studii UE-Mercosur în cadrul principalelor universități din Mercosur”; inițiativa de a crea centre de documentare europene/Mercosur , de a înființa catedre UE și Mercosur, precum și de a crea programe de studii aprofundate cu tematică privind UE și Mercosur vizează o populație țintă reprezentată de elita țărilor din Mercosur, iar, în condițiile în care este vorba despre regiunea în care se înregistrează cel mai ridicat nivel de inegalitate socială din lume, măsurile prevăzute nu ar face decât să mărească distanța dintre populația bogată și cea săracă, în loc să se constituie într-un sprijin pentru păturile cele mai sărace ale populației;
3.
Rezoluția din 21 iunie 2007 privind proiectul de decizie a Comisiei de stabilire a unui Document de strategie regională 2007-2013 și a unui Program indicativ multianual pentru Asia:
1. consideră că, în cadrul proiectului său de Document de strategie 2007-2013 și al proiectului de Program indicativ multianual 2007-2010 pentru Asia, Comisia își depășește competențele de executare prevăzute în actul de bază, prin includerea, în cadrul sectorului prioritar 1 („sprijin acordat integrării regionale”) a următoarelor elemente, care nu respectă prevederile articolului 2 alineatele (1) și (4) din Regulamentul (CE) nr.
1905/2006, deoarece aceste elemente nu au ca obiectiv principal eradicarea sărăciei și nu îndeplinesc criteriile pentru AOD stabilite de OCDE/CAD:
– în ceea ce privește reuniunea Asia-Europa (ASEM) și, în special, Fundația Asia-Europa (ASEF), una dintre prioritățile declarate o constituie „facilitarea diseminării informațiilor și a folosirii în comun a resurselor, precum și creșterea sensibilizării publicului cu privire la ASEM/ASEF”;
– în domeniul Asociației pentru Cooperare Regională din Asia de Sud (SAARC), unul dintre programele propuse îl constituie Programul privind aviația civilă din Asia de Sud; în cadrul acestui program, Comisia include ca obiectiv promovarea adoptării de dispoziții europene în materie de securitate;
– în domeniul sprijinirii Asociației Națiunilor din Asia de Sud-Est (ASEAN), obiectivele declarate privind programul de „susținere instituțională și dialog interregional” include „susținerea unor posibile negocieri și punerea în aplicare a Acordului de liber schimb între statele ASEAN și UE” și „creșterea vizibilității contribuției CE în cadrul ASEAN”;
– de asemenea, în domeniul sprijinului acordat ASEAN, obiectivul general privind programul de „cooperare și reformă a politicii în domeniul securității” constă în „susținerea cooperării și reformei în domeniul securității, în vederea dezvoltării unui sistem mai coerent de gestionare a frontierelor în principalele porturi de intrare/ieșire selectate din țările membre ale ASEAN (...).
Concret, este destinat întăririi capacităților sistemului de gestionare a frontierelor ASEAN, atât la nivelul cooperării regionale, cât și în punctele selectate de trecere a frontierei ”;
2.
Consideră că, în cadrul proiectului său de Document de strategie 2007-2013 și al proiectului de Program indicativ multianual 2007-2010 pentru Asia, Comisia își depășește competențele de executare prevăzute în actul de bază prin includerea, în cadrul sectorului prioritar 2 („institute de cercetare și învățământ universitar”) – pentru care acordă aproximativ 15% din fondurile Programului indicativ multianual – a următoarelor elemente, care nu respectă prevederile articolului 2 alineatele (1) și (4) din Regulamentul (CE) nr.
1905/2006, deoarece aceste elemente nu au ca obiectiv principal eradicarea sărăciei și nu îndeplinesc criteriile pentru AOD stabilite de OCDE/CAD:
– în domeniul „învățământului superior”, unul dintre obiectivele specifice îl constituie „ promovarea unei mai bune înțelegeri a învățământului superior din țările în curs de dezvoltare din Asia”, și activitățile propuse includ: „scheme de mobilitate pentru studenți și cadre universitare; colaborare în rețea și transferul celor mai bune practici între universitățile din UE și Asia” și „ateliere de lucru, târguri universitare, reuniuni ale părților implicate, activități de promovare, producerea documentelor de lucru, susținerea recunoașterii reciproce a calificărilor, sondaje”; nu există dispoziții care să garanteze selectarea domeniilor de studiu eligibile în baza programului, în funcție de necesitățile de dezvoltare din regiune, sau că selectarea beneficiarilor programului sprijină cele mai defavorizate pături ale populației și nu mărește decalajul dintre bogați și săraci; de asemenea, nu există dispoziții specifice privind „migrația valorilor”;
– în domeniul „susținerii institutelor de cercetare”, obiectivul enunțat constă în „consolidarea înțelegerii reciproce în vederea dezvoltării regiunii asiatice”; activitățile specifice includ: „reunirea grupurilor de reflecție și a factorilor de decizie din ambele regiuni, lărgirea și intensificarea gamei de seminarii și conferințe”; Comisia declară că, în acest scop, se vor aloca fonduri în vederea „susținerii activității institutelor specializate în relațiile dintre Asia și UE” și că activitățile se vor concentra pe întărirea capacităților din domeniul cercetării, promovarea de dezbateri publice privind relațiile ASIA – UE și înfrățirea dintre institutele europene și cele asiatice, grupurile de reflecție și cercurile asemănătoare”.
4.
Rezoluția Parlamentului European din 25 octombrie 20007 privind proiectul de decizie a Comisiei referitoare la stabilirea unei măsuri specifice pentru Irak pentru 2007:
1. este de părere că, în cadrul Acţiunii specifice 2007 pentru Irak, Obiectivele de Dezvoltare ale Mileniului (ODM) nu sunt prezentate în mod clar drept o prioritate; consideră că acest fapt contravine dispozițiilor articolului 2 alineatul (1) din Regulamentul (CE) nr.
1905/2006, care stabilește că eforturile de îndeplinire a ODM reprezintă unul dintre principiile primordiale ale cooperării din cadrul ICD;
2. este de părere că, în cadrul Acţiunii specifice 2007 pentru Irak, Comisia își depășește competențele de executare prevăzute în Regulamentul (CE) nr.
1905/2006, prin faptul că alege drept unul dintre domeniile de intervenție „Studiul de fezabilitate pentru zăcămintele de gaze de la Akkas”, al cărui obiectiv principal este „să examineze condițiile de exploatare a zăcămintelor de gaze de la Akkas în vestul Irakului, în vederea conectării producției cu rețeaua siriană de conducte de gaz”, și, în continuare, „să integreze, dacă este posibil, acest proiect în lucrările proiectului euro-arab Mashrek al pieței gazului”; subliniază faptul că „studiul va lua în considerare interesul manifestat de către vecinii Mashrekului și ai UE cu privire la integrarea producției puțurilor de gaze în piața gazului Euro-Mashrek” și că „această integrare va însemna, pentru producția realizată la Akkas, deschiderea spre o însemnată piață potențială și va permite o primă integrare a gazului din Irak în piața regională și cea europeană” și consideră, prin urmare, că acest obiectiv nu este în conformitate cu articolul 2 alineatele (1) și (4) din Regulamentul (CE) nr.
1905/2006, întrucât obiectivul principal al măsurii speciale propuse nu îl reprezintă eradicarea sărăciei, iar obiectivele enunțate nu îndeplinesc criteriile pentru AOD stabilite de către OCDE/CAD;
Luând în considerare și avizul Serviciului juridic al Parlamentului, la reuniunea sa din 9 septembrie 2008, Comisia pentru afaceri juridice a hotărât în unanimitate
La votul final au fost prezente următoarele persoane: Rainer Wieland, (vicepreședinte), Lidia Joanna Geringer de Oedenberg (vicepreședintă), Francesco Enrico Speroni (vicepreședinte), (raportor), Ieke van den Burg, Marek Aleksander Czarnecki, Bert Doorn, Monica Frassoni, Vicente Miguel Garcés Ramón, Jean-Paul Gauzès, Othmar Karas, Piia-Noora Kauppi, Klaus-Heiner Lehne, Katalin Lévai, Antonio Masip Hidalgo, Hans-Peter Mayer, Manuel Medina Ortega, Georgios Papastamkos și Daniel Strož. că, având în vedere definiția largă dată în articolul 179, se poate adopta un nou instrument de acordare a unui tip asistență țărilor în curs de dezvoltare, care să nu coincidă întru totul cu asistența oficială pentru dezvoltare bazată pe articolul 177 din Tratatul CE.
Vă asigur, Domnule Președinte, de înalta mea considerație.
Giuseppe Gargani
20.1.2009
AVIZ al Comisiei pentru afaceri externe
destinat Comisiei pentru dezvoltare
conţinând recomandări către Comisie privind finanţarea acţiunilor care nu se încadrează în Asistenţa publică de dezvoltare în ţările aflate sub incidenţa domeniului de aplicare al Regulamentului (CE) nr.
1905/2006
( 2008/2117(INI) )
Raportoare pentru aviz (*): Angelika Beer
(Iniţiativă - articolul 39 din Regulamentul de procedură)
(*) Procedura comisiilor asociate – articolul 47 din Regulamentul de procedură
SUGESTII
Comisia pentru afaceri externe invită Comisia pentru dezvoltare, competentă în fond, să includă următoarele sugestii în propunerea de rezoluţie şi în recomandări (anexate la propunerea de rezoluţie):
1. salută reforma din 2006 a instrumentelor de politică externă ale UE care prevede pentru prima dată un calendar precis pentru Asistenţa oficială pentru dezvoltare (AOD) în cadrul unui regulament unic, Instrumentul de Cooperare pentru Dezvoltare (ICD);
2. subliniază totuşi că acest nou cadru a creat un decalaj juridic în ceea ce priveşte toate activităţile Uniunii cu ţările terţe din cadrul Instrumentului de Cooperare pentru Dezvoltare care nu îndeplinesc criteriile AOD, precum programele de schimburi culturale, ştiinţifice şi economice, contactele dintre cetăţeni sau dialogul politic;
3. invită Comisia să-i prezinte, la şase luni de la data adoptării prezentei rezoluţii, în temeiul articolelor 179 şi 181a din tratat, o propunere legislativă de modificare a Regulamentului (CE) nr.1934/2006 al Consiliului din 26 decembrie 2006 privind stabilirea unui instrument financiar pentru cooperarea cu ţările industrializate şi celelalte ţări şi teritorii cu venituri ridicate; solicită Comisiei să facă din acesta un „Instrument pentru cooperarea cu ţările terţe în afara cadrului AOD”;
4. consideră esenţial ca Comisia să se asigure că acest instrument este finanţat în mod adecvat; sugerează ca finanţarea să se facă din cota din ICD alocată activităţilor din afara cadrului AOD pentru programe tematice, suplimentată de fonduri disponibile în conformitate cu liniile bugetare 19 09 02, 19 10 01 03, 19 10 01 04 şi 19 10 01 05; este de părere că, având în vedere amploarea tematică şi geografică a acestui instrument, aceste fonduri ar trebui să fie suplimentate iniţial recurgând la instrumentul de flexibilitate, precum şi la alte surse; consideră că, ulterior, în contextul revizuirii de la jumătatea perioadei, Comisia ar trebui să aibă în vedere surse de finanţare cu un caracter mai durabil ale cadrului financiar multianual;
5. solicită ca propunerea legislativă să respecte recomandările prevăzute în anexa întocmită de comisia competentă în fond, cu excepţia punctului 1 alineatul (3) care ar trebui înlocuit cu următorul text:
„ Cooperarea la care se referă propunerea ar trebui să aibă drept scop implicarea partenerilor în vederea atingerii următoarelor obiective:
- intensificarea dialogului cu ţările terţe în cauză, prin cooperare, schimburi reciproce şi informare;
- împărtăşirea şi promovarea activităţilor, structurilor şi valorilor politice, economice, ştiinţifice, educaţionale şi culturale comune;
- intensificarea schimburilor cu partenerii-cheie bilaterali şi multilaterali în guvernarea globală”.
REZULTATUL VOTULUI FINAL ÎN COMISIE
Data adoptării
20.1.2009
Rezultatul votului final
+:
–:
0:
33
Membri titulari prezenţi la votul final
Vittorio Agnoletto, Angelika Beer, Monika Beňová, Giorgos Dimitrakopoulos, Michael Gahler, Alfred Gomolka, Klaus Hänsch, Ioannis Kasoulides, Maria Eleni Koppa, Helmut Kuhne, Johannes Lebech, Francisco José Millán Mon, Philippe Morillon, Raimon Obiols i Germà, Janusz Onyszkiewicz, Ioan Mircea Paşcu, Alojz Peterle, João de Deus Pinheiro, Samuli Pohjamo, Bernd Posselt, Libor Rouček, Christian Rovsing, Flaviu Călin Rus, György Schöpflin, Hannes Swoboda, István Szent-Iványi, Charles Tannock, Ari Vatanen, Zbigniew Zaleski, Josef Zieleniec
Membri supleanţi prezenţi la votul final
Árpád Duka-Zólyomi, Kinga Gál, Inger Segelström
2.12.2008
AVIZ al Comisiei pentru bugete
destinat Comisiei pentru dezvoltare
referitor la finanțarea acțiunilor ce nu se încadrează în asistența oficială pentru dezvoltare în țările care intră sub incidența Regulamentului (CE) nr.
1905/2006
( 2008/2117(INI) )
Raportor pentru aviz: Vicente Miguel Garcés Ramón
(Inițiativă – articolul 39 din Regulamentul de procedură)
SUGESTII
Comisia pentru bugete recomandă Comisiei pentru dezvoltare, competentă în fond, includerea următoarelor sugestii în propunerea de rezoluție ce urmează a fi adoptată:
A. întrucât rubrica 4 din bugetul Uniunii Europene, „UE ca actor mondial”, este, având în vedere numeroasele priorități ale Uniunii și nevoile noi care apar în permanență, o rubrică subfinanțată în mod cronic, ce face obiectul unor tensiuni interinstituționale;
B. întrucât revizuirea intermediară a cadrului financiar multianual oferă și posibilitatea de a revizui cadrul financiar în curs pentru a ține seama de nevoile și de ajustările care au fost identificate începând cu 2007;
C. întrucât fiecare dintre cele două posibilități de propunere legislativă sugerate de Comisia pentru dezvoltare prezintă inconveniente sigure în ceea ce privește coerența și eficacitatea pentru politica comunitară de dezvoltare în ansamblul său,
1. consideră că înființarea unui nou instrument financiar ad hoc pentru acțiunile ce nu se încadrează în asistența oficială pentru dezvoltare în țările care intră sub incidența Regulamentului (CE) nr.
1905/2006 ar putea reprezenta o opțiune mai realistă;
2. consideră că fondurile necesare pentru finanțarea acestui nou instrument de cooperare nu pot fi luate de la liniile 19 09 02, 19 10 01 03, 19 10 01 04 și 19 10 01 05, deși aceste linii bugetare servesc finanțării unor acțiuni care nu se încadrează în asistența oficială pentru dezvoltare în țările care intră sub incidența Regulamentului (CE) nr.
1905/2006; precizează că, într-adevăr, în calitate de acțiuni pregătitoare, acțiunile finanțate de la aceste linii bugetare depind de o decizie bugetară anuală și nu de o finanțare multianuală adoptată în codecizie;
3. consideră că marjele reduse și extrem de solicitate de la rubrica 4 nu permit o finanțare perenă a acestui nou instrument de cooperare;
4. consideră că fondurile necesare pentru finanțarea acestui nou instrument de cooperare ar putea, de exemplu, să fie luate din pachetul financiar multianual adoptat în adoptat în cadrul Regulamentului (CE) nr.
1905/2006;
5. consideră că, în orice caz, finanțarea multianuală a acestui nou instrument de cooperare trebuie să fie compatibilă cu cadrul financiar 2007-2013 și reamintește faptul că revizuirea intermediară a cadrului financiar trebuie să permită o ajustare a plafoanelor diferitelor rubrici.
REZULTATUL VOTULUI FINAL ÎN COMISIE
Data adoptării
2.12.2008
Rezultatul votului final
+:
–:
0:
17
Membri titulari prezenți la votul final
Reimer Böge, Costas Botopoulos, Paulo Casaca, Brigitte Douay, Szabolcs Fazakas, Ingeborg Gräßle, Catherine Guy-Quint, Jutta Haug, Ville Itälä, Anne E. Jensen, Janusz Lewandowski, Vladimír Maňka, Margaritis Schinas, László Surján, Kyösti Virrankoski, Ralf Walter
Membri supleanți prezenți la votul final
Marusya Ivanova Lyubcheva
Membri supleanți (articolul 178 alineatul (2)) prezenți la votul final
REZULTATUL VOTULUI FINAL ÎN COMISIE
Data adoptării
21.1.2009
Rezultatul votului final
+:
–:
0:
27
Membri titulari prezenți la votul final
Margrete Auken, Thijs Berman, Josep Borrell Fontelles, Danutė Budreikaitė, Marie-Arlette Carlotti, Thierry Cornillet, Corina Creţu, Koenraad Dillen, Beniamino Donnici, Fernando Fernández Martín, Juan Fraile Cantón, Alain Hutchinson, Filip Kaczmarek, Maria Martens, Luisa Morgantini, José Ribeiro e Castro, Toomas Savi, Frithjof Schmidt, Jürgen Schröder, Feleknas Uca, Anna Záborská, Mauro Zani
Membri supleanți prezenți la votul final
Maria Berger, Raymond Langendries, Miguel Angel Martínez Martínez, Manolis Mavrommatis, Anne Van Lancker
