Întrebarea cu solicitare de răspuns scris E-012086/2011
adresată Comisiei
Articolul 117 din Regulamentul de procedură
Cătălin Sorin Ivan (S&D) şi Daciana Octavia Sârbu (S&D)
(20 decembrie 2011)
Subiect: Vânătoarea în Delta Dunării
Autoritățile locale din România responsabile pentru Delta Dunării – și anume Comisia pentru Administrație Publică din cadrul Ministerului Mediului și Consiliul Județean Tulcea – au decis să reintroducă vânătoarea în Delta Dunării.
Oficialitățile care sprijină reluarea vânătorii în regiune afirmă că vânătoarea sportivă este o „activitate economică tradițională” în Delta Dunării și, prin urmare, ar trebui reintrodusă în cadrul Administrației Rezervației Biosferei Delta Dunării (RBDD).
Vânătoarea sportivă reprezintă una dintre cele mai invazive și mai distrugătoare practici din Delta Dunării și amenință populațiile de păsări și mamifere, lanțurile alimentare și biodiversitatea din RBDD.
1.
Este Comisia conștientă de intenția reintroducerii vânătorii în Delta Dunării?
2.
Consideră Comisia că politica sus-menționată este conformă cu măsurile de protecție pentru regiune?
3.
Se va implica Comisia în îmbunătățirea protejării Deltei Dunării?
