Monica Macovei primeşte premiul "Femeia Europei 2008" la Parlamentul European
Drepturile femeii/Egalitatea de şanse
România
2008-11-14 - 14:21
Monica Macovei la ceremonia de decernare a premiului La 12 noiembrie 2008, fostului ministru al justiţiei, Monica Macovei, i s-a oferit premiul "Femeia Europei 2008" de către preşedintele Parlamentului European (PE), Hans-Gert Pöttering.
Premiul este acordat de către Asociaţia Internaţională pentru Promovarea Femeilor în Europa (AIPFE), organizaţie prezidată de vice-preşedintele PE, Rodi Kratsa.
"Doresc să îmi exprim profunda apreciere pentru realizările acestor femei excepţionale - excepţionale datorită talentului, datorită impactului muncii lor şi datorită dedicaţiei sincere pentru cauzele susţinute.
Dumneavoastră deveniţi astfel un simbol al speranţei şi un model pentru femeile din Uniunea Europeană şi din întreaga lume", a declarat preşedintele Parlamentului European (PE), Hans-Gert Pöttering, în cadrul ceremoniei de decernare a premiilor.
Pentru desemnarea laureatei acestui premiu, juriul, compus din reprezentanţi ai societăţii civile, jurnalişti şi europarlamentarii a avut în vedere anumite criterii cum ar fi activitatea dedicată promovării valorilor europene şi a rolului Europei în lume, angajament şi iniţiative personale pentru susţinerea procesului de integare europeană sau iniţiative originale şi eficiente.
Motivul pentru care Monica Macovei a fost nominalizată pentru premiul AIPFE este faptul că numele ei a devenit sinonim cu eforturile României de a construi un sistem judiciar european în România, în perioada decisivă de pre-aderare la UE.
Totodată ea a fost apreciată pentru măsurile introduse pentru combaterea corupţiei, precum obligativitatea declaraţiilor de avere ale demnitarilor şi înfiinţarea Direcţiei Naţionale Anticorupţie (DNA).
În prezent, Monica Macovei este consilier special al guvernului Fostei Republici Yugoslava a Macedoniei (FYROM) pe probleme de combatere a corupţiei şi expert al Comisiei Europene în domeniul pregătrii personalului de specialitate din ţările candidate UE în domeniul combaterii corupţiei şi reformei sistemului judiciar.
20081114IPR42053 Înregistrare video de la ceremonia de decernare a premiului (Europe by Satellite)
RO
1
PHOTO
20081114PHT42096.jpg
RO
2
LINK
http://ec.europa.eu/avservices/video/video_prod_en.cfm?type=ebs&sid=131039
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
