Întrebarea cu solicitare de răspuns oral O-0164/2010
adresată Comisiei
Articolul 115 din Regulamentul de procedură
Bogdan Kazimierz Marcinkiewicz
,
Pilar del Castillo Vera
,
Andrzej Grzyb
,
Marian-Jean Marinescu
,
Paul Rübig
,
Alejo Vidal-Quadras
,
Maria Da Graça Carvalho
,
Herbert Reul
în numele Grupului PPE Subiect: Posibilitatea utilizării de gaz din surse alternative în Europa
Gazul produs din surse alternative poate avea un rol important pe piața energetică europeană.
Prin utilizarea de gaz alternativ, Europa își diversifică sursele de energie, reducând dependența de țări terțe, reacționând la creșterea cererii de energie și, într-un fel, îndreptându-se către realizarea obiectivului stabilit pentru 2020 de reducere a emisiilor de gaze cu efect de seră, de manieră rentabilă.
Activitățile de finanțare UE în favoarea cercetării geologice și a tehnologiilor miniere ar putea permite o evaluare inițială a resurselor alternative de gaz și a măsurii în care acestea pot fi exploatate în mod ecologic și viabil din punct de vedere economic.
1.
A evaluat deja Comisia valoarea adăugată a exploatării de gaz din surse alternative în Europa, atât din punctul de vedere al producerii de energie, cât și al impactului asupra mediului?
Are în vedere Comisia elaborarea unui studiu de fezabilitate tehnică și economică pentru o astfel de exploatare, printre altele identificând soluțiile de finanțare în baza instrumentelor de creditare și finanțare preferențială furnizate de Banca Europeană de Investiții?
2.
Are în vedere Comisia, în cadrul perspectivei bugetare 2014-2020, să ofere sprijin pentru cercetările geologice menite să estimeze posibilele resurse existente și măsura în care gazele de șist pot fi exploatate în Europa?
