Nano-alimentele: deputaţii europeni cer evaluarea riscurilor
Consumatori
2009-03-19 - 11:33
un măr pe o farfurie ©BELGA_SCIENCE Cum va arăta hrana noastră în 10 ani?
Sunt alimentele de astăzi diferite de cele de ieri?
Tehnologia modernă este deja prezentă în industria alimentară, iar nano-materialele sunt deja folosite în producerea hranei noastre.
Săptămâna viitoare, deputaţii europeni vor discuta la Strasbourg despre posibilele pericole ale nano-alimentelor.
Nano-alimentele sunt produsele alimentare care conţin nano-particule (un nanometru = 0,000001 milimetri).
Nano-tehnologia poate contribui la ameliorarea calităţii alimentelor (aditivi nutritivi, arome, coloranţi, ingrediente anti-bacteriale pentru ambalaje - care reduc oxidarea şi păstrează alimentele proaspete), însă riscurile posibile ale acestora asupra sănătăţii umane nu sunt cunoscute.
Deputaţii europeni de la Comisia pentru Mediu, sănătate publică şi siguranţă alimentară au pregătit un raport ca reacţie la propunerea Comisiei Europene privind reglementarea noilor alimente.
Aceştia cer evaluarea riscurilor legate de folosirea nano-tehnologiei în alimentaţie şi propun etichetarea clară a alimentelor produse cu ajutorul nano-tehnologiei.
Comisia pentru Mediu, sănătate publică şi siguranţă alimentară cere evaluarea siguranţei nano-materialelor prin teste care nu folosesc animale.
Deputaţii mai cer interzicerea clonării animalelor şi, a comercializării şi importului de carne şi produse lactate provenite de la animale clonate sau de la descendenţii acestora.
Siguranţa consumatorului este pe primul loc
„Pentru mine, cel mai important aspect al regulamentului privind noile alimente este garantarea siguranţei acestora pentru consumator.
În momentul de faţă, fără ştirea consumatorilor, multe produse alimentare şi ambalaje conţin nano-materiale, în contextul în care nu există nicio legislaţie şi nicio evaluare a riscurilor în acest domeniu.
Avem nevoie de o definiţie solidă a nano-materialelor pentru garantarea siguranţei acestor alimente“, a spus raportoarea Kartika-Tamara Liotard (Grupul Confederal al Stângii Unite Europene/Stânga Verde Nordică, Olanda).
Deputaţii europeni vor dezbate raportul în plen, la Strasbourg, marţi, pe 24 martie.
Negocierile cu Consiliul UE sunt în curs de desfăşurare.
În acelaşi timp, Comisia pentru Mediu, sănătate publică şi siguranţă alimentară va vota un raport din proprie iniţiativă privind nano-tehnologia.
Eurodeputaţii vor vota acest raport în plen în aprilie.
20090316STO51830 Raport referitor la alimentele noi Proiect de raport referitor la aspectele normative ale nanomaterialelor
RO
1
PHOTO
20090316PHT51766.jpg
RO
3
LINK
/oeil/file.jsp?id=5680552
-//EP//TEXT REPORT A6-2008-0512 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
