Întrebarea cu solicitare de răspuns scris E-010103/2010
adresată Comisiei
Articolul 117 din Regulamentul de procedură
Monica Luisa Macovei (PPE)
(6 decembrie 2010)
Subiect: Utilizarea fondurilor de coeziune în Slovacia
În urma informațiilor furnizate de mass-media, inclusiv articolul din New York Times intitulat „Tunelul banilor UE se sfârșește în Slovacia”, publicat la 9 noiembrie 2010, care relatează o presupusă utilizare defectuoasă a fondurilor de coeziune în Slovacia, solicit Comisiei să răspundă la următoarele întrebări: 1.
Articolul informează cu privire la suma de 600 000 de euro provenită din fonduri europene, prevăzută pentru educarea comunității rome și alocată la două echipe de fotbal și la suma de 1 milion de euro, alocată pentru a preda competențe de conducere.
Care a fost rezultatul concret și cuantificabil al acestor proiecte?
Câți romi au fost educați în cadrul acestor programe și pe ce perioadă de timp?
Cum evaluează Comisia eficiența acestor proiecte? 2.
Ce măsuri concrete ia Comisia pentru a analiza această alocare inadecvată a fondurilor UE? 3.
Care sunt sumele totale, în termeni absoluți și ca procent din totalul fondurilor europene cheltuite, alocate pentru consultanță, comparativ cu fondurile UE cheltuite anual în Slovacia începând cu 1 ianuarie 2006?
Cum se poziționează aceste sume în comparație cu media pentru toate statele membre ale UE?
