Întrebarea pentru timpul afectat întrebărilor H-000002/2011
adresată Comisiei
Perioada de sesiune: ianuarie 2011
Articolul 116 din Regulamentul de procedură
Laima Liucija Andrikienė
(PPE) Subiect: Bugetul 2011 și plata agricultorilor din Uniunea Europeană
În urma unei lungi proceduri, instituțiile europene au ajuns în sfârșit la un acord privind bugetul UE pentru 2011.
Parlamentul European a trebuit să renunțe la cererea sa inițială de creștere a bugetului cu mai mult de 6% față de bugetul anului 2010.
Propunerea de compromis finală menține creșterea bugetului la 2,91% (un total de 126,5 miliarde de EUR), în ciuda faptului că noile structuri, cum ar fi Serviciul european pentru acțiune externă, trebuie să fie finanțate din această mărire modestă.
Poate Comisia să precizeze în ce fel această repartiție a creditelor pentru 2011 va afecta plățile către agricultorii lituanieni, precum și ai celor din alte state membre ale Uniunii?
Poate furniza Comisia cifre exacte?
