Întrebarea pentru timpul afectat întrebărilor H-0528/2010
adresată Comisiei
Perioada de sesiune: noiembrie 2010
Articolul 116 din Regulamentul de procedură
Nikolaos Chountis
(GUE/NGL) Subiect: Scandaluri la scară mondială în care sunt implicate întreprinderi germane
Scandalul referitor la practicile corupte ale întreprinderilor germane, în urma cărora acestea au vizat să intre pe anumite pieţe şi să-şi asigure obţinerea de contracte şi lucrări publice, a căpătat proporţii mondiale.
Este vorba de Siemens, implicată în cazuri de finanţare şi mituire a unor personalităţi politice, de Deutsche Telekom, implicată în cazuri de mituire în ţările din Balcani, precum şi de Daimler, Ferrostaal-Thyssen şi MAN, implicate în cazuri de corupţie în zeci de ţări europene.
În cea mai mare parte a acestor cazuri, a fost iniţiată o anchetă judiciară, la iniţiativa autorităţilor judiciare americane.
Poate Comisia să explice din ce motiv nicio autoritate judiciară nu a considerat necesară iniţierea unei anchete privind aceste cazuri de corupţie?
De ce mecanisme dispune Comisia?
Există informaţii privind cazurile menţionate mai sus care sugerează implicarea serviciilor europene în aceste cazuri, având în vedere că multe dintre lucrările publice şi alte contracte obţinute în urma unor acte de corupţie au fost co-finanţate de UE?
